SunOnline: Bidheyseen badahjehi, Hiyfalhaigen dhaavaruge Vaahaka thakeh!\nބިދޭސީން ބަނޑަށްޖެހި، ހިތްފަޅައިގެން ދާވަރުގެ ވާހަކަތަކެއް\nޝަފްނާ ހުސައިން 16 May 2020, 14:33\nއޭޕްރީލް 22، 2020: ބިދޭސީއެއް ފޭސްމާސްކު އަޅައިގެން -- ސަން ފޮޓޯ/ ފަޔާޒު މޫސާ\nކޮވިޑް-19ގެ ބާނިތައް ރާއްޖޭގެ އައްސޭރިއަށް ފޯރައި، ގައުމު ލޮކްޑައުން ކުރުމާއެކު ފުދިގެން އުޅުނު އެތައް ދިވެހީންނެއް މިވަނީ ހާލުގައި ޖެހިފަ އެވެ. ވައިރަހާ އެކު އެތައް ދިވެހީންގެ ވަޒީފާ ގެއްލި، އާމްދަނީ ދަށްވެ، ދިރިއުޅުމުގެ ތަރުތީބު އެފުށް މިފުށަށް ޖަހާލައިފި އެވެ.\nމިފަދަ ހާލަކަށް ދިވެހިން ވެއްޓުނު އިރު، އެއް އިރު ކައިގެން އުޅުނު ނިކަމެތި ބިދޭސީންނަށް ވާނެ ގޮތް ވިސްނާލާށެވެ. މަހު މުސާރަ ނުދީ، ދުވާލު ހަތަރު ދަމު މަސައްކަތް ކުރަން މަޖުބޫރުކޮށްފައި ތިބި އެތައް ހާސް ބިދޭސީންގެ ވަޒީފާތަކަށް ވާނެ ގޮތް ހިތަށް ގެންނާށެވެ. ރާއްޖޭގައި ދެވަނަ ދަރަޖައިގެ އިންސާނުންނަށް ހަދާފައި ތިބި މީހުން ވެއްޓޭނެ ދަށު ދަރަޖަ ވިސްނާލާށެވެ.\nކޮވިޑް-19 އާ ގުޅިގެން ބިދޭސީން ނިކަމެތިވެފައިިވާ މިންވަރު މާލޭގެ މަގުތައް މަތިން އަންނަނީ ރަނގަޅަށް ފެންނަމުންނެވެ. މުސާރަ ނުލިބި، މަގުމަތިން މަސައްކަތް ހޯދައިގެން ހާންތިކަން ފިލުވަމުން ދިޔަ އެތައް ބިދޭސީންނެ ވެރިިރަށް މާލޭގައި އުޅެ އެވެ. ނަމަވެސް މާލެ ލޮކްޑައުން ކުރުމުގެ ކުރިން، މަގުތައް މަތީގައި އެމީހުން ސަލާންޖަހަން ތިބޭ މަންޒަރެއް ނުފެނެ އެވެ.\nނަމަވެސް މިހާރު ރޮމުން އާދޭސް ކުރަމުން މަގުމަތީގައި ސަލާންޖަހާ ބިދޭސީންް މިވަނީ އިތުރުވާން ފަށައިފަ އެވެ. އެމީހުން ސަލާން ޖަހަނީ ފައިސާއަކަށް ނޫނެވެ. ކާނެ އެއްޗަކަށެވެ. ނޫނީ ކޮންމެސް ވަރެއްގެ އާމްދަނީއެއް ލިބޭނެ މަސައްކަތެއް ދިނުމަށެވެ.\nމީގެ ދުވަސްކޮޅެއް ކުރިން މީހަކު ސޯޝަލް މީޑިއާ ހިއްސާކުރި ވާހަކައެކެވެ.\n"މިރޭ އަހަންނާ މަގުމަތިން ބަންގްލަދޭޝް ދެ މީހަކާ ދިމާވި. ދެމީހުން ވެސް ތިބީ ރޮވިފައި. ރޯދަވީއްލަން ކާ އެއްޗެއް ނުލިބިގެން. އޭރު ގަޑިން ދިހައެއް ޖަހަނީ،" އޭނާ ބުނެފައިވެ އެވެ.\nއަނެއްކާ ރޭގައި އެހެން މީހަކަށް ދިމާވި ކަމެކެވެ.\nރޭ 10:45 ހާއިރު، ޒުވާނަކު ވަރަށް އަވަހަށް އޮފީހުން އެއްޗެއް ބަލާ ދާންޖެހިގެން ހުއްދަ ހިފައިގެން ނުކުމެ، ސައިކަލަށް އަރައި ދުއްވާލަން ތައްޔާރުވިތަނާ ފަހަތުގައި ހުރި މީހަކު ސަލާމް ގޮވާލި އަޑު އިވުނެވެ. އޭރު ފަހަތުގައި ހުރީ މޫނުގައި މާސްކެއް އަޅައިގެން ހުރި ބަންގްލަދޭޝް މީހެކެވެ.\n"މާ ބޮޑަށް ގަޔާ ކައިރީގަ ހުރީމަ އަހަރެން އެދުނީ ކުޑަކޮށް ދުރަށް ޖެހިލަން. ދެން އަހަރެން އެހީ ކިހިނެތްހޭ ވީ. ބުނީމަ ބުނީ އޭނައަށް އެހީ ވެވިދާނެ ހެއްޔޭ. އެހެން ބުނީމަ އަހަރެން ކުޑަކޮށް ހައިރާންވި. ދެން ބުނީ ވަޒީފާ ގެއްލިއްޖެ އޭ، ކާނެ އެއްޗެއް ގަންނާނެ ފައިސާ ވެސް އަތުގައި ނެތް ކަމަށް،" އެ ޒުވާނާ ކުރި ޓުވީޓެއްގައި ބުނެފައިވެ އެވެ.\nދިވެހި އަދި އިނގެރޭސި ބަހަށް ވެސް ފަރިތަނުވުމުން، ވަރަށް އުނދަގުލުން އެ ބިދޭސީ މީހާގެ ހާލު އޮޅުންފިލުވައިދިނެވެ. އޭނާއަކީ ރިސޯޓެއްގައި ސެކިއުރިޓީ އޮފިސަރެއްގެ ގޮތުގައި މަސައްކަތް ކުރަމުން ދިޔަ މީހެކެވެ.\nނަމަވެސް ކޮވިޑް-19ގެ ސަބަބުން އޭނާގެ ވަޒީފާ ގެއްލުނީ އެވެ. އޭނާގެ ބޮސް އަކީ "ސަލީމް" ކިޔާ މީހެކެވެ. މާލެ އައީ 4000 ޑޮލަރު އެޖެންޓަށް ދީފަ އެވެ. މިހާރު އެ ނިކަމެތި ބިދޭސީ މީހާ ވަނީ މުޅިން ދަރަނިވެރިވެފަ އެވެ.\nއޭނާގެ ވާހަކަތަކަށް ފަހު ދިވެހި ޒުވާނާ އެދުނީ އެ ވާހަކައިގެ ތެދު ދޮގު ބެލުމަށް، ހެއްކެއް ދެއްކުމަށެވެ. ނަމަވެސް އެ ބިދޭސީ މީހާގެ އަތުގައި ހެއްކެއްގެ ގޮތުގައި ދައްކާނެ ޑޮކިއުމެންޓެއް ނެތެވެ.\nމެއި 14، 2020: ދެ ބިދޭސީއަކު ވެހިކަލްއެއްގެ ތެރޭގައި -- ސަން ފޮޓޯ/ ފަޔާޒު މޫސާ\nފެންކަޅިވެފައި ހުރެ އޭނާ ދެއްކީ ރިސޯޓު ވަޒީފާގައި އުޅުނު އިރު، ޔުނީފޯމުގައި ހުރެ ނަގާފައިވާ ފޮޓޯއެކެވެ. މަސައްކަތުގައި އުޅުނު ކަމުގެ ހެއްކަކަށް އޭނާގެ އަތުގައި އޮތީ އެ ފޮޓޯ އެކަންޏެވެ.\n"އެވަރުން އަހަންނަށް ގަބޫލުކުރެވުނު. ނަސީބަކުން އޭރު އަހަރުމެން ތިބީ ފިހާރައެއްގެ ކުރިމަތީގައި. އަހަރެން ބުނިން ފިހާރައަށް ވަދެ ހަފްތާއަކަށް ވާވަރަށް، ބޭނުން ކާ އެއްޗެއް ނަގަން،" ޒުވާނާ ބުނެފައިވެ އެވެ.\nޒުވާނާ އެހެން ބުނުމާއެކު ބިދޭސީ މީހާގެ މޫނުމަތިން ފެނުނީ ހައިރާންކަމެެވެ. އޭނާ ސިހުނީ އެވެ. ނަމަވެސް އަވަހަށް ފިހާރައަށް ވަދެ މޭވާއާއި، ޕާނާއި ޖޫސް ފަދަ އެއްޗެހި ނެގި އެވެ.\nބިދޭސީ މީހާ ނެގި އެއްޗެއްސަށް އެރީ 232 ރުފިޔާ އެވެ. ދިވެހި ޒުވާނާ ބިލު ދެއްކުމާއެކު ބިދޭސީ މީހާ ފެށީ ރޯށެވެ.\n"އަހަންނަށް އެތައް ފަހަރަކު ޝުކުރު އަދާކުރަމުން ރޮމުން ރޮމުން އޭނާ ދިޔައީ،" ޒުވާނާ ބުންޏެވެ.\nޒުވާނާ ބުނެފައިވާ ގޮތުން، އެ ބިދޭސީ މީހާ ވަނީ އޭނާގެ ހާލަތު އެމްބަސީއަށް ވެސް އަންގައިފަ އެވެ. ނަމަވެސް އެމްބަސީގެ ފަރާތުން އަދި ހަބަރެއް ނުވާކަމަށް ބުނި ކަމަށެވެ.\nމީގެ ދުވަސްކޮޅެއް ކުރިން ފުލުހަކަށް ދިމާވި މިފަދަ ހާދިސާއެކެވެ.\n"ޕޮލިސް ދައްތާއޭ ކިޔާފަ މީހަކު ގޮވާލީމަ ބަލާލިއިރު ހުރީ ފެންކަޅިވެފައި ހުރި ބަންގްލަދޭޝް މީހެއް. އޭނަ ބުނީ ދައްތާއޭ އަހަރެން ހެލްޕު ބޭނުމޭ. މަސައްކަތެއް ނެތޭ، މުސާރަ ނުލިބޭ، ކާން ނުލިބެ އޭ، ފެން ބޮއެގެންނޭ ރޯދައަށް ހުންނަނީ،" ފުލުހކު ފޭސްބުކްގައި އޭނާއަށް ދިމާވި ކަންތައް ހިއްސާކޮށްފައިވެ އެވެ.\nބިދޭސީ މީހާ އެވާހަކަތައް ކިޔާދެމުން ދިޔަ އިރު ލޮލުން ކަރުނަތައް އޮހެމުން ދިޔަ އެވެ. ބިދޭސީ މީހާގެ ހާލަތުން އެ ޒުވާނާއަށް ވެސް ލިބުނީ ޝޮކެކެވެ. އެފަދަ ހާލެއް ޖެހިފައިވާ އިންސާނަކު ދިވެހި ފަސްގަނޑުން ދިމާވުމުންނެވެ.\nހަމަ ހޭވެރިކަން ވުމާއެކު ރެޑްވޭވް ފިހާރައަކަށް ވަދެ އެ ބިދޭސީ މީހާއަށް ޕާނާއި ޖޫހާއި އެހެނިހެން ކާއެއްޗެހި ގަނެދިނީ އެވެ\nމީ އަދި ހާލުގައި ޖެހިފައި ތިބި ދެތިން މީހެއްގެ ވާހަކަ އެވެ. މިފަދަ އެތައް ބަޔަކު މިހާރު މާލޭގައި އުޅޭނެއެ ވެ. މިއީ އެތައް އަހަރެއް ވަންދެން ދިވެހިންގެ ބަޔަކާ ގުޅިގެން އަދި ބިދޭސީން ވެސް އަޑީގައި ތިބެގެން ހިންގަމުން އަންނަ ޖަރީމާއެއްގެ ނަތީޖާ އެވެ.\nއޮޅުވާލައިގެން ރާއްޖެ އައިސް ގަވާއިދާ ހިލާފަށް އުޅޭ މީހުން ވެސް ގިނައެވެ. ނަމަވެސް ހީލަތެއްގައި ޖައްސައި ރާއްޖެ ގެނެސް މަގުމަތިކޮށްފައި ތިބި ބިދޭސީންގެ އަދަދު ވެސް ހާހުން ގުނާލެވޭނެއެވެ.\nމެއި 14، 2020: ބާޒާރުމަތީގައި ބިދޭސީއަކު މަސައްކަތުގައި -- ސަން ފޮޓޯ/ ފަޔާޒު މޫސާ\nއެމީހުންނާ ދޭތެރޭ ބައެއް ދިވެހީން އަބަދުވެސް ކަންތައް ކުރަމުން އަންނަނީ ވަރަށް އިހާނެތިކޮށެވެ. މިއަދު އެންމެންގެ ދިރިއުޅުމަށާއި ރާއްޖޭގެ އިގްތިސާދަށް ވެސް ކޮވިޑް ރޯގާގެ އަސަރުކޮށްފައި ވާއިރު، އެކަމުން ވެސް އެންމެ ދަތި ހާލެއް މި ޖެހުނީ ނިކަމެތި ބިދޭސީންނަށެވެ.\nމަސައްކަތް ކުރުވާފައި މުސާރަ ނުދީ އެމީހުން ގަނަތެޅުވުމަކީ އިންސާނިއްޔަތު ކަމުގެ ސަފުން ބޭރު ބޮޑު ޖަރީމާއެކެވެ. ނަމަވެސް މިފަދަ ދަތި ހާލަތެއްގައި މުސާރަ ވެސް ނުދީ، އެމީހުންނަށް ކައިބޮއެ ހެދޭނެ ގޮތެއް ހަމަޖައްސައި ނުދިނުމަކީ ކިހާ ނުބައި ނުލަފާ ކަމެއް ކަން ބަޔާންކުރާނެ ލަފްޒެއް ވެސް ނޭނގެއެވެ.\nބަޔަކު މިފަދަ ނުބައި އަމަލުތައް ހިންގަމުން އައި ނަމަވެސް، ވަރަށް ގިނަ އަމިއްލަަ ފަރުދުން ވެސް އަމިއްލައަށް އިސްނަގައިގެން ބިދޭސީންނަށް އަންނަނީ ބިދޭސީންނަށް އެހީވަމުންނެވެ. އެމީހުންނަށް ކާބޯތަކެއްޗާ އަންނައުނު ފަދަ ޒަރޫރީ އެއްޗެހި ފޯރުކޮށްދީ އިންސާނިއްޔަތު ކަމުގެ ނަމޫނާ ދައްކަމުންނެވެ.\nމޭ 12، 2020: ދޯނީގައި މަސައްކަތް ކުރާ ބިދޭސީއަކު ބޯޓުގައި މާޑުކޮއްލައިގެން -- ސަން ފޮޓޯ/ ފަޔާޒު މޫސާ\nސަރުކާރުުން ވެސް އަންނަނީ ދަތި ހާލުގައި ދިރިއުޅެމުން އަންނަ މީހުން ރަނގަޅު ފެސިލިޓީތަކަށް ބަދަލު ކުރުމުގެ މަސައްކަތް ކުރަމުންނެވެ.\nނަމަވެސް އެމީހުން ރާއްޖެ ގެނައި މީހުން، މަހުޖަނުންނަށް ވެ، ބޮޑެތި ގެތަކުގައި ފިލާ އެބަތިއްބެވެ. އެމީހުންގެ ޒިންމާތަކުން ރެކި އިންސާނުންތަކެއް ބަނޑަށް މަރުުވާން ދޫކޮށްލާފައި ގޮސް ތަނަވަސް ސުފުރާތަކަށް އިންސާފުކުރަނީ އެވެ. ގާނޫނުގެ އަތް އެމީހުންނާ ހަމައަށް ފޯރާނެ ދުވަހެއް، ނުވަތަ ދުވަހެއްގެ ކޮޅުން ފޯރާނެ ކަމެއް ވެސް ނޭނގެ އެވެ.


HRH in dhey gina khidhumaithah aa hospitalun dhenee - vNews.mv\nއެޗްއާރްއެޗްއިން ދޭ ގިނަ ޚިދުމަތްތައް އައު ހޮސްޕިޓަލުން ދެނީ\nޒަމްޢަތު އަޙްމަދު ވަޙީދު S. Hithadhoo | 15 January 2020, 16:04\nހިތަދޫ ރީޖަނަލް ހޮސްޕިޓަލުންދޭ ގިނަ ޚިދުމަތްތަކެއް އައްޑޫ ސިޓީގައި އަލަށް ހަދާފައިވާ އިކުއެޓޯރިއަލް ހޮސްޕިޓަލުން ދެމުންދާއިރު މިއަދުވެސް އާ ޚިދުމަތްތަކެއް އެ ހޮސްޕިޓަލުން ފަށާފައިވާ ކަމަށް އެ ހޮސްޕިޓަލުން ހާމަކޮށްފިއެވެ.\nމިމަހުގެ7ވަނަ ދުވަހުން ފެށިގެން އެ ހޮސްޕިޓަލުން ގިނަ ޚިދުމަތްތަކެއް ދެމުންދާއިރު އާ ހޮސްޕިޓަލުން، ސްކޭންގެ ޚިދުމަތާއިއެކު، އަންހެނުންގެ ބަލިތަކާއި، ކުޑަކުދިންގެ ބަލިތައް، ހަމުގެ ބަލިތައް، އަދި ދަތުގެ ބަލިތަކުގެ ޑޮކްޓަރުންގެ ޚިދުމަތް ދަނީ ދެމުންނެވެ. މީގެ އިތުރުން ނަފްސާނީ ބަލިތަކާއި ކަށީގެ ބަލިތަކާއި ކަރުން މަތީގެ ބަލިތަކުގެ އިތުރުން އޮޕަރޭޝަންތަކާއި ގުޅޭ ޚާއްސަ ފަރުވާއާއި ޢާއްމު ބަލިތަކުގެ ޑޮކްޓަރުންގެ ޚިދުމަތް އެ ހޮސްޕިޓަލުން ދެމުންދާކަމަށް ހޮސްޕިޓަލްގެ މެނޭޖަރ ވިދާޅުވިއެވެ.\nމި ޚިދުމަތްތައް އާ ހޮސްޕިޓަލުން ދެމުންދިޔަކަމުގައިވިޔަސް، ހިތަދޫ ރީނަޖަލް ހޮސްޕިޓަލުގައި ބައެއް ޚިދުމަތްތައް ދެމުންދާކަމަށާއި އެ ޚިދުމަތްތައްވެސް އާ ހޮސްޕިޓަލަށް ބަދަލުކުުރުމުގެ މަސައްކަތް ކުރަމުންދާކަމަށް އިކުއެޓޯރިއަލް ހޮސްޕިޓަލުން މައުލޫމާތުދެއެވެ.\nހިތަދޫ ރީޖަނަލް ހޮސްޕިޓަލުން ނެރިފައިވާ އިއުލާނެއްގައިވަނީ އިކުއެޓޯރިއަލް ހޮސްޕިޓަލްގައި އާންމު ބަލިތަކުގެ ފަރުވާ ލިބޭނީ ހެނދުނު 8 އިން ހަވީރު4އާއި ހަމައަށް ކަމަށެވެ. ހަވީރު4އިން ފެށިގެން ރޭގަނޑު 10 އަކާއި ހަމައަށް އާއްމު ބަލިތަކުގެ ފަރުވާ ހިތަދޫ ރީޖަނަލް ހޮސްޕިޓަލުގައި ލިބެން ހުންނާނެ ކަމަށް ވެސް އެ އިޢުލާނުގައި ވެއެވެ.\nއައްޑޫގައި ހަދާފައިވާ އާ ހޮސްޕިޓަލަކީ 100 އެނދުގެ ޓާޝަރީ ހޮސްޕިޓަލެކެވެ.


ގިނަ ޢަދަދެއްގެ ސިނގިރެޓާއި، ޝީޝާ އަދި ދުންބޯން ބޭނުންކުރާ އިލެކްޓްރޮނިކް އާލާތްތައް ނައްތާލައިފި – ۞ Haqqu.info\nޚަބަރު އަލްޙިސްބާ ފޮޓޯއިން ޚަބަރު\nގިނަ ޢަދަދެއްގެ ސިނގިރެޓާއި، ޝީޝާ އަދި ދުންބޯން ބޭނުންކުރާ އިލެކްޓްރޮނިކް އާލާތްތައް ނައްތާލައިފި\n08/01/2015 01/05/2015 ޙައްޤު ނިއުސް ޓީމް\nއިސްލާމީ ޚިލާފަތުން އަތުލައިގަތް ސިނގިރެޓާއި، ސީސާ އަދި އެހެނިހެން ދުންބޯ ސާމާނު\nއިސްލާމީ ޚިލާފަތުގެ ވިލާޔަތުލް ފައްލޫޖާގެ ޙިސްބާ ފަހުލަވާނުން، ގިނަ ޢަދަދެއްގެ ސިނގިރެޓާއި، ޝީޝާ އަދިވެސް މީގެ އިތުރުން ދުންބޯން ބޭނުންކުރާ އިލެކްޓޮނިކް އާލާތްތައް ގުދަންތަކުން ހޯދައިފިއެވެ. މި އޮޕަރޭޝަންގައި އަތުލި ހުރިހާ ތަކެތިވަނީ ލޮރީތަކުގައި ގެންގޮސް ޢާންމުންގެ ކުރިމަތީގައި ރޯކޮށް އަންދާލައިފައެވެ.\nސިނގިރެޓަކީ އިސްލާމީ ދަޥްލަތް ނޫން، ކާފަރުންނާއި މުރުތައްދުންގެ ދަޥްލަތްތަކުގައިވެސް، ބޮޑު ލޭބަލް ޖަހައިގެން ހަށިގަނޑަށް ގެއްލުންދޭކަމަކަށް ބުނެ، ބައެއް ތަންތަނުގައި ބުއިންވެސް މަނާ އެއްޗެކެވެ. އެހެންކަމުން އެތަކެތި މަނާކުރުމަކީ އާކަމެއް ނޫނެވެ.\nއިސްލާމީ ޚިލާފަތުން ސިނގިރެޓުފަދަ ހަށިގަނޑަށް ކަނޑައެޅިގެން ގެއްލުންދޭކަން އެނގޭތަކެތި [ލޭބަލް] ޖަހައިގެން އަގުބޮޑުކޮށް ވިއްކަން ހުއްދަދީ، ބޮޑެތި ޓެކްސް (ޑިއުޓީ) ނަގައި، މި ސަކަރާތްގަނޑު ޖެހުމަކަށް ފުރުޞަތެއް ނުދެއެވެ. އެތަކެތި މަނާކުރުމަށްޓަކައި ދީނުގައިވާ އެންމެ ހެޔޮގޮތް އިޚްތިޔާރުކޮށް، އެފަދަ މުންކަރާތްތައް އަތުން ހުއްޓުވުމުގެ ފުރިހަމަ ބާރު އިސްލާމީ ޚިލާފަތަށް ލިބިގެންވެއެވެ. އަދި ޑިމޮކްރަސީއޭ ތަހުޒީބޭކިޔާ މުޖުތަމަޢުތަކުގެ ނުކުޅެދުންތެރިކަން މިކަމުން އެނގި ހާމަވެއެވެ.\nޙުކުމް ޚިލާފަތު ސިނގިރެޓު ޝަރީޢަތް ޝީޝާ ޝީޝާން\nޖޯން ކޭންޓްލީގެ އެންމެ ފަހުގެ ރިޕޯޓް [މޫޞަލްގެ ތެރެއިން]


Dollaruge agu 18.50 Rufiyaa ah ufulijje | MBS NEWS\nމީހަކު ޑޮލަރު ގުނަނީ. ޑޮލަރުގެ އަގުވަނީ އުފުލިފައި.\nޑޮލަރުގެ އަގު 18.50 ރުފިޔާއަށް އުފުލިއްޖެ\nރާއްޖޭގެ ޑޮލަރުގެ ކަޅު ބާޒާރުގައި ޑޮލަރެއްގެ އަގު 18،50ރ. އަށް ވުރެ މައްޗަށް އުފުލިއްޖެ އެވެ.\nކޮވިޑް-19ގެ ސަބަބުން އިގްތިސޯދު ހީނަރުވުމާއެކު ޑޮލަރުގެ އަގު 20ރ. އަށް އުފުލުމަށްފަހު ޑޮލަރުގެ އަގު 16،50 ރުފިޔާއަށް މޯލްޑިވްސް މަނިޓަރީ އޮތޯރިޓީ (އެމްއެމްއޭ)ގެ މަސައްކަތުން ތިރިވި އެވެ. ނަމަވެސް އަލުން މީގެ މަހެއްހާ ދުވަސް ކުރިން ފެށިގެން އަނެއްކާ ވެސް ޑޮލަރުގެ އަގު ވަނީ މަތިވާން ވަނީ ފަށައިފަ އެވެ.\nމަނީ އެކްސްޗޭންޖް ކައުންޓަރުންތަކުން މިހާރު ޑޮލަރު ވިއްކަނީ 18.50 އާއި 18.80ރ. އާ ދެމެދުގަ އެވެ. ޑޮލަރުގެ އަގު މަތިވެފައިވާއިރު، ރާއްޖެ އަންނަ ޓޫރިސްޓުންގެ އަދަދު ވަނީ އިތުރުވާން ފަށާފަ އެވެ. ނަމަވެސް ޓޫރިސްޓުން އިތުރުވީ ނަމަވެސް ރާއްޖެއަށް ވަންނަ ޑޮލަރުގެ ބޮޑު އަދަދެއް އަބަދުވެސް ބޭރު ވެގެންދެ އެވެ. އެހެންވުމުގެ ސަބަބުން ޑޮލަރުގެ ކަޅު ބާޒާރު ބޮޑުވުމުގެ މައްސަލަތައް އަބަދު ވެސް ބޮޑުވެ އެވެ. މިކަން ވެފައި ވަނީ ދިވެހިން ފަހަތުގައި ތިބެގެން ބިދޭސީން ހިންގާ ބޮޑު ވިޔަފާރި އަކަށެވެ.\nއެމްއެމްއޭގެ ތަފާސް ހިސާބުތައް ދައްކާ ގޮތުގައި ޑޮލަރުގެ ކަޅު ބާޒާރު ހަމައަކަށް އަޅުވައި ޑޮލަރު ލިބޭ މިންވަރު އިތުރު ކުރުމުގެ ގޮތުން އެމްއެމްއޭއިން މިދިޔަ އަހަރު 600 މިލިއަނަށްވުރެ ގިނަ ޑޮލަރު ވިއްކާފައިވެ އެވެ.\nއިގްތިސާދު ވިޔަފާރި މޯލްޑިވްސް މަނިޓަރީ އޮތޯރިޓީ (އެމްއެމްއޭ) ޔޫއެސް ޑޮލަރު\nމޮނާކު\t1 month ago\nއެމް.އެމް.އޭ ގަވަރނަރ ނުހުންނާނެ ޑޮލަރު ހަމަ މަގަށް އެޅުވޭހާާ ލިޔާގަތާ ގާބިލިއްޔަތު ކަމެއް. އަދި މިސަރުކާރުގަ ވެސް ނެތް އެގާބިލު ކަމެއް ހުރިހާ ދެރައެއް އާއްމު ރައްޔަތުންނައް


Ajay Mifaharu Aailaa Aaaeku Paris Ah - Vaguthu\nއަޖޭ މިފަހަރު އާއިލާ އާއިއެކު ޕެރިހަށް\nހަމަގައިމުވެސް އަޖޭ ދޭވްގަން އަކީ ބޮލީވުޑަށް އައު ތަރިއަކަށް ނުވާނެއެވެ. ބޮލީވުޑްގެ ސަތޭކައެއްހައި ފިލްމު ކުޅެފައިވާ އަޖޭ އާންމުންގެ މެދުގައި ހާއްސަވެފައިވަނީ އަބަދުވެސް އާއިލާއަށް ވަގުތު ހުސްކޮށްދިނުމަށް ވަރަށް ބޮޑު އަހަންމިއްޔަތުކަމެއް ދޭ ފަންނާނެއްގެ ގޮތުގައެވެ. މިގޮތުން މިފަހަރުވެސް އަޖޭ މިވަނީ އޭނާގެ އަންހެނުން ކާޖޮލް އާއި ދެ ދަރިން ގޮވައިގެން ޕެރިހަށް ދަތުރު ކޮށްފައެވެ.\nމައުލޫމާތު ލިބޭގޮތުގައި އަޖޭ އާއިލާއާއިއެކު ޕެރިހަށް ގޮސްފައިވަނީ އޭނާގެ 49 ވަނަ އުފަން ދުވަސް ފާހަގަ ކުރަންށެވެ. އަލަށް ކައިވެނިކުރި ދެމަފިރިން ކަމުގައިވާ ވަޓްސަލް ސެތު އާއި އިޝިޓާ ޑުއައްޓާ ވެސް އެ އާއިލާއާއިއެކު މި ދަތުރުގައި ބައިވެރިވެފައިވެއެވެ.\n"އަހަރެން ވަރަށް ބޮޑަށް ބަލަން މަސައްކަތްތައް ބެލެންސް ކޮށްފަ އާއިލާއަށް ވެސް ގިނަ ވަގުތުތަކެއް ހުސްކޮށްދެވޭތޯ. ބައެއް ފަހަރު ދެން މިހެން މަސައްކަތްތަކުގަ ތާށި ވެދާނެ. އެކަމަކު ހަމަ ދަރިންނާއި އެކީ ވަގުތު ހޭދަ ކުރަން ވަރަށް ގިނައިން. " ކުޅަދާނަ އެކްޓަރު އަޖޭ ބުނެފައިވެއެވެ.\n"ވަރަށް ގިނައިން ސިންގަޕޫރަށް ވެސް ދަން އެކުދިން އުފާކޮށްދެން. އަހަރެން މަސައްކަތް ކުރަނީވެސް ހަމަ އަށް ގަޑިއިރު. އޭގެތެރެއިން ވެސް ބަންދު ދުވަހެއް ވިއްޔާ އަހަރެންވެސް ހަމަ ބަންދު ދުވަހެއް ގޮތަށް ނިންމާލަނީ" އިތުރަށް އޭނާ ބުނެފައިވެއެވެ.\nކިތަންމެ ބުރަކޮށް އުޅެމުންވެސް އާއިލާއަށް ވަގުތު ހުސްކޮށްދޭންވާނެ ކަމަށާއި އެކަމުގެ ސަބަބުން ބަޔާން ކުރަން ދަތި އުފާވެރިކަމެއް ލިބިގެންދާ ކަމަށްވެސް އޭނާ ބުންޏެވެ.\nއަޖޭ ވަނީ އެމީހުން ޕެރިހަށް ކުރި ދަތުރުގެ ބައެއް ފޮޓޯތައް މީސްމީޑިއާގައި ހިއްސާ ކޮށްފައެވެ.\nތާނާޖީގެ ބަތަލާ އަކަށް ކާޖޮލް\nއެއްވެސް މީހަކު އަހަންނާއި އަޖޭ ކައިވެނި ކުރަން ކުރިން ބޭނުމެއް ނުވޭ - ކާޖޮލް


ޗެމްޕިއަންސް ލީގު: ސިޓީގެ އުއްމީދުތައް ފެނަށް ދުއްވާލުމަށްފަހު ލިޔޯން ސެމީއަށް ޗެމްޕިއަންސް ލީގު: ސިޓީގެ އުއްމީދުތައް ފެނަށް ދުއްވާލުމަށްފަހު ލިޔޯން ސެމީއަށް\nޗެމްޕިއަންސް ލީގު: ސިޓީގެ އުއްމީދުތައް ފެނަށް ދުއްވާލުމަށްފަހު ލިޔޯން ސެމީއަށް\nޔުއެފާ ޗެމްޕިއަންސް ލީގުގައި މެންޗެސްޓާ ސިޓީ އާއި ލިޔޯން ބައްދަލުކުރި މެޗުގެ ތެރެއިން | ފޮޓޯ:ރޮއިޓާސް\nޔުއެފާ ޗެމްޕިއަންސް ލީގު ފުޓްބޯޅަ މުބާރާތުގައި މެންޗެސްޓާ ސިޓީގެ އުއްމީދުތައް ފެނަށް ދުއްވާލުމަށްފަހު ފްރާންސްގެ ލިޔޯނުން މުބާރާތުގެ ސެމީ ފައިނަލުގެ ފަހު ޖާގަ ކަށަވަރުކޮށްފިއެވެ.\nޕޯޗުގަލްގެ ލިޒްބަންގައި ކުޅުނު ކުއާޓާ ފައިނަލުގެ ފަހު މެޗުގައި ރޭ މެންޗެސްޓާ ސިޓީގެ މައްޗަށް ލިޔޯން ކުރިހޯދީ 1-3 ގެ ނަތީޖާއަކުންނެވެ.\nމި ނަތީޖާއާއެކު މިއަހަރުގެ ޗެމްޕިއަންސް ލީގު ފުޓްބޯޅަ މުބާރާތުގެ ސެމީ ފައިނަލުގައި ވާދަކުރާނީ ފްރާންސްއާއި ޖަރުމަނުގެ ދެ ޓީމެއެވެ. އެއީ ޖަރުމަނުގެ ލިޕްޒިގްގެ އަދި ބަޔާން މިއުނިކްގެ އިތުރުން ފްރާންސްގެ ޗެމްޕިއަން ޕީއެސްޖީ އަދި ލިޔޯންއެވެ.\nމެންޗެސްޓާ ސިޓީގެ މައްޗަށް ކުރިހޯދާ ސެމީ ފައިނަލަށް ފުރަތަމަ ފަހަރަށް ދަތުރުކުރި ލިޔޯން ކުއާޓާ ފައިނަލަށް ދަތުރުކުރީ މުބާރާތުގެ ދެވަނަ ބުރުގައި އިޓަލީގެ ޗެމްޕިއަން ޕީއެސްޖީގެ މައްޗަށް ކުރި ހޯދައިގެންނެވެ. އަދި މިހާތަނަށް ޗެމްޕިއަންސް ލީގު ކާމިޔާބުކުރެވިފައިނުވާ މެންޗެސްޓާ ސިޓީ ކުއާޓާ ފައިނަލަށް ދަތުކުރުކުރީ ގަދަ ސޯޅައިގައި ޗެމްޕިއަންސް ލީގުގެ އެންމެ ކާމިޔާބު ޓީމު ރެއާލްގެ މެޑްރިޑްގެ މައްޗަށް 2-4 ގެ އެގްރިގޭޓް ނަތީޖާއަކުން އެޓީމު ބަލިކުރުމަށްފަހުއެވެ.\nމެންޗެސްޓަރ ސިޓީ އާއި ލިޔޯން ބައްދަލުކުރި މެޗު ފަށައިގެން ގިނަ ވަގުތު ސިޓީން ބޯޅަ ގެންގުޅުނު ނަމަވެސް އެ ޓީމުގެ ފަރާތުން އުއްމީދުކުރި ވަރުގެ ކުޅުމެއް ފެނިގެންގޮސްފައެއްނުވެއެވެ. ހާއްސަކޮށް މެޗުގެ ފުރަތަމަ ހާފުގައި ސިޓީގެ ފަރާތުން ފެނުނީ ދަށް ކުޅުމެކެވެ.\nމި މެޗުގައި ފުރަތަމަ ލަނޑު ޖަހާ ލީޑު ނެގީ ލިޔޯން އިންނެވެ. މި ލަނޑު މެޗުގެ މި ލަނޑު މެޗުގެ ސައުވީސް ވަނަ މިނެޓްގައި ލިޔޯން އަށް ކާމިޔާބުކޮށްދިނީ މެކްސްވެސް ކޯނޭ. މި މެޗުގެ ފުރަތަމަ ހާފު ނިމުނީ ލިޔޯން ކުރީގައި އޮވެގެންނެވެ.\nދެވަނަ ހާފުގައި ސިޓީން ކުޅުން ރަނގަޅުކޮށް ލިޔޯންގެ ގޯލަށް ނުރައްކާކުރެވޭތޯ ވަރަށް މަސައްކަތްކުރިއެވެ. ނަތީޖާއެއްގެ ގޮތުން މެޗުގެ ފަސްދޮޅަސް ނުވަ ވަނަ މިނެޓްގައި ރަހީމް ސްޓާލިންގ ދިން ބޯޅައަކުން ކެވިން ޑިބްރޫނޭ ލަނޑެއް ޖަހައި މެޗުގެ ނަތީޖާ ސިޓީއަށް ހަމަހަމަކޮށްދިނެއެވެ.\nމެޗުގެ ނަތީޖާ ހަމަހަމަވެފައިވަނިކޮށް ހަތްދިހަ ނުވަ ވަނަ މިނެޓްގައި އަނެއްކާވެސް ލީޑު ނެގީ ލިޔޯން އިންނެވެ. ލިޔޯން އަށް ދެވަނަ ފަހަރަށް ލީޑް ނަގައިދިން ލަނޑު ދެވަނަ ހާފްގައި ބަދަލު ކުޅުންތެރިއެއްގެ ގޮތުގައި ކުޅެން ނުކުތް މޯސާ ޑެމްބެލޭއެވެ.\nމި ލަނޑަށްފަހު ދެވަނަ ފަހަރަށް ސިޓީއަށް މެޗުގެ ނަތީޖާ ހަމަހަމަ ކުރަން ރަނުގެ ފުރުސަތެއް ލިބުނެވެ. އެގޮތުން ސްޓާލިން އަށް ލިޔޯންގެ ގޯލް ކުރިމަތިން ހުސްކޮށް ލިބުނު ބޯޅަ ގޯލަށް ފޮނުވާލުމުން ދިޔައީ ހުރަސް ދަނޑިމަތިން ބޭރަށެވެ. ނަތީޖާ ހަމަހަމަކުރުމަށް ސިޓީގެ ސްޓާލިންއަށް ރަނުގެ ފުރުޞަތު ލިބުނުތާ އިރުކޮޅެއް ފަހުން ލިޔޯނުން ވަނީ އެޓީމުގެ ތިން ވަނަ ލަނޑު ޖަހައިފައެވެ. މި ލަނޑު މެޗު ނިމެން ތިން މިނެޓަށްވެފައިވަނިކޮށް އެޓީމަށް ކާމިޔާބުކޮށްދިނީ ޑެމްބެލޭއެވެ.\nމި ނަތީޖާއާއެކު މުބާރާތުގެ ސެމީ ފައިނަލުގެ ފުރަތަމަ މެޗުގައި އަންނަ އަންގާރަ ދުވަހުގެރޭ ޖަރުމަނުގެ އާރްބީ ލިޕްޒިގް ބައްދަލުކުރާނީ ފްރާންސްގެ ޗެމްޕިއަން ޕީއެސްޖީއާއެވެ. ސެމީ ފައިނަލުގެ ދެވަނަ މެޗުގައި ބުދަ ދުވަހުގެ ރޭ ލިޔޯން ނުކުންނާނީ ޖަރުމަނުގެ ޗެމްޕިއަން ބަޔާން މިއުނިކާ ދެކޮޅަށެވެ. ޗެމްޕިއަންސް ލީގުގެ ފައިނަލް މެޗު ކުޅުމަށް ތާވަލްކޮށްފައިވަނީ އަންނަ ހަފްތާގެ ހޯމަ ދުވަހުގެ ރެއަށެވެ.


Allah Thala Ah Biruvethi Vumaa Kiyaman Therivun Ithuru Kurey: Mufthi Menk | Dhiislam\nއައިޝަތު ރަފާހް އަލީ އޯގަސްޓް 6, 2020\nﷲ ތަޢާލާއަށް ބިރުވެތިވުމާއި ކިޔަމަންތެރިވުން އިތުރުކުރުމަށް ޒިމްބާބްވޭގެ މުފްތީ އިސްމާއީލް އިބްނު މޫސާ ވިދާޅުވެއްޖެއެވެ.\nއެގޮތުން ބަދުރު ހަނގުރާމައިގައި މުސްލިމުންގެ ލަޝްކަރުގައި 313 ބޭކަލުންނެވެ. އެއިރުގެ ޙާލަތު ހުރިގޮތުން އެހާ ވަރުގަދަ ބޭކަލުންނަށް ނުވި ނަމަވެސް ބާރުހުރި އެއް ހާސް މުޝްރިކުންގެ ލަޝްކަރާއި ކުރިމަތިލުމަށްފަހު މުސްލިމުންނަށް ނަޞްރު ދެއްވެވިއެވެ. އެއީ އުޑުން 3000 މަލާއިކަތް ބޭކަލުން ފޮނުއްވާގެންނެވެ. އަދި މަލާއިކަތްބޭކަލުން ވަނީ މުޝްރިކުންގެ ލޯތަކަށް ދައްކަވާފައެވެ.\nމިކަމުން ހާމަވެގެން ދަނީ ކިތަންމެ ބޮޑު މުސީބާތެއް ކުރިމަތި ވެފައިވީ ނަމަވެސް އެމީހެއްގެ ކިބައިގައި2ސިފަ ހުރެއްޖެ ކަމުގައި ވާނަމަ ﷲ ތަޢާލާ އެކަމަކުން އެބަޔަކު ސަލާމަތް ކުރައްވާ ނަސްރު ދެއްވަވާނެއެވެ. އެއީ ކެއްތެރިކަމާއި ތަޤްވާވެރިކަމެވެ.\nޝެއިޚްގެ ވާހަކަފުޅު ނިންމަވާލައްވަމުން ވިދާޅުވެފައިވަނީ މިއަދު މުސްލިމުންގެ ކިބައިން އެދެ ސިފަ ފެންނަން ނެތުމަކީ ހިތާމަކުރަން ޖެހޭ ކަމެކެވެ. އަދި ﷲ އަށް ބިރުވެތިވުން އިތުރުކުރުމަށާއި ތަޤްވާވެރިވުމަށް މަސައްކަތް ކުރުމަށް ނަސޭހަތްތެރިވެ ވަޑައިގަތެވެ.\nފާތިމަތު ކިފާޙު ޤުބާދު3ގަޑިއިރު ކުރިން


STELCO AMSA Handball Mubaaraathuge2Vana Jaaga MS Handball Team Hoadhaifi | ungoofaaru.com\nބަނޑޭރިގަނޑު/ކުޅިވަރު/ސްޓެލްކޯ އަމްސާ ފުރަތަމަ ހޭންޑްބޯލް މުބާރާތުގެ ފައިނަލުގެ ދެވަނަ ޖާގަ އެމްއެސް ހޭންޑްބޯލް ޓީމު ހޯދައިފި\nމުނާޒު މުޙައްމަދު9ޖަނަވަރީ 2021\nއެސޯސިއޭޝަން ފޯރ މަތިވެރި ސްޕޯރޓްސް އެންޑް އެވައާރނަސް (އަމްސާ) ގެ 14 ވަނަ އަހަރީ ދުވަހާއި ގުޅުވައިގެން އެޖަމުޢިއްޔާގެ ފަރާތުން ކުރިއަށް ގެންދާ ޑެވޮންޑޭލް އަމްސާ އަހަރީ ކުޅިވަރު ފެސްޓިވަލް 2020 ގައި ހިމެނޭ ސްޓެލްކޯ އަމްސާ ފުރަތަމަ ހޭންޑްބޯލް މުބާރާތް 2020 ގެ ފައިނަލުގެ ދެވަނަ ޖާގަ އެމްއެސް ހޭންޑްބޯލް ޓީމު ހޯދައިފިއެވެ.\nއެމްއެސް ހޭންޑްބޯލް ޓީމު މިމުބާރާތުގެ ފައިނަލަށް ދިޔައީ އިއްޔެ ހަވީރު 4:30 ގައި އއ.މަތިވެރި ހޭންޑްބޯލް ކޯޓުގައި ކުޅެވުނު މެޗު7ލަންޑު3ލަނޑުން ކަނބަލުންގެ ހޭންޑްބޯލް ޓީމު ބަލިކޮށްގެންނެވެ.\nދެޓީމަށްވެސް މޮޅުވަން މަޖްބޫރު މިމެޗަށް ދެޓީމު ވެސް ނުކުތީ މިމެޗު ކާމިޔާބުކޮށް މިމުބާރާތުގެ ފައިނަލަށް ދިޔުމުގެ އުއްމީދުގައެވެ.\nމިގޮތުން މެޗު ފަށާގެން ދެޓީމުން ވެސް އިދިކޮޅު ގޯލަށް ހަމަލާތައް ދިޔައީ ދެމުންނެވެ. މިގޮތުން މެޗުގެ ހަތަރުވަނަ މިނެޓްގައި ފުރަތަމަ ގޯލް ލިބުނު ޕެނަލްޓީ އަކުން އެމްއެސް ހޭންޑްބޯލް ޓީމަށް ކާމިޔާބު ކޮށްދިނީ އެޓީމުގެ ޖާޒީ ނަންބަރު5މަރިޔަމް ނާއިޝާ މަންޞޫރެވެ. މިގޯލް ޖެހިތާ މިނެޓެއް ނުވެ އެމްއެސް ހޭންޑްބޯލް ޓީމުގެ ދެވަނަ ގޯލްވެސް ޖަހާދިނީ ނާއިޝާ އެވެ. މެޗުގެ5ވަނަ މިނެޓްގައި އެމްއެސް ހޭންޑްބޯލް ޓީމުން ތިންވަނަ ލަނޑެއްވެސް ޖެހިއެވެ. މިލަނޑު އެޓީމަށް ކާމިޔާބު ކޮށްދިނީ އެޓީމުގެ ޖާޒީ ނަންބަރު 10 ލުޖައިނާ މުޙައްމަދެވެ.\nއެމްއެސް ހޭންޑްބޯލް ޓީމުން ތިން ލަނޑަށްފަހު ދެންފެނުނީ ކަނބަލުން ޓީމުގެ ކުޅުން ރަނގަޅުކޮށް އެޓީމުން ކައިރި ކައިރީ އެމްއެސް ޓީމުގެ ގޯލަށް ހަމަލާތަކެއް ދިންތަނެވެ. ނަމަވެސް އެމްއެސް ހޭންޑްބޯލް ޓީމުގެ ކީޕަރު ލައިޝާ ޚާލިދު ހުށިޔާރުކަމާއެކު އެހަމަލާތައް ދިފާއު ކުރުމުގައި ކާމިޔާބު ހޯދިއެވެ. މެޗުގެ ސާދަވަނަ ވަނަ މިނެޓާއި ސޯޅަ ވަނަ މިނެޓްގައި އަނެއްކާވެސް ފެނުނީ އެމްއެސް ހޭންޑްބޯލް ޓީމުގެ ދެގޯލެވެ. ފާޠިމަތު ޝައިޙާ އަދި އައިޝަތު ފައިހާ މޫސާ ކާމިޔާބުކޮށް ދިން މިދެގޯލުން މެޗުގެ ސުކޯ5-0 ކަށް ބަދަލުކޮށްލިއެވެ.\nއެހެންނަމަވެސް ހިތްވަރު ދޫނުކޮށް ކަނބަލުން ޓީމުން ކުޅެ އޭގެ ދެމިނެޓް ފަހުން ކަނބަލުން ޓީމުގެ ފުރަތަމަ ގޯލް އެޓީމުގެ މުނީޒާ ޢަބުދުއްރަޙީމު ކާމިޔާބުކޮށްދިނެވެ. ފުރަތަމަ ހާފު ނިމުނީ5ލަނޑު 1 ލަނޑުން އެމްއެސް ހޭންޑްބޯލް ޓީމު ކުރީގައި އޮވެގެންނެވެ.\nމެޗުގެ ދެވަނަ ހާފު ފެށީ ކަނބަލުންގެ ހޭންޑްބޯލް ޓީމުގެ ގޯލަކާއެކުގައެވެ. މިގޯލް މެޗުގެ ދެވަނަ ހާފުގެ ފުރަތަމަ މިނެޓްގައި ކާމިޔާބު ކޮށްދިނީ އެޓީމުގެ ޞަބީޙާ މޫސާ އެވެ. އަދި މެޗުގެ ފަހު ހާފުގެ 12 ވަނަ މިނެޓް ކަނބަލުން ޓީމުގެ މުނީޒާ އިތުރު ގޯލެއް ޖަހާ މެޗުގެ ސްކޯ5–3ކަށް ބަދަލުކޮށްލާ އެމްއެސް ހޭންޑްބޯލް ޓީމު ހާސްކޮށްލިއެވެ. އެކަމަކު އޭގެ ތިން މިނެޓް ފަހުން އެމްއެސް ހޭންޑްބޯލް ޓީމުގެ ލުޖައިނާ ޖެހި ގޯލާއެކު ފައިނަލަށް ދިޔުމުގެ އުއްމީދު އައު ކޮށްދިނެވެ. އަދި އެމްއެސް ހޭންޑްބޯލް ޓީމުގެ7ވަނަ ލަނޑު މެޗުގެ ފަހު ހާފުގެ 17 ވަނަ މިނެޓްގައި ޖަހާ މެޗުގެ ސްކޯ7–3ކަށް ބަދަލުކޮށްލައި ފައިނަލުގެ ޖާގަ ޔަގީން ކޮށްދިނެވެ. މިމެޗު ނިމުނީވެސް މި ސްކޯ ގައެވެ.\nމިމެޗުގެ ކްއީން އޮފް ދަ މެޗަކަށް ހޮވިފައިވަނީ އެމްއެސް ހޭންޑްބޯލް ޓީމުގެ ޖާޒީ ނަންބަރު 17 ހުށިޔާރު ގޯލްކީޕަރ ލައިޝާ ޚާލިދު އެވެ.\nމެޗުގެ ކުއީން އޮފްދަ މެޗް، އެމްއެސް ހޭންޑްބޯލް ޓީމުގެ ޖާޒީ ނަންބަރު 17 ލައިޝާ ޚާލިދު\nސްޓެލްކޯ އަމްސާ ފުރަތަމަ ހޭންޑްބޯލް މުބާރާތް 2020 ގެ ފައިނަލް މެޗު ކުޅުމަށް ހަމަ ޖެހިފައިވަނީ މިއަދު ހަވީރު 4:30 ގައި އއ.މަތިވެރި ހޭންޑްބޯލް ކޯޓުގައެވެ. ފައިނަލް މެޗުގައި ބައްދަލު ކުރާނީ ރޯޔަލް ނައިޓްސް ސްޕޯރޓްސް ކްލަބާއި އެމްއެސް ހޭންޑް ބޯލް ޓީމެވެ.


Mandela Ge Anbikanbalun Avahaara Vejje - Vaguthu\nމަންޑޭލާގެ އަނބިކަނބަލުން އަވަހާރަވެއްޖެ\nދެކުނު އެފްރިކާގެ ކުރީގެ ރައީސް ނެލްސަން މަންޑޭލާގެ އަނބިކަނބަލުން، ވިނީ މަންޑޭލާ އަވަހާރަވެއްޖެއެވެ.\nމަންޑޭލާގެ އަނބިކަނބަލުން އަވަހާރަވީ އުމުރުފުޅުން 81 އަހަރުގައެވެ.\nވިނީ މަންޑޭލާގެ އާއިލާ އިން ނެރުނު ބަޔާނެއްގައި ވިދާޅުވީ އެކަމަނާ އަވަހާރަވީ ގިނަ ދުވަސްތަކެއް ވަންދެން އާލާސްކަންފުޅާ އުޅުއްވުމަށް ފަހު ކަމަށެވެ. އެގޮތުން މިއަހަރު ފެށުނީއްސުރެ އެކަމަނާ ހޮސްޕިޓަލުގައި ގިނަ ދުވަސްތަކެއް ހޭދަކުރައްވާފައިވާ ކަމަށްވެސް އެ ބަޔާނުގައި ވިދާޅުވެފައިވެއެވެ.\n1958 ވަނަ އަހަރު ނެލްސަން މަންޑޭލާ އާއި ވިނީ ކައިވެނި ބައްލަވައިގަތް އިރު، ކައިވެނީގެ ގިނަ ދުވަސްތައް ނެލްސަން މަންޑޭލާ ހޭދަކުރައްވަން ޖެހިވަޑައިގެންނެވީ ޖަލުގައެވެ. ނެލްސަން މަންޑޭލާ މިނިވަން ކުރުމަށް ވަރަށް ބޮޑަށް ވިނީ މަސައްކަތް ކުރެއްވިކަން ފާހަގަކޮށްލެވެއެވެ. އެގޮތުން 1990 ވަނަ އަހަރުގެ ފެބްރުއަރީ މަހުގެ 11 ވަނަ ދުވަހު ނެލްސަން މަންޑޭލާ ވަނީ ޖަލުން މިނިވަން ވެފައެވެ.\nއެކްޓިވިސްޓަކު މަރާލި ކަމުގެ ތުހުމަތުގައި 1991 ވަނަ އަހަރު ހަ އަހަރު ދުވަހުގެ މުއްދަތަކަށް ވިނީ ވަނީ ޖަލަށް ވެސް ލާފައެވެ. ނަމަވެސް އިސްތިއުނާފް ކުރުމުން އެ ހުކުމުގެ މުއްދަތު ފަހުން ވަނީ ކުޑަކޮށްދީފައެވެ.\nވިނީ އާއި ނެލްސަން މަންޑޭލާގެ ކައިވެނި ނިމުމަކަށް އައީ 1992 ވަނަ އަހަރުއެވެ. އަދި އޭގެ ތިން އަހަރުފަހުން ކޮރަޕްޝަންގެ ތުހުމަތުގައި މަންޑޭލާ ވަނީ އޭނާގެ ކެބިނެޓުން ވިނީ ދުރުކޮށްފައެވެ.\nއޭޕްރީލް 2, 2018 23:18\nއެ މީހުން އުޅެނީ މީހުނާ އިނދެގެން.\nއޭޕްރީލް 3, 2018 00:09\nޢެހެންވީއިރު މަންޑޭލާގެ އަނބިކަބަލުން ނޭ ލިޔެގެން ނުވާނެ ތޯއްޗެ


Surah Araf Ayah 7:188 Divehi dv | Quran\n7:188 ކަލޭގެފާނު ވިދާޅުވާށެވެ! اللَّه އިރާދަކުރެއްވި ކަމެއްމެނުވީ ތިމަންކަލޭގެފާނުގެ އަމިއްލަ نفس އަށް މަންފާއެއް، ނުވަތަ ގެއްލުމެއް ލިބިގަތުމުގެ ބާރު، ތިމަންކަލޭގެފާނަށް ملك ވެގެނެއް ނުވެތެވެ. އަދި ތިމަންކަލޭގެފާނަށް غيب އެނގިވަޑައިގަންނަވާ ކަމުގައި ވީނަމަ، ތިމަންކަލޭގެފާނު ހެޔޮކަންތައް ގިނަކުރެއްވީމުހެވެ. އަދި ނުބައިކަމެއް ތިމަންކަލޭގެފާނުންގައި ނުބީހުނީހެވެ. ބިރުވެރިކަމުގެ خبر ދެއްވާ ބޭކަލަކު ކަމުގައްޔާއި، إيمان ވާ ބަޔަކަށް އުފާވެރިކަމުގެ خبر ދެއްވާ ބޭކަލަކު ކަމުގައި މެނުވީ، ތިމަންކަލޭގެފާނު ނުވަމެވެ.\n7:189 އެކަލާނގެއީ، އެންމެ نفس އަކުން ތިޔަބައިމީހުން ހެއްދެވި ކަލާނގެއެވެ. އަދި އެ نفس ން، އެ نفس ގެ އަނބި ހެއްދެވިއެވެ. (އެއީ) އެކަނބުލޭގެ ގާތަށްގޮސް، ހިތްހަމަޖެހުމާއި ހަމަހިމޭންކަން ލިބިގަތުމަށެވެ. ފަހެ، އޭނާ އެކަނބުލޭގެއާ އެއްދާންކުރި ހިނދު، ލުއިގޮތެއްގައި ހައްޔަރުގައި އިނދެ އެކަމުގައި ދުވަސްތަކެއް ވޭތުވިއެވެ. ދެންފަހެ، (އެކަމުން) ބުރަވިހިނދު، އެ ދެމީހުންގެ ވެރި اللَّه އަށް އެ ދެމީހުން دعاء ކުރިއެވެ. އިބަރަސްކަލާނގެ އަޅަމެންނަށް صالح ދަރިއަކު ދެއްވައިފިނަމަ، شكر ކުރާ މީހުންގެ ތެރެއިން ހަމަކަށަވަރުން، އަޅަމެން ވާހުށީމެވެ.\n7:190 ފަހެ، އެ ދެމީހުންނަށް صالح ދަރިއަކު ދެއްވިހިނދު، އެކަލާނގެ އެ ދެމީހުންނަށް ދެއްވި ދެއްވުމާމެދު، އެ ދެމީހުން (އެބަހީ: آدم ގެފާނުގެ ދަރިކޮޅުގެ މީހުންކުރެ كافر ވިމީހުން) އެކަލާނގެއަށް شريك ންތަކެއް ލައިފިއެވެ. ފަހެ، އެއުރެން شريك ކުރާ ތަކެތި ފިޔަވައި، اللَّه މަތިވެރިވެ ވޮޑިގެންވެއެވެ.\n7:191 އެއްވެސް އެއްޗެއް ހެދުމަށް ކުޅަދާނަވެގެންނުވާ ތަކެތި، އެއުރެން (އެކަލާނގެއަށް) شريك ކުރަނީހެއްޔެވެ؟ خود އެތަކެއްޗަކީ، ހައްދަވާފައިވާ ތަކެއްޗެވެ.\n7:192 އަދި އެއުރެންނަށް އެއްވެސް نصر އެއް ދިނުމަކަށް އެތަކެއްޗަކަށް ކުޅަދާނަވެގެނެއް ނުވެތެވެ. އަދި އެތަކެތީގެ އަމިއްލަ ޒާތަށްވެސް، نصر އެއް ނުދެވޭނޭމެއެވެ.\n7:193 ތިޔަބައިމީހުން އެތަކެއްޗަށް ތެދުމަގަށް ގޮވިޔަސް، އެތަކެއްޗެއް ތިޔަބައިމީހުންނަކަށް تبع އެއް ނުވާނެތެވެ. އެ ތަކެއްޗަށް ތިޔަބައިމީހުން ގޮވިޔަސް، ނުވަތަ ނުގޮވައި ހަނުތިއްބަސް، ތިޔަބައިމީހުންނަށް ހަމަހަމަވެގެންވެތެވެ.\n7:194 ހަމަކަށަވަރުން، اللَّه ފިޔަވައި ތިޔަބައިމީހުން دعاء ކޮށް އަޅުކަން ކޮށްއުޅޭ ފަރާތްތަކަކީ، ތިޔަބައިމީހުންނާ އެއްފަދަ އަޅުންތަކެކެވެ. ފަހެ، ތިޔަބައިމީހުންނީ ތެދުބުނާ މީހުން ކަމުގައިވާނަމަ، ތިޔަބައިމީހުންނަށް އެފަރާތްތައް އިޖާބަދޭތޯ ނިކަން ތިޔަބައިމީހުން އެފަރާތްތަކަށް ގޮވައިބަލާށެވެ!\n7:195 އެއިން ހިނގާނޭ ފައިތަކެއް އެފަރާތްތަކަށް ވޭހެއްޔެވެ؟ ނުވަތަ އެއިން ބާރުދައްކައި އުޅޭނޭ އަތްތަކެއް އެފަރާތްތަކަށް ވޭހެއްޔެވެ؟ ނުވަތަ އެއިން ދެކޭނޭ ލޯތަކެއް އެފަރާތްތަކަށް ވޭހެއްޔެވެ؟ ނުވަތަ އެއިން އަހާނޭ ކަންފަތްތަކެއް އެފަރާތްތަކަށް ވޭހެއްޔެވެ؟ ކަލޭގެފާނު ވިދާޅުވާށެވެ! ތިޔަބައިމީހުންގެ ބައިވެރިންތަކަށް ތިޔަބައިމީހުން ނިކަން ގޮވައިބަލާށެވެ! ދެން ތިމަންކަލޭގެފާނާމެދު މަކަރުވެރި ރޭވުން ރާވަމުން ގެންގޮސްބަލާށެވެ! އަދި ތިމަންކަލޭގެފާނަށްޓަކައި ލަސްނުކުރާށެވެ!


Beyruge Sifain Thibumaai Dhekolhah Vote Nudhinumun Haamavee ihlaastherin Nehkan - Adam Shareef - Vaguthu\nބޭރުގެ ސިފައިން ތިބުމާއި ދެކޮޅަށް ވޯޓް ނުދިނުމުން ހާމަވީ އިހުލާސްތެރިން ނެތްކަން - އާދަމް ޝަރީފް\nޕީއެންސީ ޕާލިމެންޓްރީ ގްރޫޕްގެ ލީޑަރު އާދަމް ޝަރީފް - ވަގުތު އިމޭޖަސް\nއެހެން ގައުމެއްގެ އަސްކަރީ ސިފައިން ރާއްޖޭގައި ދާއިމީ ގޮތެއްގައި ނުތިބެވޭނެ ގޮތަކަށް ސަރުކާރުގެ ސިޔާސަތު ބަދަލުކުރަން ރައްޔިތުންގެ މަޖިލީހުން އަންގަން ހުށަހެޅި އިސްލާހަށް މެންބަރުން ވޯޓު ނުދިނުމުން ކަންބޮޑުވާ ކަމަށާއި އެކަމުން އެނގިގެން ދަނީ ގައުމަށް އިހުލާސްތެރިޔަ ބަޔަކު ނެތްކަން ކަމަށް އިދިކޮޅު ޕީއެންސީގެ ނައިބު ރައީސް އަދި މަޑުއްވަރީ ދާއިރާގެ މެންބަރު އާދަމް ޝަރީފް ވިދާޅުވެއްޖެއެވެ.\n"ވަގުތަށް" މައުލޫމާތު ދެއްވަމުން އާދަމް ޝަރީފް ވިދާޅުވީ، އެއީ ވަރަށް ހައްސާސް މައްސަލައެއް ކަމަށާއި ގައުމުގެ ސިޔާދަތާއި މިނިވަންކަމާއި ގުޅުން އޮތް މައްސަލައެއްގައި ވޯޓު ނުދިނުމަކީ ކަންބޮޑުވާ ކަމެއް ކަމަށެވެ.\n"ގައުމީ ދިފާއީ ކަންކަމުގައި އިސްވެ ބަސް ބުނަން ޖެހޭ މީހުން ބަސް ނުބުނުން އެއީ ރައީސް ޔާމީން ކަހަލަ އިހުލާސްތެރި ބަޔަކު ނެތްކަން ހާމަވެގެންދާ ކަމެއް" އާދަމް ޝަރީފް ވިދާޅުވިއެވެ.\nއާދަމް ޝަރީފް ހުށަހެޅުއްވި އިސްލާހުގައި، ކޮމިޓީގެ ރިޕޯޓުގައި ހިމެނޭ ހުށަހެޅުންތަކަށް ދެ ހުށަހެޅުމެއް އިތުރު ކުރަން ހިމަނާފައިވެއެވެ.\nފުރަތަމަ ހުށަހެޅުމަކީ، އިންޑިއާގެ އެއްބަސްވުންތައް 241 ކޮމިޓީގެ މެންބަރުންގެ އަތަށް ދީގެން ދިރާސާކުރުމަށެވެ. މިއީ ކޮމިޓީއަށް ވެސް ހުށަހެޅުނު ކަމެކެވެ. އެކަމަކު އެމްޑީޕީގެ މެންބަރުންގެ މެޖޯރިޓީ އޮތް ކޮމިޓީން އެ ހުށަހެޅުން ފާހެއް ނުވިއެވެ.\nދެވަނަ ހުށަހެޅުމަކީ ބޭރުގެ އެހެން ގައުމެއްގެ އަސްކަރީ ސިފައިން ރާއްޖޭގައި ދާއިމީ ގޮތެއްގައި ނުތިބެވޭނެ ގޮތަކަށް ސަރުކާރުގެ ސިޔާސަތު ބަދަލު ކުރަން މަޖިލީހުން އެންގުމެވެ.\nމި ހުށަހެޅުންތައް ފާސްކުރަން ފެންނަ ކަމަށް ވޯޓު ދެއްވީ ހަ މެންބަރަކެވެ. ފާސްކުރަން ނުފެންނަ ކަމަށް 53 މެންބަރުން ވޯޓު ދެއްވިއެވެ.\nއިދިކޮޅު ޕީޕީއެމް އިން ގެންދަނީ ރާއްޖޭގައި އިންޑިއާ ސިފައިން ތިބުމާއި ދެކޮޅަށް ވާހަކަ ދައްކަމުންނެވެ. ނަމަވެސް ސަރުކާރުން އެކަމަށް މާބޮޑު ސަމާލުކަމެއް ނުދެއެވެ.\nނޮވެމްބަރު 29, 2021 22:02\nޢެޖެންޑާކުރިކަމަށްޓަކާވެސް ޝުކުރުކުރަންޖެހޭ. ކުރީގަނަމަ އުކާނީ ފާރުމަތިން\nނޮވެމްބަރު 29, 2021 22:31\nމިރާއްޖޭގައި އިހްލާސްތެރިޔަކީ ކާކުތޯ؟ މިރާއްޖޭގެ ޒުވާނުންތިބި ހަކުރުބޮއެގެން ހަލާކުވެފައި 10 ރުފިޔާ ދިނީމައި ގޮސް އެހެރަ ބޮޑު ދިދަ ދަނޑިޔަށް އަރައި އެދިދަވީދާލަންވެސް ތައްޔާރަށް އެކުދިން އެތިބީ، މިރާއްޖޭގެ ރައްޔިތުން އެތިބީ 500 ރުފިޔާ ދިނީމައި ވޯޓުވިއްކާލަންތައްރަށް، ދެން އެ ލާރިކޮޅުދީގެން ވޯޓުން ހޮވޭމީހާ ވޯޓުލައިގެން ބޭރުގައުމުތަކުގެ ސިފައިންނާއި އަނެކައްޗަކާއި ހުންނަން ހުއްދަދިނީމައި އެއީ އެހުއްދަދިންމީހާގެ މައްސަލައެއްނޫން، އެއީ ރައްޔިތުންގެ މައްސަލައެއް. ގައުމެއްގެ އާންމު ރައްޔިތުން ފަގީރުވެ ނިކަމެތިވެ ފައިސާއަށްވިކި ހުސްވީމައި ފެންނާނެ ހުރިހާމަންޒަރެއް މިގައުމުން މިފެންނަނީ.\nދެން ލާހިކެއްނޫން މިގައުމުން އިންޑިޔާ ސިފައިންބާލާކަށްވެސް، އެމީހުންދާނީ ހައްތާހާ ކުރިޔަށް ސަރުކާރުންނާއި މަޖިލީހުން މިހާރުވެސް އެފެންނަގޮތަށް އެކަންތަށްތަކަށް ފާޅުގައި ފުރުސަތުދޭނެ. ދެން ފެންނާނީ އިންޑިޔާ އައުޓްކިޔާމީހުންނަށް ސަރުކާރުގެ ހިދުމަތް ކެނޑިގެންދާތަން.\nއެހެންވީމައި ކަންކަން އިސްލާހުކުރަން ފުރަތަމަ އިހްލާސްތރިވާންވީ ތަހުޒީބުވާންވީ ރައްޔިތުން. މަވެސް ހިމެނޭހެން ރައްޔިތުން ނާތަހުޒީބުވެ ގަމާރުވީމައި ވާނެހާއެއްވެއް މިވަމުންމިދަނީ.\nއަދިވެސް ކަންކަން އިސްލާހުކުރަންޏާމު ރައްޔިތުންގެ އަޑު އިއްވަންވީ، ސަރުކާރު ބަދަލުކުރާކަށް ނުވަތަ ސަރުކާރު ވައްޓާލާކަށްނޫން، ރައްޔިތުން ބޭނުންވާގޮތް ސުލްހަވެރިކަމާއި އެކު ސަރުކާރަށާއި އެރައްޔިތުން ނިސްބަތްވާ މަޖިލިސްއަސް އަޑުއިއްވަންވީ.\nހުރިހާ ބާރެއްއޮތީ ރައްޔިތުން އަތުގައި، ރައްޔިތުންގެ މެޖޯރިޓީ ހިމޭނުން ތިބުމަކީ މިހިނގާ ހުރިހާކަމަކަށް ރައްޔިތުން ރުހިގެންތިބުން. އެހެން ތިބިކަމަށްވަންޏާމު މާދަމާ ދިމާވާކަމަކުން ދެރަވެ ހިތާމަކުރާނެކަމެއްނެތް.\nނޮވެމްބަރު 29, 2021 23:36\nކަލޭމެންގެ ބާރު އޮތްއިރު ބޭނުންގޮތަކަށް ޤާނޫނު ހަދާ ފާސްކުރީ ކޮން އިޚްލާސްތެރިކަމެއްގެ ތެރޭންތަ ؟ މަޖްލިސް މެމްބަރުން ފާރުމަތިން އުކީ ކޮން އިޚްލާސްތެރި ކަމެއްގެ ތެރޭންތަ ؟ ފަޑިޔާރުގޭގެ ފުރާޅުން ޓިނުނަގައިގެން އެތަނަށްވަދެ އެތަނުގެ ދޮރުވައްޓާލާ ފަޑިޔާރުން ހިފާ ހައްޔަރުކޮށް ބިޑި އަޅުވައިގެން ގެންގޮސް ޖަލަށްލީ ކޮން އިޚްލާސް ތެރިކަމެއްގެ ތެރޭންތަ ؟ ކަލޭމެން އިޚްލާސް ތެރިކަމޭކިޔާއިގެން އަގަފުޅާކުރާކަށް މާރީއްޗެއް ނޫން !\nނޮވެމްބަރު 30, 2021 07:28\nމިގައުމު ދެކެ ލޯބިވާ ބަޔަކު ދިވެހިންގެތެރެެއަކު ނޫޅޭނެ ބަންގާޅު މީހުންގެތެރޭގަ އުޅެފާނެ. އައްނިއައް މައުމޫނު އައް އެނގޭ މިތަން 50 އަހަރުފަހުން ފެނުއަޑީގަކަން އޮންނާނީ އެހެންވީމަ އެމީހުން ކާރީގަ އުޅޭމީހުން މިތަން ވިއްކާފަ ކާލަން އުޅެނީ..\nނޮވެމްބަރު 30, 2021 08:15\nހާއްސަކޮށް ސިޔާސީ ވެއްޖެތަ އިޚްލާސްތެރިކަމާއި ވަރަށް ބީރައްޓެހިވާނެ... އަމިއްލަ ގޮނޑި ދިފާއުކުރުމާއި ގޮނޑީގައި ގިނަދުވަހު އިނދެވޭނެގޮތެއް އޮތިއްޔާ އެކަމެއްކުރެވޭތޯ ބަލާނެ... ކޮންމެފަދަ އަގެއްދައްކައިގެންވެސް.....ކޮންމެފަދަ ކަމެއްކޮށްގެންވެސް... އާއްމުރައްޔިތުމީހާ ގްރްބާންވީ އެމީހުންޓަކައި ޕާޓީއަށްޓަކައި....ކޮންމެޕާޓީއަކަސް ހެޔޮ.... ހެޔޮވަރުވާނެ ކޮންމެ ކަމެއް....\nނޮވެމްބަރު 30, 2021 10:28\nޗައިނާ ސިފައިން މިތާ ތިބެންނަމަ ޝަރީފް އެއްބަސްވާނެދޯ ؟\nނޮވެމްބަރު 30, 2021 10:30\nޗައިނާ ސިފައިން މިތާ ތިބެންނަމަ ޝަރީފް އެއްބަސްވާނެދޯ ؟ އިންޑިޔާވީމަ ކަޑަވަނީދޯ ؟


SunOnline: #VAAHAKA: First Lady - part-19\nފަސްޓް ލޭޑީ (19)\nއައިޝާ ނަސީމް 10 Jan 2019, 16:18\nހަޔާތީ ދެން ބުނެލި ޖުމްލައިން ސަޖަލްގެ ފައިދަށުން ބިންގަނޑު ދެމިގަތްފަދަ އިހުސާސެއް ކުރެވުނެވެ. ދެލޯ ބޮޑުކޮށްލިގޮތަށް އަނގަމަތީ އަތްއެޅިއްޖެއެވެ. ލިބުނު ޝޮކްގެ ސަބަބުން މުޅި ކުއްޖާ ގަނޑުފެންކޮޅެއްހާ ފިނިވިއެވެ.\n"ސަޖް. ސަމާސާއަކަށް ދެއްކިވާހަކައެއް ނޫން......" ހަޔާތީ ޔަގީންކޮށްދިނެވެ. ހަޔާތީ ބުނީ އާދައިގެ ވާހަކައެއް ނޫނެވެ. އަމްރާން ގެ އަބުރާއި ބެހޭގޮތުން ނޫހުގައި ލިޔުނުކަމަށްޓަކާ އެޗްއެމްއާއިގެން ދައުވާކުރީއެވެ. ކޯޓުން އޮތީ ހަޔާތީ ކޯޓަށް ހާޟިރުވާން އަންގާފައެވެ. ރިޝްވަތުދޭން އުޅުނުކަމަށް ލިޔެފައިވުމާއިއެކު ހަޔާތީގެ ކޮންމެ ލިޔުމަކާއި ދެކޮޅަށް އޭނަވަނީ މައްސަލަ ހުށަހަޅާފައެވެ. އަމްރާން ނުބައިނުލަފާ މީހަކަށް ވިޔަސް އޭނައާއިގެން ދައުވާކޮށްފާނެކަމަކަށް ހިޔެއްނުކުރެއެވެ. ހިތާމައަކަށް ފަހު ހިތާމައެކެވެ.\nކޯޓަށް ދާން ޖެހުމުން ހަޔާތީއަށް ވަރަށް އުދަގޫވިއެވެ. އޭނައަށް އެ ކޭސް ކާމިޔާބުވާނެކަމަށް ހީވެސް ކުރެވުނެވެ. ސަބަބަކީ އަޒިކިއަލް ހަގީގަތުގައިވެސް ބްލޭންކް ޗެކެއް ހިފައިގެން އޭނަގެ ގާތަށް އައީތީއެވެ. ނަމަވެސް ކޯޓުގައި ހަޔާތީއަށް ވީ ނާކާމިޔާބެވެ. އަމްރާންގެ އަބުރަށް ހުތުރުވާފަދަ ގޮތަށް ވާހަކަދައްކާ އަމްރާން ރިޝްވަތު ދިންކަމަށް ބުނެ ދޮގުހެދިކަމަށްޓަކާ ވިހި މިލިއަން ރުފިޔާއިން ޖޫރިމަނާ ކުރީއެވެ. ފަޑިޔާރުގެ ނިންމުން އިވިފާ ހަޔާތީގެ ފައިކޮޅުން ވާގި ހުސްވެ އަނބުރައިނުގަތީ ހަމަ ކިރިޔާއެވެ. ގޮތްހުސްވެފައިވާ މީހެއް ފަދައިން އެތަނުން ނުކުމެވުނުއިރު ހިތްވަރުދޭން ހުރީ ހަމައެކަނި ސަޖަލްއެވެ.\nފައިސާ ހޯދަން ސަރުކާރުގެ އެހީއަށްވެސް ހަޔާތީ އެދުނެވެ. ނަމަވެސް ވެރިކަން ކުރާ ޕާޓީއިންވެސް އެހާ ބޮޑު އެއްޗެއްދޭކަށް އެއްބަހެއްނުވިއެވެ. ސަބަބަކީ އެޗްއެމްގައި އެލްޑީޕީއަށް ތާއީދުކޮށް ލިޔާ ލިޔުންތައް އޭރު ގިނަވެ ހަޔާތީގެ ކޮންޓްރޯލް ގެއްލިފައި އޮތުމެވެ. އެ ޗެނެލްއިން އަމްރާންއާއި ދެކޮޅަށް ލިޔާ ހަމައެކަނި ލިޔުންތެރިއަކީ ހަޔާތީކަމަށް ވެފައިވާއިރު ސަރުކާރުން އެޗްއެމްއަށް ފައިސާގެ އެހީއެއްވާން އެހާ ތައްޔާރެއް ނޫނެވެ. އެކަމާއިހުރެ ހަޔާތީގެ ބޯގޮވާވަރުވިއެވެ. ހަތަރު އުދަރެއް ފެނުޖެހުނެވެ. އެވަރުންވެސް ހަޔާތީ އެކަން ސަޖަލްއަށްވެސް ދައްކައެއް ނުލިއެވެ. ހުރިހާކަމަކަށް ކެތްކުރަމުން އެފައިސާ ހޯދާނެގޮތަކާއިމެދު ވިސްނާންފެށިއެވެ.\nވިހި މިލިއަން ރުފިޔާގެ ސަބަބުން ހަޔާތީގެ ދިރިއުޅުން އެފުށް މިފުށަށް ޖެހިގެން ދިޔައީ ހީނުކުރާފަދަ ގޮތަކަށެވެ.\nއެފިކުރުތަކަށް ޣަރަގުވެފައި ހުރެގެންވެސް ހަޔާތީ މަސައްކަތް ހުއްޓާލުމެއްނެތި އޮފީހަށް ދިޔަތަނުން އެނގުނީ ގިނަ މުވައްޒަފުން އެޗްއެމް އިން ކެނޑުނުކަމެވެ. އިސްތިއުފާ ދިން މީހުންގެ ތެރޭ ހަޔާތީ އެންމެ އިތުބާރުކުރި ގާތް މީހުން ހިމެނުނެވެ. ހަޔާތީ އެކަނިވެރިވެފައި ކެބިންގައި އިންދާ ސަޖަލް ވަންއިރު ރޮއިފަ ހުރިކަން ދެލޮލުން ފާޅުވާން ހުއްޓެވެ.\n"ހަޔާ.ކިހިނެއް މިވަނީ؟ ކީއްވެ އެންމެން ދަނީ؟ "ސަޖަލް އަހައިލިއެވެ.\n"ސަޖްވެސް ބޭނުމިއްޔާ ދާންވީ....."\n"ހަޔާ މި މަންތުގައި މުސާރަ ނުދެވުނީމަ އެމީހުންމަޑުކޮށްދިން ނަމަ. ހަޔާ ބުނީމެއްނު ހުރިހާ ކަމެއް ރަގަޅުވާނެއޭ. އެކަކުވެސް އަޑެއް ނޭހި. ހަޔާ އެންމެނަށް ޖޮބްދިނީ. ހާލުގައި ޖެހުނުއިރު އެންމެން ދިޔައީ..." ސަޖަލް ކުރިމަތީގައި ހުރި ގޮނޑީގައި އިށީދެލިއެވެ. ހަޔާތީ ކުޑަކޮށް ހީލިއެވެ. ހިތާމައިގާ ހިތް ހަލާކުވާއިރުވެސް ހަޔާތީގެ ރީތި ހުނުމުން ބަޔާންކޮށްދެނީ އޭނަގެ ޕޮޒިޓިވްކަމެވެ. އުފާވެރި އަންހެންކުއްޖަކަށް ވުމަށްޓަކާ ކުރާ މަސައްކަތެވެ. ހަޔާތީ ތެދުވެގެން އައިސް ސަޖަލްގެ ކޮނޑުގައި ހިފަހައްޓައިލަމުން ކުދި ދަތްތައް ފެންނަވަރަށް ހީލައިފިއެވެ.\n"ސަޖް. ސަޖް އެހެން ނޫހަކަށް ދިޔަސް އޯކޭ. އައި ވޯންޓް ފީލް ބޭޑް. މުސާރަ ނެތި ހިލޭ ސާބަހަށް މަސައްކަތް ކޮށްގެނެއް މާލެއަކު ދިރިނޫޅެވޭނެ. އެންމެންވެސް ދިޔައީ އެހެންގޮތެއް ނެތީމަ. އިޓްސް އޯކޭ. އަހަންނަށް ނެތް ސެލެރީ ދެވޭކަށް. އެއަށްވުރެ ބޮޑު އެއްޗެއް ދައްކަން ޖެހިފައި މިއޮތީ. އެޗްއެމް ޗެނެލް އެއްކޮށް ވިއްކާލައިގެންވެސް ވިހި މިލިއަން ހަމަ ނުކުރެވޭނެ. ސަޖް ބުނިހެން ނުފޫޒްގަދަ މީހުންނަށް މިތަންތާ އުޅެވޭނީ. ނިކަމެތިންނަށް ދެރަގޮތްގޮތްވާނީ. އެމީހުންގެ އަބުރު އެކަނި އޮންނާނީ. ކޯޓުންވެސް އެމީހުން ބުނާ އެއްޗެއް އަހާނީ. އަހަރެމެން ދެއްކި ވާހަކަތައް ގަބޫލުނުކޮށް ފަޑިޔާރުވެސް އެމީހުންނާއި އެއްކޮޅަށް ޝަރީއަތް ނިންމީ..." ހަޔާތީ ފުންނޭވައެއްލިއެވެ.\n"ކޯޓަށްވެސް ރިޝްވަތު ދިނީތަ؟ " ސަޖަލް އެއްލޯ ކުޑަކޮށްލިއެވެ.\n"ޔަގީން....." ސަޖަލް ރުޅިއަންނަ ގޮތްވިއެވެ.\n"އަހަރެމެން ކުރާނެ ކަމެއް ނެތް ސަޖް. ފައިސާގެ ބާރު އެއަށްވުރެ ގަދަވާނެ. މޮޅު މީހުންނަށް މޮޅުގޮތް ދެރަމީހުންނަށް ދެރަ ގޮތް ގޮތްވާނީ. މަނީ ޓޯކްސް. އެކަމަކު އެ ޑެވިލްއަށް ދެރަގޮތެއްވެ ބަރުބާރު ވާން އެދި ދުޢާކުރާނަން. ހީ ޑިސްޓްރޯއިޑް މައި ލައިފް އެކަމަކު މީހަކަށް ދެރައެއް ދީފައި ހަމަޖެހިގެނެއް ނޫޅެވޭނެ......"ހަޔާތީ އެއްބުމަ އަރުވައިލިއެވެ.\nހަޔާތީއާއި ސަޖަލް އެތައް އިރެއްވާންދެން ހަދަންވީ ގޮތަކާއިމެދު މަޝްވަރާ ކުރަން ތިއްބެވެ. އެންމެ ދެރަވަނީ އެންމެ ގާތްކޮށް އުޅުނު މިނާއާއި ޒީކްވެސް ހަޔާތީއާއި އަނގައިންވެސް ނުބުނެ އިސްތިއުފާ ސިޓީއެއް ލިޔެފައި ދިޔައީމައެވެ. ދެކުދިން މަޝްވަރާކުރިޔަސް ފައިސާ ހޯދާނެގޮތެއް ނޭގުނެވެ. ގެއެއް ނޫނީ އެހެން ތަނެއް މޯގޭޖްކޮށްގެން ނޫނީ ބޭންކުންވެސް ލޯނެއްނުލިބޭނެއެވެ. އެމީހުންނާއި އެކަށީގެންވާ އަދަދެއް ކީ ނަމަވެސް އެންމެ ރަގަޅުތާއެވެ.\nމާޔޫސްކަން އޭނަ ވަށައިލާ ހާސްކުރުވަން ފެށުމުން އަޒިކިއަލްއަށް ގުޅާފައި ހަޔާތީއަށް ޖެހުނީ ހަތިޔާރު ބަހައްޓާށެވެ. އަޒިކިއަލްގެ ޝަރުތަށް އެއްބަސްވުން ނޫން އެއްވެސް ގޮތެއް މިވަގުތަކު ނެތެވެ. ހަޔާތީ އެޗްއެމް އަމްރާންއަށް ވިއްކައިލީއެވެ. އޭނަގެ ނޫހާއި ޓީވީ ޗެނަލް އަތުން ބީވެގެން ދިޔައީއެވެ. އޭނަގެ ވަޒީފާއާއި މުސްތަގުބަލްވެސް ގެއްލިގެން ދިޔައީއެވެ.\nކޮޓަރިއަށްވަދެ ގޮދަޑިމައްޗަށް އުއްޑުން ވެއްޓިގަތްގޮތަށް ބާލީސް މޭގައި ޖައްސާ ބާރުކޮށްލެވިއްޖެއެވެ. ކިތަންމެ ހިތްވަރުކުރިޔަސް ކަރުނަތައް ނުފިހެއްޓިގެން އޮހިގަތީ ސައިލެއް ފަދައިންނެވެ. ދެލޮލުގައި ބޮޑެތި މުތީތަކެވެ.\n"މައި ލައިފް އިޒް އޯވާ...."\nހަޔާތީ ރުއިމުގެ އަޑަށް ކަފަލޮލީއަށް ވެސް އަސަރުކުރީކަން ނޭގެއެވެ. ދޮރުމައްޗަށް އަރާ ބަލަން އޮތީ މޮޅިވެރިގޮތަކަށެވެ. ބުއްދިއެއް ދެއްވާފައި ނެތަސް އިހުސާސްތަކެއް ވާފަދައަކުން ބަލާށެވެ. އެސޮރު ރޮވިފައި އޮތްތަން ފެނި ހަޔާތީއަށް ވަކިން ބޮޑަށް އަސަރުކުރިއެވެ. މި ދުނިޔެއިން އޭނައަށް ރަހުމްކުރާނެ އެއްވެސް އިންސާނަކު ނެތަސް ކަފަލޮލީ އޭނައާއިއެކު އެބަވެއޭ ހިތަށް އެރިއެވެ. ތެދުވެގެންގޮސް ޑައިރީ ނަގައިގެން ލިޔަންފެށުމުން ފާރުވެފައިވާ ހިތަށް ކޮންމެވެސް ވަރެއްގެ ލުއިކަމެއް ލިބުނެވެ. އަމްރާންއާއި ދިމާލަށް އެއްޗެހި ކިއެވެ. އޭނަދެކެ ނަފްރަތުކުރާވަރު ބަޔާންކޮށްދިނެވެ. އަމްރާންއާއި ދިމާލަށް އެއްޗެހި ކިޔަކިޔާފައި މިކާލްމަތިން ހަދާންވުމުން ރޮއިފާ މިކާލްއާއި ޝަކުވާކުރިއެވެ. މިނިކާވަގެއްގެ ކޮށްޓަކަށް އޭނަ ލާފައި މިކާލް ދިޔައީ ކިއްވެހެއްޔޭ އެހިއެވެ. އަމްރާން އޭނަގެ މުޅި ހަޔާތް ބަރުބާދުކޮށްލައިފިއެވެ. ހުރިހާ އެއްޗެއް ފޭރިގެންފިއެވެ. އޭނަ މިކާލްގެ އަތުން ގެނައި ފޮށިގަނޑުތައް ލޮލުގައި އަޅައިގަތުމުން ތެދުވެގެންގޮސް އެއިން ފޮށިގަނޑެއްގައި އަތްލިއެވެ. އޭގައި ހުރި މިކާލް އޭނަގާތު ކިޔަން އެދުނު ދީނީ ފޮތްތަކެވެ. ތަފްސީރުތަކާއި ހަދީސް ފޮތްތަކެވެ. ސަހާބީން ކޮށްފައިވާ ހަގުރާމައިގެ ވާހަކަތަކެވެ. އެއިން ފޮތެއްގައި އަތްލާނެ ވަގުތެއް ނުވެ ހުއްޓާ ނަސީބު މިކުޅުނީ ކޮންފަދަ ކުޅިގަނޑެއް ހެއްޔެވެ؟\nފޮށިގަނޑު މަތީ ބޯ އަޅާލައިގެން އޮތްވާ ފޯނު ރިންގުވާން ފެށުމުން ނެގިއެވެ.\n"ހޭއި ދޮންތީ. މަންމަގޮވައިގެން ލާލްބާޣުއަށް ގޮސްފައި މިއައީ......"\n"ރިއަލީ. މަންމަ ޕާކްތަކާއިހެދި މޮޔަވާނެ. ޝޭންހާދަ ރަގަޅޭ. މަންމައަށް ކީމޯ އެއްޗިއްސަށް ވުރެ ތިކަހަލަ ހިތްހަމަޖެހުމުން ލިބޭނެ ފައިދާ ބޮޑުވާނެ.... " ކޮއްކޮގެ އަޑު އިވުމުން ހުރިހާ ހިތާމަތައް ފިލާ ހީލެވިއްޖެއެވެ.\n"އެފްބީގައި މީ ކޮންކަމެއްތަ؟ އެޗްއެމް ޖޫރިމަނާ ކޮށްފައި އެންމެފަހުން ދޮންތަ އެތަން ވިއްކާލީޔޯ. އައި ކޭންޓް ބިލީވް ދިސް. ދޮންތަގެ ޑްރީމް އެއީ. އައިމް ސޯ ސޮރީ ދޮންތީ. ޔޫ މަސްޓް ބީ ހާޓްބްރޯކެން......"\n"އިޓްސްއޯކޭ ޝޭން. އެކަންތައް ރަގަޅަށް އެދިޔައީ. އެހާ ހިނގާ ތަނެއްވެސް ނޫނެއްނު. އެޗްއެމް ޗެނެލްވެސް މިކާ ބޭނުންވިގޮތަކަށް ނޫން ދިޔައީ. މިހާރު ދޮންތައަށް އެހެންނޫހަކުން ޖޮބް އެބަ ހަމަޖެހޭ. ސޯ އެކަންތަކާއި ނުވިސްނާ. އޭޒް އެ ޖާނަލިސްޓް ހަމަ ވޯކް ކުރެވިދާނެ. އަދި ކޮންމެވެސް ދުވަހަކުން އަދި އެޗްއެމްކަހަލަ ސައިޓެއް ހުޅުވާނީ.. ސޯކިޔާދީބަލަ. މަންމަގެ ޓްރީޓްމެންޓް ކިހިނެއް ކުރިއަށް ދަނީ؟ ދެންކޮންދުވަހަކު ކީމޯއަށް ދާން ޖެހެނީ؟ މަންމައަށް ގިނައިން ފުރުޓް އެއްޗެހި ކާންދެއްޗޭ. ނިއުޓްރިޝަނިސްޓް ބުނާގޮތަށް ކާންދެއްޗޭ ކޮއްކޯ. ވަރަށް މިސްވޭ..." ހަޔާތީ ބެލްކަންޏަށް ނުކުމެ ބަލަން ހުރިއިރު ވަރުބަލިކަން އިހުސާސްކުރެވެން ފަށައިފިއެވެ. އޭނަ މިހިރީ މެންދުރު ކޮފީއެއް ބޯލިގޮތަށެވެ. ކާނެ އެއްޗެއް ނެތެވެ. ބަނޑަށް ހުރެގެންވެސް ވަޒީފާއިން ކަނޑާލުމުންވެސް ހަޔާތީ ހިތްވަރުކޮށްލައިގެން ހުރިއިރު އެ ދޮންމޫނުމަތި ހުރީ އަލިކޮށެވެ. ހިނިތުންވެލައިގެންނެވެ. ހިތާމައާއި މޮޅިވެރިކަން ވަށާލާފައި ވީނަމަވެސް އިރުފަދައިން އޭނަ ހިނތުންވަނީއެވެ. ހަގީގަތުގައިވެސް އެ ހިނިތުންވުމާއި އުފާވެރިކަން ގުޅުފައިވަނީ މަންމަމެންނާއިއެވެ. އޭނަ ހަލާކުވެގެންވެސް މަންމައާއި ކޮއްކޮ އުފަލުގައި ބައިތިއްބަން ބޭނުމެވެ. މިހާރު އޭނަ މިވިސްނަނީ މަންމައާއި އިޝްކަންއަށްޓަކާ ފައިސާ ހޯދާނެ ގޮތަކާއިމެދުއެވެ.\nހަޔާތީ އަޒިކިއަލްއަށް ގުޅިއެވެ.\nއޭނައަށް ލަނޑުދިން މީހުންނާއި ޑީލެއް ހަދަން އޭނައަށް ކެރިދާނެއެވެ. މަންމައާއި ކޮއްކޮއަށް ބެންގަލޫރުގައި ތިބެ ބޭސް ފަރުވާކުރުމާއި ކިޔެވުމަށް ބޭނުންވާ ފައިސާ ކޮންމެގޮތެއް ހަދާފައިވެސް ހޯދަން އެބަޖެހެއެވެ. ބައެއްފަހަރު ދުޝްމިނުންނާއި ހިނިތުންވުމާއިއެކު ކުރިމަތިލާން ޖެހޭ ހާލަތްތައް އަންނާނެއެވެ. އަޒިކިއަލް އަށް ގުޅިއިރު ހަޔާތީގެ ހިތަށް ގަނޑުފެން އަޅާ ފިނިކޮށްލާފައިވާ ފަދައެވެ. އަޒިކިއަލްގެ މަޑުމައިތިރި އަޑު ކަންފަތުގައި ޖެހުމުން ހާސްކަމާއި ބިރު ކެނޑި ހަމަޖެހިލައިގެން ވާހަކަދައްކާ ކަމަކަށް އެއްބަސްކުރުވަން ހަޔާތީ ވާހަކަދައްކަން ފެށީ އޭނަގެ އަމިއްލަ ނަފުސް ގުރުބާންކޮށްލަމުންނެވެ. "އިގޯ" ފައިދަށުލާފައެވެ.\nދުވަސްތައް މާޒީއާއިއެކު ވަމުންގޮސް ދެއަހަރު ބައި ފާއިތުވެގެން ދިޔައީ ހީވެސް ނުކުރާހާ ހަލުވިކޮށެވެ.\nއޮކްޓޫބަރުގެ ފިނިކަން ގަދަ ދުވަހެކެވެ. ޚަރީފުގެ ގަސްތަކުން ފަތްތައް އޮހެމުންދާ މަންޒަރު ފެނުމުން އާޝޯޚުވާވަރުވެއެވެ. މަގުގައިވާ ހިކިފަތްތައް ފިނި ފިނި ވަޔާއިއެކު އުދުހިގަންނައިރު އިވިލާ މުރަނަ އަޑު މިއުޒިކެއްފަދައެވެ. ފިނިކަން ގަދަކަމުން ތުތުރުލާހާވެއެވެ. ގަނޑުވަރެއްފަދަ ބޮޑު ގޭގެ ލިވިންރޫމްގައި ތިބި ހުރިހާ ޒުވާނުންގެ ނަޒަރު ހުއްޓިފައިވަނީ ޓީވީގެ ސްކްރީނަށެވެ. ދެވަނަބުރުގެ ވޯޓުލުން ނިމި ފޮށިތައް ގުނަން ފަށަންވާއިރަށް އެންމެން އިންތިޒާރުކުރަމުން މިދަނީ ނަތީޖާ އެހުމަށެވެ. ކޮންމެ ޒުވާނެއްގެ އަތުގައި އާވި އަރާ ކޮފީތަށްޓެއްހުރިއިރު ފަޔާ ޕްލޭސްގައި އަނދަމުންދާ އަލިފާނުގެ އޮރެންޖް އަލިން މޫނުތަކަށް އަލިފާނުގެ ކުލަވެރިވެފައިވެއެވެ. ކުރިމަތީގައި ހުރި ކޮފީ މޭޒުމަތީ ތަފާތު ވައްތަރުގެ ލުއިކާނާތަކުން ފަޅުފިލުވާފައެވެ.\n"އަމްރާން. ކިހިނެއްވާނެހެން ހީވޭ..." އެކަކު އަހާލައިފިއެވެ.\n"ވީ ވިލް ވިން..." ޒުވާނަކު ބުނެލިއެވެ. އަމްރާން ޖަވާބެއްނުދީ ހީލާފައި ކޮފީ ބޮއި ބޮއި އިނީއެވެ.\n"ގޯޑްވިލިން.." ލާވީ އަވަސްއަވަހަށް ކިޔާލިއެވެ.\nވޯޓު ގުނަންފެށުމާއިއެކު ސިޓިންރޫމް ތެރޭ ފޯރިގަދަވެ އެކަކު އަނެކަކަށް ހިފައިގަނެވުނީ މިހާރުވެސް ކާމިޔާބުވެއްޖެއޭ ހީވާފަދަ ގޮތަކަށެވެ. ކޮންމެ ވޯޓު ފޮށްޓެއްގެ ނަތީޖާއާއިއެކު ޔަގީންކަން އިތުރުވަމުން އައިސް ގާތްގަނޑަކަށް އެލްޑީޕީ އިންތިޚާބު ކާމިޔާބުކޮށްފިކަން ޔަގީންވުމާއިއެކު ސޯޝަލްމީޑިއާ އުތުރިއަރައިގަތެވެ. އަހުމަދު އިމާދުއްދީންގެ ރަނިންމޭޓަކަށް ހޮވީ އަމްރާން އަބްދުލްއަޒީޒުކަމުގައި ވުމުން އޭނަ ނާއިބު ރައީސްކަމަށް ހޮވުނީއެވެ. ލައްކައިން އޭނަގެ އެފްބީއަށް މެސެޖާއި ލައިކްތައް އަންނާން ނެގީ ކުޑަ ވަގުތުކޮޅެކެވެ. އަމްރާންގެ އެކުވެރިން އޭނަގެ ގައިގާ ބައްދާލާފައި މަރުހަބާ ކިޔަންފެށިއެވެ.\n"ކާޒް. އަވަހަށް ރާއްޖެ ދާން ޓިކެޓް ނަގަންވީ ދޯ. ކާޒްއަށް މިނިސްޓަރުކަން ނަމަވެސް ލިބޭނެކަން ޔަގީން......." އަމްރާން ކާޒިމްއަށް ބަލައިލަމުން އެއް ލޯ މަރައިލިއެވެ.\n"ރާއްޖެ އެހެންދިމާލަކަށް ދާން ފުރަތަމަ ފިޔަވަޅު މި އެޅުނީ. ސަޕްރައިޒްތައް އަދި އޮތީނު ހެހެ. އަދި ކިރިޔާ ހެޔޮވެރިކަން ކުރާނެބަޔަކު މި އުފަންވީ.........." ކާޒިމްގެ ތުންފަތްމައްޗަށް މާނަވީ ހިނިތުންވުމެއްވެރިވިއެވެ.\n"ޓްރޫ ޑިމޮކްރެސީ ރާއްޖެ ގެންނަން ކިހާ ގިނަ މަސައްކަތެއް ކުރެވިއްޖެ. ފައިނަލީ ކާމިޔާބު އަރާ ހަމަކުރީ. ރައްޔިތުންގެ ވެރިކަންއަދި މިނިވަންކަމާއި އިންސާފު ގާއިމުކޮށްދޭނެ ސަރުކާރެއް އައުމަށްފަހު ސްވިޒަލޭންޑްފަދަ ތަނަކަށް ރާއްޖެ ހަދާނަން............" އަމްރާން ސޯފާއަށް ލެނގިލައިގެން އިންއިރު މޫނުމަތިން ހަރުދަނާކަމާއިއެކު ލީޑަރެއްގައި ހުންނަންވާ ހުރިހާސިފަތަކެއް ފެންނާން ހުއްޓެވެ.\nކާޒިމް އެއްލޯ މަރައިލިއެވެ.\nއަމްރާންއާއި ދާދި އެއް އުމުރެއްގެ ކާޒިމްގެ މައިންބަފައިން ދިވެހިންކަމުގައި ވިޔަސް އޭނައަށް ލިބިފައިވާ ސިފަތަކުން ރާއްޖޭ ޒުވާނެއްހެނެއް ހިޔެއްނުވެއެވެ. އިސްކޮޅުގައި ހަފޫޓު ދެ އިންޗި ހުރުމާއިއެކު އިސްތަށިގަނޑާއި ލޮލުގައި މުށިކުލަ ހުރުމުން އަޅައިގަންނަގޮތެއް ހުރެއެވެ. މި އިންތިޚާބަށް އަމްރާންއެކޭ އެއްފަދައިން ކާޒިމްވެސް ހޭދަކުރިވަރު ކުޑައެއްނޫނެވެ. ސަރުކާރުގެ އިސް މަގާމެއް ކާޒިމް ކިތަންމެހާވެސް ބޭނުމެވެ. ކާޒިމްއާއި އަމްރާން ކިތަންމެ ގާތް އެކުވެރިންގެ ގޮތުގައި ތިބިނަމަވެސް ކާޒިމްގެ ސިއްރުވެރި ފަރާތެއްވާކަން އަމްރާން ދަނެއެވެ. އެހެން އެކުވެރިންނާއި ބަލާއިރު ތަންކޮޅެއް ބަސްމަދުވެފައި ސީރިޔަސްގޮތެއް ހުރެއެވެ. އެހެން މީހުންނާއި ޚިލާފަށް ގަވާއިދުން ނަމާދަށް ދާކަން އަމްރާންއަށް ފާހަގަކުރެވެއެވެ. ކޮންމެ ދީނެއްގެ ކޮންމެ މީހަކަށްވިޔަސް އަމްރާންގެ ފަރުވާލެއްނެތެވެ. އެންމެ ގާތް އެކުވެރިންތެރޭ ކްރިސްޓިއަނުންނާއި ޔަހޫދީންވެސް އުޅެއެވެ. ހުރިހާ ގައުމެއްގެ ހުރިހާ ދީނެއްގެ މީހުންނާއިވެސް އަމްރާން ގުޅުން ބާއްވާނެއެވެ. އިޒްރޭލަށްވިޔަސް ހެވެވެ. އަވަށްޓެރި ގައުމުތަކަށްވުރެވެސް އެމީހުން ގުޅުން ބަދަހިކުރަން ބޭނުންވަނީ އެމެރިކާ އަދި ޔޫރަޕާއެވެ. އެއީ އަހުމަދު އިމާދުއްދީންގެވެސް ފިކުރެވެ. އޭނަގެ ޕާޓީއަށް ލާދީނީ ކިޔާ އުޅޭ ސަބަބަކީވެސް އެއީއެވެ.\nއަމްރާންގެ ޑްރައިވަރު ގޯތިތެރެއަށް ކާރު މަޑުކޮށްލުމާއިއެކު އޭނަ ފޭބިއެވެ. ކަޅުކުލައިގެ ސޫޓާއިއެކު އަވިއައިނެއް ޖަހާލައިގެން ހުރިއިރު ސްމާޓްކަމަށް ދައްކައެވެ. ހަފޫޓު ހަތަރު އިންޗީގެ އިސްކޮޅާއިއެކު ލިބިފައިވާ ކަސްރަތީ ހަށިގަނޑުގެ ސަބަބުން ސޫޓު ލާފައި ހުރިއިރުވެސް ހަށިގަނޑުގެ ފުރިހަމަކަން ވަނީ ހާމައަށެވެ. ލިބިފައިވާ ކޮންމެ ސިފައެއް ފިރިހެންވަންތަކަމާއި ރީތިކަން އެކުވެ އަންހެންކުދިންގެ ހިތްތަކަށް ތަދުކުރުވާފަދަ ގޮތެއް ހުރެއެވެ. ބޮޑީގާޑުން ދެފަރާތުގައެވެ.\n"އޯޓަމް ބްލޭޒް"ގޭގެ މައިދޮރު ހުޅުވާލާފައި އަމްރާން ގޭތެރެއަށް ވަނުމާއިއެކު ފޯނު ކޯލެއް އައިސްގެން ހެޑްސެޓް އަޅާލުމަށްފަހު އިށީދެލީ ކައުޗްގައެވެ. ސިޓިންރޫމްގެ ތަޅުންމަތީގައިވާ މާބްލްގެ އޮފްގަދަކަމުން މޫނުވެސް ފެންނަފަދައެވެ. އެހާ ވިދައެވެ. ފްރެންޗް ސްޓައިލަށްވާ ކުޑަދޮރުތަކުގައި ދަމާފައިވާ ރަންކުލައިގެ ފަރުދާތަކުގެ ތިރީ ބައި ހުދު މާބްލްތަކާއި މައްލަވަކޮށްލާއިރު ލޯތަކަށް އަރާމުވާހާ ފުރިހަމައެވެ. ފާރުގައި ވާ ކުރެހުންތަކާއިއެކު ލެދާ ފަރުނީޗަރު ސެޓު އަދި ޗާންދަލިޔާތަކައި ބިތުގައި ހަރުކޮށްފައިވާ ޑިޒައިނާ ބޮކިތައްވެސް ތަނުގެ ހައިބަވަންތަކަން އެތައް ގުނަ އިތުރުކޮށްދެއެވެ. އޭސީގެ ފިނިކަމާއިއެކު ހިތްފުރޭފަދަ ލުއިވަހެއް ތަނުގައި ހިފާލާފައިވިއެވެ.\nފޯނަށް ގެއްލިފައި އިންދާ ފަހަތުން އައިސް ކޮންމެވެސް މީހަކު މަޑުމަޑުން ބައްދާލައިފިއެވެ. ފިނި އޮމާން އަތްތިލައިގެ ބީހިލުމުން އަމްރާންއަށް ވަގުތުން ކާކުކަން އެނގި އެދެއަތްތިލައިގާ ހިފަހައްޓާލާފައި ބޮސްދިނެވެ.


3 gadi irun 3000 ticket vikkaifi\nރާއްޖެ އާއި އިންޑިއާ ބައްދަލުކުރާ މެޗަށް ޓިކެޓް ގަންނަން ހަދާފައިވާ ކިޔޫ: ދިގު ކިޔޫއެއް އޮއްވައި ޓިކެޓް ވަނީ ހުސްވެފައި -- އަވަސް ފޮޓޯ\nއުރީދޫ ސާފް ޗެމްޕިއަންޝިޕްގައި ރާއްޖެ އާއި އިންޑިއާ ބައްދަލުކުރާ މެޗަށް ޓިކެޓް ވިއްކަން ފެށިތާ ތިން ގަޑިއިރާއި 30 މިނެޓު ތެރޭގައި 3000 ޓިކެޓް ވިކެއްޖެ ކަމަށް ޔޫތު މިނިސްޓަރު އަހުމަދު މަހުލޫފު ވިދާޅުވެއްޖެ އެވެ.\nމާދަމާ އޮންނަ މެޗަށް ޓިކެޓް ގަންނަން ގިނަ ބަޔަކު ސޯޝަލް ސެންޓަރު ކައިރީގައި ކިއު ހަދާފައިވާއިރު ޓިކެޓް ވިއްކަން ފަށާފައި ވަނީ މިއަދު ހެނދުނު 10:00 ގައެވެ. ވިއްކަން ކަނޑައެޅި އަދަދަށް ޓިކެޓް ވިއްކައިފައި ވަނީ ސޯޝަލް ސެންޓަރު ކައިރީގައި ހަދާފައިވާ ކިއު އައިޖީއެމްއެޗާ ހަމައަށް ދެމިފައި ވަނިކޮށެވެ.\nމީގެ ކުރީ މެޗުތަކުގައި މީހަކަށް ފަސް ޓިކެޓް ވިއްކި ނަމަވެސް މާދަމާގެ މެޗަށް އެފްއޭއެމް އިން ވިއްކާފައި ވަނީ މީހަކަށް ދެ ޓިކެޓެވެ. މިނެޓަކު 20 ޓިކެޓް ވިކުނު ކަމަށް މިނިސްޓަރު މަހުލޫފް ވަނީ ވިދާޅުވެފަ އެވެ.\nމުބާރާތުގެ ޓިކެޓްގެ އަޕްޑޭޓެއް ދެމުން މިނިސްޓަރު މަހުލޫފު ވިދާޅުވީ ގަލޮޅު ރަސްމީ ސްޓޭޑިއަމްއަކީ 12،000 މީހުންނަށް ތިބެވޭނެ ޖާގަ އޮތް ނަމަވެސް ދަނޑު ބާވެ، ހަލާކުވެފައިވުމާއި ގުޅިގެން އެތަނުގައި މިހާރު އޮތީ 5،000 ސަޕޯޓަރުންނަށް ވަދެވޭނެ ޖާގަ ކަމަށެވެ.\nއާ ދަނޑެއް އެޅުމަށް މިހާރު ފައިސާ ހަމަޖެހިފައިވާ ކަމަށް ވެސް ވިދާޅުވި އެވެ. އަދި މި މުބާރާތަށްފަހު އޮންލައިންކޮށް ޓިކެޓު ވިއްކުން ކަހަލަ ބައެއް ބަދަލު ގެނެސްދޭން މަސައްކަތް ކުރައްވާނެ ކަމަށް ވެސް ވިދާޅުވި އެވެ.\nސޯޝަލް ސެންޓަރުގައި ތިން ކައުންޓަރު ބަހައްޓައިގެން 3،000 ޓިކެޓް ދިވެހި ސަޕޯޓަރުންނަށް ވިއްކާފައިވާއިރު އަވޭ ޓީމު (އިންޑިއާ) ސަޕޯޓަރުންނަށް ވިއްކަނީ 200 ޓިކެޓެވެ. މި ޓިކެޓުތައް ވިއްކަނީ ގަލޮޅު ދަނޑުގައި ހުންނަ ކައުންޓަރު ތަކުންނެވެ.\nރާއްޖެ އާއި އިންޑިއާ ބައްދަލުކުރާ މެޗު އޮންނާނީ މާދަމާ ރޭ 9:00 ޖަހާއިރު ގަލޮޅު ރަސްމީ ސްޓޭޑިއަމްގަ އެވެ. މިއީ މުބާރާތުގެ ލީގު ބުރުގައި ކުޅޭނެ އެންމެ ފަހު މެޗެވެ.\nއެފްއޭއެމް އަހުމަދު މަހްލޫފު ސާފް ޗެމްޕިއަންޝިޕް


އެމެރިކާ: ދުނިޔޭގެ އާބާދީގެ4އިންސައްތަ، ކޮވިޑް-19 ޖެހިފައިވާ...\nއެމެރިކާ: ދުނިޔޭގެ އާބާދީގެ4އިންސައްތަ، ކޮވިޑް-19 ޖެހިފައިވާ މީހުންގެ 25 އިންސައްތަ!\n2008 ވަނަ އަހަރަށް ފަހު އިގްތިޞާދަށް އައި އެންމެ ބޮޑު ލޮޅުން އައިސްފައިވަނީ މިއަހަރު\nމަރުވެފައިވާ މީހުންގެ އަދަދު 130،000 ށް ވުރެ މަތި\nބަލިޖެހިފައިވާ މީހުންގެ އަދަދު 2.5 މިލިއަނަށްވުރެ މައްޗަށް އަރާ\n2 ޖުލައި 2020 | ބުރާސްފަތި 07:53\nއެމެރިކާ ދިދަ. ވައިރަސް ކޮންޓްރޯލް ކުރުމުގައި ކާމިޔާބީއެއް ހޯދިފައެއް ނުވޭ\nއެމެރިކާއަކީ ދުނިޔޭގައި އެންމެ ބޮޑު ބާރުގެ ގޮތުގައި ފާހަގަވެފައިވާ ގައުމެވެ. ގިނަ ކަންކަމުގައި ދުނިޔޭގައި ވިކެނީ އެމެރިކާގެ ބަހެވެ. ދުނިޔޭގެ އިގްތިޞާދާއި، ހަމަޖެހުމާއި މިހުރިހާ ކަމެއް ގުޅިފައިވާ ގައުމަކީ އެމެރިކާއެވެ. އެމެރިކާ ބޭނުންވެއްޖެ ކޮންމެ ކަމެއް އެއީ ގައުމަކާ ދެކޮޅަށް ކަމަށްވިޔަސް އެކަމެއް ފަސޭހަކަމާއެކު ހާސިލްވެއެވެ.\nއެހެންނަމަވެސް 20 ވަނަ ގަރުނުގައި ދުނިޔެ ތަޖުރިބާ ކުރަމުންމިދާ އެންމެ ބޮޑު ބަލި މަޑުކަން ކަމުގައިވާ ކޮވިޑް-19ގައި އެމެރިކާއިން ފެންނަނީ މުޅިން އެހެން މަންޒަރެވެ. ދުނިޔޭގެ އެންމެ ބޮޑު ބާރު މިވަނީ ކޮވިޑް-19 ބަލި ކޮންޓްރޯލް ކުރުމުގައި ވަރަށް ވެސް ފަހަތުގައެވެ.\nއެކަމުގެ ސަބަބުން އެގައުމަށް ދިމާވަމުންދާ އިގްތިޞާދީ މައްސަލަތަކާއި އިޖުތިމާޢީ މައްސަލަތައް ހިތަށް ނުގަނެވެއެވެ. އަނެއްކޮޅުން އެމެރިކާގެ ރައީސް އަދި ދެވަނަ ދައުރަކަށް އިންތިޚާބުވެ ވަޑައިގަންނަވަން މަސައްކަތްކުރައްވާ ޑޮނަލްޑް ޓްރަމްޕަށް މިކަން ވެގެން ގޮސްފައިވަނީ ބޮޑު ގޮންޖެހުމަކަށެވެ.\nއެމެރިކާއަކީ އަދިވެސް ދުނިޔޭގައި ހަލުވިކަމާއެކު ފެތުރެމުންދާ ކޮވިޑް-19 ރޯގާ އެންމެ ގިނަ މީހުންނަށް ޖެހި، އެ ބަލީގައި އެންމެ ގިނަ މީހުން މަރުވަމުންދާ އަދި މަރުވެފައިވާ ގައުމެވެ. ބަލިޖެހިފައިވާ މީހުންގެ އަދަދު 2.5 މިލިއަނަށް ވުރެ މައްޗަށް އަރައެވެ. މަރުވެފައިވާ މީހުންގެ އަދަދު 130،000ށް ވުރެ މައްޗެވެ.\nވައިރަސް ފެތުރޭ މިންވަރު ކޮންމެސް ވަރަކަށް ކޮންޓްރޯލްކުރެވި ސްޓޭޓްތައް ހުޅުވާލުމުގެ މަސައްކަތް ފެށިތަނާ، ވައިރަސްގެ ދެ ވަނަ ރާޅެއް މިވަނީ ގައުމަށް ބިންދާލާފައެވެ. މިއީ ފުރަތަމަ ރާޅުގެ އަސަރުތަކުން ހިންދެމި ނުލެވިގެން އުޅެނިކޮށް، ދިމާވީ އިތުރު ހުރަހެކެވެ.\nއެންމެ ގިނަ މީހުންނަށް ވައިރަސް ޖެހި އަދި މަރުވެގެން ކުރީގައި އެމެރިކާ\nއެމެރިކާގައި ކޮވިޑް-19 ޖެހިގެން މަރުވަމުންދާ މީހުންގެ އަދަދު ދެވަނަ އަށް އެންމެ ގިނަ އަދަދެއްގެ މީހުން މަރުވަމުންދާ ގައުމުގެ އަދަދުތަކަށްވުރެ ދެ ގުނަ އިތުރެވެ. އެމެރިކާގައި ކޮވިޑް-19 ޖެހިގެން 130,390 މީހުން މަރުވެފައިވެއެވެ. ދެވަނައަށް އެންމެ ގިނަ އަދަދެއްގެ މީހުން މަރުވެގެން ރިޕޯޓްކުރަމުން އަންނަ ބްރެޒިލްއިން މަރުވެފައިވަނީ 60,194 މީހުންނެވެ.\nއެމެރިކާ އާއި ބްރެޒިލްއަކީ މިވަގުތު އެންމެ ގިނަ އަދަދެއްގެ މީހުންނަށް ވައިރަސް ޖެހި އަދި މަރުވެގެން ރިޕޯޓްކުރަމުން އަންނަ ދެ ގައުމަށްވާއިރު، ދެ ގައުމުގެ ލީޑަރުންގެ ފަރާތުންވެސް ވައިރަސް ކޮންޓްރޯލްކުރުމުގައި އޮތްގޮތް ކަންތައްތަކެއް އަންނަނީ ފެންނަމުންނެވެ.\nއެގޮތުން އެމެރިކާގެ ރައީސް ޑޮނަލްޑް ޓްރަމްޕް ވަނީ އާންމު ތަންތަނުގައި މާސްކު އަޅުއްވައިގެން އުޅުއްވުމަށް ދެކޮޅު ހައްދަވާ ތަކުރާރުކޮށް ސިއްހީ އޮފިޝަލުން ދެއްވަމުން ގެންދެވި އިރުޝާދުތަކާއި ޚިލާފަށް ވިޔަފާރިތައް ހުޅުވާލާ ގައުމު ހުޅުވާލުމަށް ބާރު އަޅުއްވާ އެމަގުން ކަންކަން ކުރައްވާފައެވެ.\nބްރެޒިލްގެ ރައީސް ޖައީރް ބޮލްސޮނާރޯ ވެސް ވަނީ ކޮވިޑް-19އަކީ އާދައިގެ ފްލޫއެއް ކަމަށް ވިދާޅުވެ އިގްތިޞާދީ ހަރަކާތްތައް ހުއްޓާލުމާއި ދެކޮޅަށް ވާހަކަ ދައްކަވާފައެވެ. އަދި މާސްކު ނާޅުއްވާ އެއްވުންތަކުގައި ބައިވެރިވެވަޑައިގެން ސިއްހީ އޮފިޝަލުން ދެއްވަމުން ގެންދެވި އިރުޝާދުތަކަށް ފާޅުގައި ގޮންޖެއްސެވިއެވެ.\nމުޅި ދުނިޔެއިން ކޮވިޑް ޖެހިފައިވާ މީހުންގެ %25!\nމުޅި ދުނިޔޭގެ އާބާދީގެ4އިންސައްތަ އެމެރިކާއިން ހިއްސާކުރާއިރު، 10 މިލިއަނަށްވުރެ ގިނަ މީހުންނަށް ޖެހިފައިވާ ވައިރަސް ޖެހުނު މީހުންގެ 25 އިންސައްތަ ހިއްސާކުރަނީ އެމެރިކާއެވެ.\nއެމެރިކާގައި ކޮވިޑް-19ގެ ކޭސްތައް މައްޗަށް ދާންޖެހުނު ގިނަ ސަބަބުތަކެއް ހުރިކަމަށް ކަމާބެހޭ މާހިރުން ބުނެއެވެ. ވަކިން ޚާއްސަކޮށް ވައިރަސް ފެތުރުނުތާ ކުރީކޮޅު ވައިރަސް ކޮންޓްރޯލްކުރުމަށް ފިޔަވަޅުތައް އެޅުމުގައި ލަސްވުމާއި، ވައިރަހަށް ޓެސްޓް ކުރުމުގެ ސްޕީޑް ލަސްކަން ފާހަގަކުރެއެވެ.\nފެބްރުއަރީ މަހަކީ ވައިރަހުން ރައްކާތެރިވުމުގެ ފިޔަވަޅުތައް އެމެރިކާއިން އަޅަންޖެހޭ މަހެއްގެ ގޮތުގައި ސިއްހީ ގިނަ އޮފިޝަލުން ފާހަގަކޮށްފައިވާއިރު، އެމެރިކާގެ ރައީސް ޓްރަމްޕް އެ މަސް ހޭދަކުރެއްވީ ވައިރަހަކީ އެމެރިކާއަށް އޮތް ނުރައްކަލެއް ނޫންކަމާއި ވައިރަސް ކޮންޓްރޯލް ކުރެވޭނެކަމުގެ ވާހަކަތައް ދެއްކެވުމުގައެވެ.\nއެހެންކަމުން އެމެރިކާއަށް ވައިރަސް ކޮންޓްރޯލްކުރުމަށް ބޮޑެތި ގޮންޖެހުންތަކެއް ކުރިމަތިވީކަމަށް ކަމާބެހޭ މާހިރުން ފާހަގަކުރެއެވެ. އެގޮތުން އެމެރިކާގެ ހެލްތު އެންޑް ހިޔުމަން ސަރވިސަސްގެ ސެކެޓްރީ އެލެކްސް އަޒަރް ވަނީ ދާދިފަހުން އެމޭރެމުން ވާހަކަފުޅު ދައްކަވާފައެވެ.\nހާހަކަށްވުރެ ގިނަ މީހުން އެމެރިކާގައި ކޮންމެ ދުވަހަކު މަރުވޭ\nކޮވިޑް-19 ޖެހިގެން އެންމެ ފުރަތަމަ މީހާ ފެބްރުއަރީ މަހު މަރުވި ފަހުން މިހާތަނަށް އައިއިރު، އެވަރެޖްކޮށް ދުވާލެއްގެ މައްޗަށް 1039 މަރު ވަނީ ރިޕޯޓް ކުރެވިފައެވެ. ވައިރަސް ޖެހިގެން ދުވާލެއްގެ މައްޗަށް މަރުވާ މީހުންގެ އަދަދުތައް މައްޗަށް ދާނެ ފެށީ މެއި މަހުގެ ތެރޭގައެވެ.\nމަރުވާ މީހުންގެ %80 އަކީ އުމުރުން 65 އަހަރުން މަތީގެ މީހުން\nއެމެރިކާގެ ސެންޓަރ ފޮރ ޑިޒީސް ކޮންޓްރޯލުން ހާމަކުރާގޮތުގައި ވައިރަސް ޖެހިގެން ހާލު ދެރަވަމުންދަނީ އުމުރުން ދުވަސްވީ މީހުންނެވެ.\nވައިރަސް ޖެހިގެން އެމެރިކާގައި މަރުވާ މީހުންގެ %78.9 މީހުންނަކީ އުމުރުން 65 އަހަރުން މަތީގެ މީހުންނެވެ. %58 މީހުންނަކީ 75 އަހަރުން މަތީގެ މީހުންނެވެ. މަރުވާ މީހުންގެ %3 އަކީ އުމުރުން 40 އަހަރުން ދަށުގެ މީހުންނެވެ.\nއެހެންނަމަވެސް ވައިރަސްގެ ދެވަނަ ރާޅު ފެތުރެމުންދާ ފްލޮރިޑާ އާއި ޓެކްސަސް ފަދަ ތަންތަނުގައި ވައިރަސްޖެހޭ މީހުންގެ ތެރޭގައި އެކި އުމުރުފުރައިގެ މީހުން ހިމެނޭކަމަށް އެމެރިކާގެ ސެންޓަރ ފޮރ ޑިޒީސް ކޮންޓްރޯލް އިން ބުނެއެވެ. އެގޮތުން މިހާރު ވައިރަސް ޖެހޭ މީހުންގެ %18 ހިއްސާކުރަނީ އުމުރުން 18 އަހަރާއި 29 އަހަރާ ދެމެދުގެ މީހުންނެވެ.\nއިރާގު، ކޮރެއާ، ވިއެޓްނާމް އަދި އަފްޣާނިސްތާނުގައި ހިނގި ހަނގުރާމަތަކަށް ވުރެ ގިނަ މީހުން މަރުވޭ\nކޮވިޑް-19 ޖެހިގެން އެމެރިކާގައި މަރުވަމުންދާ މީހުންގެ އަދަދު އެމެރިކާއިން މިހާތަނަށް ކުރި ބޮޑެތި ހަނގުރާމަތަކުގައި މަރުވި މީހުންނަށް ވުރެވެސް ގިނައެވެ.\nއެގޮތުން ވިއެޓްނާމް ހަނގުރާމައިގައި މަރުވެފައިވަނީ 58،000 އެމެރިކާ މީހުންނެވެ. ކޮވިޑް-19 ޖެހިގެން މަރުވާ މީހުންގެ އަދަދު އުޅެނީ އެއަށް ވުރެ ދެގުނަ މަތީގައެވެ. ކޮރެއާ ހަނގުރާމައިގައި 37،000 އެމެރިކާ މީހުން މަރުވި އެވެ. ކޮވިޑް-19 ޖެހިގެން މަރުވާ މީހުންގެ އަދަދު އުޅެނީ އެއަށް ވުރެ ތިންގުނަ މަތީގަ އެވެ.\nއިރާގު ހަނގުރާމައިގައި 4431 މީހުން މަރުވިއެވެ. ވައިރަސް ޖެހިގެން މަރުވާ މީހުންގެ އަދަދު އެޅިނީ މިއަދަދާ އަޅާބަލާއިރު 28 ގުނަ މަތީގައެވެ. އަދި އަފްޣާނިސްތާން ހަނގުރާމައިގައި މަރުވެފައިވަނީ 2445 މީހުންނެވެ. މިއީ ވައިރަސް ޖެހިގެން މަރުވާ މީހުންގެ އަދަދަށް ވުރެ 51 ގުނަ މައްޗެވެ.\nދުނިޔޭގެ ފުރަތަމަ ބޮޑު ހަނގުރާމައިގައި މަރުވި އެމެރިކާ މީހުންނަށްވުރެ ގިނަ މީހުން ވަނީ ކޮވިޑް-19 ޖެހިގެން މަރުވެފައެވެ. ފުރަތަމަ ބޮޑު ހަނގުރާމައިގައި 116،515 އެމެރިކާ މީހުން މަރުވިއެވެ.\n47 މިލިއަނަށް ވުރެ ގިނަ މީހުންގެ ވަޒީފާ ވަނީ ގެއްލިފައި\nކޮވިޑް-19ގެ ބަލި މަޑުކަމާއެކު އެތައް ބަޔެއްގެ ވަޒީފާ ވަނީ ގެއްލިގެން ގޮސްފައެވެ. އެމެރިކާއަށް ބަލާލާއިރު ޖޫން މަހާ ހަމައަށް، ވަޒީފާ ގެއްލިފައިވާ މީހުންގެ އެލަވަންސް ހޯދުމަށް 47 މިލިއަން މީހުން ވަނީ އެދިފައެވެ. އަދި މިއީ ވަޒީފާ ގެއްލުނު ހުރިހާ މީހުން ނޫންކަމަށް އެގައުމުގެ ކަމާބެހޭ ފަރާތްތަކުން ބުނެއެވެ.\n2008ށް ފަހު އައި އެންމެ ބޮޑު އިގްތިޞާދީ ލޮޅުން\nކޮވިޑް-19 އާ ގުޅިގެން އެމެރިކާގެ އިގްތިޞާދަށް މިހާރު ވަމުންދާ ގެއްލުންވުމަކީ އެމެރިކާގެ ތާރީޚުގައިވެސް ފާހަގަ ކޮށްލެވޭފަދަ ބޮޑު ގެއްލުމެކެވެ.\nމެއި މަހު ނެރެފައިވާ އެމެރިކާގެ އެކޮނޮމިކް އެނަލިސިސް ރިޕޯޓުން ހާމަވާގޮތުގައި މިއަހަރުގެ ފުރަތަމަ ކުއަރޓަގައި އެގައުމުގެ ޖީޑީޕީ ވަނީ %4.8 ދަށަށްގޮސްފައެވެ. މިއީ 2014 ވަނަ އަހަރުގެ ފުރަތަމަ ކުއަރޓަރގައި އިގްތިޞާދު ދަށަށްދިޔަ ފަހުން މިމިންވަރަށް އެގައުމުގެ އިގްތިޞާދު ދަށަށްދިޔަ ފުރަތަމަ ފަހަރެވެ. އަދި 2008 ވަނަ އަހަރުގެ ހަތަރު ވަނަ ކުއަރޓަރ ގައި އެގައުމުގެ އިގްތިޞާދު ދަށަށްދިޔަ ފަހުން އެންމެ ބޮޑަށް އިގްތިޞާދު ދަށަށްދިޔަ ފަހަރެވެ.


SunOnline: Villimale' gai kuraa fiber masahkai, badhalu kuraane thanakaa beheygothun alun mashvaraa akah\nވިލިމާލޭގައި ކުރާ ފައިބަރު މަސައްކަތް، ބަދަލުކުރާނެ ތަނަކާ ބެހޭގޮތުން އަލުން މަޝްވަރާއަކަށް\nފާޠިމަތު ނަޒީފާ އަޙްމަދު 23 Jun 2022, 14:05\nވިލިމާލެ -- ސަން ފައިލް ފޮޓޯ\nވިލިމާލޭގައި ކުރާ ފައިބަރު މަސައްކަތް، ބަދަލުކުރާނެ ތަނަކާ ބެހޭގޮތުން އަލުން މަޝްވަރާއަކަށް ދާން މާލެ ސިޓީ ކައުންސިލުން ނިންމައިފިއެވެ.\nވިލިމާލޭގައި މިވަގުތު ފައިބަރުގެ މަސައްކަތް ކުރަނީ، އެރަށު ހުޅަނގު ދެކުނު ފަރާތުގައި ހަދާފައިވާ ފައިބަރު ބޯޓްޔާޑުގައެވެ. ނަމަވެސް ތިލަމާލެ ބުރިޖު އެޅުމުގެ މަސައްކަތަށް ހުޅަނގު ދެކުނު ފަރާތް ބޭނުން ކުރަން ޖެހޭތީ، ފައިބަރުގެ މަސައްކަތް އެހެން ތަނަކަށް ބަދަލު ކުރަން ޖެހުނެވެ.\nއެގޮތުން ފައިބަރު މަސައްކަތް ކުރުމަށް ކައުންސިލުން ކަނޑައެޅީ ވިލިމާލޭގައި ހުންނަ ވެމްކޯ ސަރަހައްދުގައި ހަރުގެއެއް އެޅުމަށެވެ. ނަމަވެސް ތަން ބަދަލު ކުރުމަށްޓަކައި އެ ސަރަހައްދު އަތިރިމަތިން ރުއްގަސް ނަގަން ޖެހޭތީ، ގިނަ ބަޔަކު އެކަމާ ނުރުން ފާޅުކުރިއެވެ. އަދި މުޒާހަރާވެސް ކުރިއެވެ.\nއެކަމާ ގުޅޭގޮތުން ވާހަކަ ދައްކަވަމުން، މިއަދު މާލެ ސިޓީ ކައުންސިލުން ބޭއްވި ނޫސްވެރިންގެ ބައްދަލުވުމެއްގައި މޭޔަރު ޑރ. މުޙައްމަދު މުއިއްޒު ވިދާޅުވީ، ފައިބަރު މަސައްކަތް ބަދަލުކުރާނެ ތަނެއް ކަނޑައަޅަން، އަންނަ ޖުލައިމަހުގެ ފުރަތަމަ ހަފުތާތެރޭގައި ވިލިމާލޭގައި މަޝްވަރާ ބައްދަލުވުމެއް ބާއްވަން ނިންމާފައިވާ ކަމަށެވެ.\nމޭޔަރު ވިދާޅުވީ، ބައްދަލުވުން ބާއްވާނެ ވަކި ތާރީހެއް ފަހުން އިއުލާނު ކުރާނެ ކަމަށެވެ.\n"މިކަމާ ގުޅޭގޮތުން އަދި މުޅި މައްސަލައާ ގުޅޭގޮތުން ވަރަށް ގިނަ ހިޔާލުތަފާތުވުން އުޅޭތީ، ނިންމާފައި ވަނީ ޖުލައި ފުރަތަމަ ހަފުތާގެ ތެރޭގައި، ވިލިމާލޭގައި އަދި ވިލިމާލޭގެ ހުރިހާ ރައްޔިތުންނަށް ފުރުސަތު ދީގެން، ފައިބަރު މަސައްކަތް ކުރާ ފަރާތްތަކުގެ ފަރާތުންވެސް ބައިވެރިވާ ގޮތަށް، އަދި ތިމާވެށި ހިމާޔަތް ކުރުމަށް މަސައްކަތް ކުރާ ޖަމިއްޔާތަކާއި ސަރުކާރުގެ ކަމާގުޅޭ ހުރިހާ މުއައްސަސާތަކަށްވެސް ދައުވަތު ދީގެން އިންތިޒާމުކުރާ މަޝްވަރާ ބައްދަލުވުމެއް ބާއްވަން،" މޭޔަރު ވިދާޅުވިއެވެ.\nމި މައްސަލައިގައި ވާހަކަ ދައްކަން ބޭނުންވާ ހުރިހާ ފަރާތަކެއްގެ ކަންބޮޑުވުންތައް އެއް ފޯރަމެއްގައި ތިބެގެން، ބިނާކުރަވިނި ވާހަކަތަކެއް ދެކެވި، ގިނަ މީހުންނަށް އެއްބަސްވެވޭ، އެންމެންނަށް އޭގެ ފައިދާ ކުރާނެ ހައްލެއް ގެނެވޭނެ ކަމަށް މުއިއްޒު ވިދާޅުވިއެވެ.\nބައެއް ފަރާތްތަކުން މިހާރު ނިންމާފައިވާ ގޮތާ ދެކޮޅު ހަދާފައިވާ ކަމަށާއި، އޭގެ ތެރޭގައި ތިލަފުއްޓަށް ދާއިމީ ގޮތެއްގައި ބަދަލުވާން ބޭނުންނުވާ މީހުނާއި ވިލިމާލޭގައި މިކަން ކުރުމަށް އެއްކޮށް ދެކޮޅުހަދާ މީހުންވެސް އެބަތިބި ކަމަށް މުއިއްޒު ވިދާޅުވިއެވެ.\nފައިބަރު މަސައްކަތް ކުރުމަށް ތިލަފުށިން އެކަށީގެންވާ ސައިޒެއްގެ ބިމެއް ހަމަޖައްސަން މިއަދު އެޗްޑީސީއަށް ރަސްމީކޮށް ހުށަހަޅާނެ ކަމަށް މުއިއްޒު ވިދާޅުވިއެވެ.\nފައިބަރު މަސައްކަތްކުރާ ތަން ބަދަލުކުރަން މަޝްވަރާ ކުރަނީ\nޔޯގާ ދުވަސް ފާހަގަކުރުން ގަލޮޅު ދަނޑަށް\nއާންމުންގެ ޝަކުވާ ބޮޑުވެ، ޔޯގާޑޭއަށް ރަސްފަންނު ނުދެނީ


REPORT: Council inthihaabuge vaadhaverikan feshunee Addu inn!\nޖަމީލް އަދި ނަޝީދު--\nމި ފަހަރު ކައުންސިލް އިންތިހާބުގެ ވާދަވެރިކަން ފެށުނީ އައްޑޫއިން!\n12 ޖެނުއަރީ 2021 - 12:38:03\nކޮވިޑް-19 އާ ގުޅިގެން ފަސްވެފައިވާ ލޯކަލް ކައުންސިލްތަކުގެ އިންތިހާބު އަންނަ އޭޕްރިލް މަހުގެ ތިންވަނަ ދުވަހު ބާއްވާނެ ކަން އިލެކްޝަންސް ކޮމިޝަން (އީސީ) އިން އިއުލާނު ކުރުމާއެކު އިންތިހާބުގެ ވާދަވެރިކަން މި ވަނީ ބޮޑުވާން ފަށާފަ އެވެ. ފެންނަ ފެނުމަށް މި ފަހަރު އެންމެ ވާދަވެރި އެއް ކައުންސިލަކަށް ވާނީ އައްޑޫ ސިޓީގެ ކައުންސިލެވެ.\nސިޔާސީ އެކި ފަރާތްތަކުން މިހާރު ވެސް ދަނީ އައްޑޫ ސިޓީގެ ތަރައްގީއާ ގުޅޭ އެކި ވާހަކަތައް ސޯޝަލް މީޑިއާގައި ދައްކަމުންނެވެ. އެގޮތުން އައްޑޫއަށް މިހާތަނަށް ލިބިފައިވާ ތަރައްގީ އާއި ކުރިއަށް އޮތް ތަނުގައި އަންނާނެ ތަރައްގީގެ ވާހަކަ ދަނީ ދައްކަމުންނެވެ.\nއެގޮތުން އިދިކޮޅު ޕްރޮގްރެސިވް ކޮންގްރެސް ކޯލިޝަނުގައި ހިމެނޭ ކުރީގެ ނައިބު ރައީސް ޑރ. މުހައްމަދު ޖަމީލް އަހްމަދު ވިދާޅުވީ ވެރިކަން ކުރާ މައި މޯލްޑިވިއަން ޑިމޮކްރަޓިކް ޕާޓީ (އެމްޑީޕީ) ގެ ވެރިކަމެއްގައި އައްޑޫއިން ފެންނަނީ ވީރާނާކަން ކަމަށެވެ.\nޖަމީލް ކުރެއްވި ޓްވީޓެއްގައި ވިދާޅުވީ ކޮންމެ އިންތިހާބަކަށް ވެސް އެމްޑީޕީއިން ޖަހަނީ އެއް ލަވައެއް ކަމަށާއި ފާއިތުވި ދެ އަހަރު ވެސް ގައުމު ވީ އިތުރަށް ފަގީރު ކަމަށެވެ. އެމްޑީޕީއަށް ވެރިކަމާއި މަޖިލިސް ލިބުނު ނަމަވެސް އައްޑޫއަށް އެންމެ ލާރިއެއްވެސް ނުލިބޭ ކަމަށް ޖަމީލް ވިދާޅުވި އެވެ.\n"ވަޒީފާ/ޕާޓީ މަގާމެއް ނުދިން، އެކަމަކު ރައީސް [އިބްރާހިމް މުހައްމަދު] ސޯލިހުގެ އާއިލާއަށް ހުރިހާ މަގާމެއް ޕާޓީގެ ބޮޑުން، މަޖިލީހުގެ އެންމެ މަގާމެއް ވެސް އައްޑޫ ރައްޔިތަކަށް ނޫނީ އާންމު މީހަކަށް ދުލެއް ނުކުރި،" ޖަމީލް ވިދާޅުވި އެވެ.\nއެކި ނޫސްތަކުން ލިޔެފައި ހުރި ހަބަރުތަކުގެ ސުރުހީތައް ފެންނަ ފޮޓޯތަކާއެކު ޖަމީލް ކުރެއްވި ޓުވީޓުގައި ވިދާޅުވީ އައްޑޫއިން ފެންނަން އޮތީ ކުރީގެ ރައީސް އަބްދުﷲ ޔާމީންގެ ތަރައްގީ ކަމަށެވެ. އަދި އައްޑޫގައި އެމްޑީޕީގެ ރަމްޒަކީ ވީރާނާ ކުރުމާއި ފްލައިން ސްކޫލު ކަމަށް ޖަމީލް ވިދާޅުވި އެވެ.\nކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު ވެސް ވަނީ އައްޑޫގެ ތަރައްގީއާ ގުޅުވައިގެން ވާހަކަ ދައްކަވާފަ އެވެ. އަދި އިދިކޮޅު ޕްރޮގްރެސިވް ޕާޓީ އޮފް މޯލްޑިވްސް (ޕީޕީއެމް) ގެ ޒައާމަތެއްގައި އައްޑޫއަށް އޮތީ ކޮން ކުރިއެރުމެއްތޯ ސުވާލުކުރެއްވި އެވެ.\n"އައްޑޫ ޕޮލިސް އެކެޑެމީ އިމާރާތްކޮށްފައި ވަނީ ބިން ބޭނުން ކުރުމުގައި ނުވިސްނާ. މިހާރު އެތަނަކީ މަތީ ތައުލީމު އިންސްޓިޓިއުޓެއް. ޕީޕީއެމްގެ ޒައާމަތެއްގައި އައްޑޫ ސިޓީގައި މަތީ ތައުލީމަށް ފުރުސަތު ނެތީބާ؟ އެމްޑީޕީ މޭޔާ ކެންޑިޑޭޓާއި ކައުންސިލް ކެންޑިޑޭޓުންނާއެކު އައްޑޫ ސިޓީ ދާނީ މުޅި ދުނިޔެއަށް ހުޅުވިގެން،" ނަޝީދު ވިދާޅުވި އެވެ.\nކުރިއަށް އޮތް ލޯކަލް ކައުންސިލްތަކުގެ އިންތިހާބުގައި އެމްޑީޕީގެ ޓިކެޓުގައި އައްޑޫގެ މޭޔަރު ކަމަށް ވާދަކުރައްވަނީ ހިތަދޫ ދެކުނު ދާއިރާގެ ކުރީގެ މެމްބަރު އަލީ ނިޒާރެވެ. އިދިކޮޅު ޕީޕީއެމްގެ ޓިކެޓުގައި އެ މަގާމަށް ވާދަކުރައްވަނީ މުހައްމަދު ލަތީފެވެ.\nޓީވީ ޕްރޮގްރާމެއްގައި ވާހަކަދައްކަވަމުން ލަތީފް ދާދި ފަހުން ވިދާޅުވެފައި ވަނީ އައްޑޫގައި މިހާރު ހުރި ޕޮލިސް އެކަޑަމީ އިމާރާތް ހޮޓަލަކަށް ބަދަލުކުރައްވާނެ ކަމަށެވެ. އަދި އައްޑޫގައި އިންޑިއާ ސިފައިން އުޅޭ ކަމަށް ބުނެ މި ސަރުކާރަށް ފާޑުވިދާޅުވި އެވެ.\nމުހައްމަދު ލަތީފް-- ފޮޓޯ: ސަން\nއެކަމަށް ފާޑުވިދާޅުވެ ނިޒާރު ވިދާޅުވީ ގަން އިންޓަނޭޝަނަލް އެއާޕޯޓުގެ ރަންވޭ ދުވާ ޓްރެކަކަށް ހަދަން ވެސް އިދިކޮޅުން ވައުދުވެދާނެ ކަމަށެވެ. އަދި އިކުއެޓޯރިއަލް ކޮންވެންޝަން ސެންޓަރާއި، ސިޓީ ސްކޮޔާ އާއި ދޮންދީނާ ބިނާ އާއި މަރަދޫ އަދި ފޭދޫގެ މަގުތަކަށް ނިމިދިޔަ ޕީޕީއެމްގެ ސަރުކާރުން ހެދި ގޮތް އައްޑޫ ރައްޔިތުންނަށް ފެންނާނެ ކަމަށް ވެސް ވިދާޅުވި އެވެ.\nއައްޑޫ ސިޓީޑރ. ޖަމީލްކުރީގެ ނައިބު ރައީސް ޖަމީލްރައީސް ނަޝީދުކައުންސިލްސިޓީ ކައުންސިލްކައުންސިލު އިންތިހާބުކައުންސިލް އިންތިހާބުލޯކަލް ކައުންސިލް އިންތިހާބުއީސީޕީޕީއެމްއެމްޑީޕީ


10 aharu vandhen hifahattaafai oi passport eh dhookollan amuru koffi | Mihaaru\nސިވިލް ކޯޓު: 10 އަހަރަށް ވުރެ ގިނަ ދުވަސް ވަންދެން މީހެއްގެ ޕާސްޕޯޓް ހިފަހައްޓާފައި ވަނިކޮށް ދޫކޮށްލަން ކޯޓުން ވަނީ އަމުރު ކޮށްފައި --ފޮޓޯ/މިހާރު\nމީހެއްގެ ޕާސްޕޯޓް 10 އަހަރު ވަންދެން ހިފަހައްޓާފައި ވަނިކޮށް ދޫކޮށްލަން ކޯޓުން އަމުރުކޮށްފި\n14 މާޗް 2019 - 14:45 16 comments\nސ. މަރަދޫފޭދޫ އަށް ނިސްބަތްވާ އެ މީހާގެ ޕާސްޕޯޓް 2008 އިން ފެށިގެން އިމިގްރޭޝަނުން ހިފަހައްޓާފައި އޮތީ އޭނާގެ މައްޗަށް އެއް އަހަރުގެ ޖަލު ހުކުމެއް އޭރުގެ ޖިނާއީ ކޯޓުން އިއްވާފައި އޮތުމުން ކަމަށް ބުނެ އެވެ. އެކަމަކު އެ ހުކުމް ކުރިތާ 10 އަހަރު ވީއިރު ވެސް އެ ހުކުމް ކަރެކްޝަންސް އިން ތަންފީޒު ކޮށްފައެއް ނުވެ އެވެ. ޕާސްޕޯޓް ހިފަހައްޓާފައި އޮތްކަން ވެސް އެ މީހާއަށް އެނގުނީ 2012 ގައި އޭނާ ޕާސްޕޯޓް ހައްދަން އިމިގްރޭޝަނަށް ދިއުމުންނެވެ.\nއެ މައްސަލަ އެ މީހާގެ ފަރާތުން ސިވިލް ކޯޓަށް ހުށަހެޅުމުން އެ ކޯޓުން މިދިޔަ މަހުގެ 28 ވަނަ ދުވަހު ހުކުމްކުރީ ޖަލު ހުކުމް ތަންފީޒު ނުކޮށް، 10 އަހަރަށް ވުރެ ގިނަ ދުވަސް ވަންދެން އެ މީހާގެ ޕާސްޕޯޓް ދައުލަތުން ހިފެހެއްޓީ ގާނޫނާ އެއްގޮތަށް ކަމަށް ބެލެވެން ނެތް ކަމަށެވެ. އެހެންވެ، އެ ދުވަހުން ފެށިގެން އޭނާ ޕާސްޕޯޓް ދޫކޮށްލުމަށް ދައުލަތުގެ މައްޗަށް ކޯޓުން ވަނީ އަމުރުކޮށްފަ އެވެ.\nކޯޓުގެ ހުކުމުގައިވާ ގޮތުން އެ މީހާގެ ހުކުމް ތަންފީޒު ކުރުމުގެ ގޮތުން ދައުލަތުން އެއްވެސް މަސައްކަތެއް ކޮށްފައެއް ނުވެ އެވެ. އެ މީހާ ހޯދައި، ކަރެކްޝަންސްއާ ހަވާލު ކޮށްދޭން އެދި ކަރެކްޝަންސް އިން 2008 ގައި ފުލުހުންނާއި ސ. އަތޮޅު އޮފީހުގައި އެދިފައި އޮތަސް، ފުލުހުންނާއި ހޯމް މިނިސްޓްރީ ވެސް ހިމެނޭ ގޮތުން އެކި މުއައްސަސާތަކަށް އެ މީހާގެ ފަރާތުން 2012 އިން ފެށިގެން އެކި ސިޓީތައް ފޮނުވާފައި ހުރި ކަމަށް އެ ހުކުމުގައިވެ އެވެ. އަދި އެ މީހާ ފޮނުވި ސިޓީތަކުގައި އެ މީހާ ނުވަ އަހަރު ވަންދެން ދިރިއުޅުނު އެޑްރެސް ވެސް ބަޔާން ކޮށްފައި ހުރިކަން އެ ހުކުމުގައިވެ އެވެ.\nޖިނާއީ މައްސަލަތަކުގައި ކުރާ ހުކުމްތައް ތަންފީޒު ކުރުމަކީ ކަރެކްޝަންސްގެ މަސްއޫލިއްޔަތެއް ކަމަށާއި އެއީ އެ ހުކުމެއް ކުރެވިފައިވާ މީހާ ކުރަންޖެހޭ ކަމެއް ނޫން ކަން ހުކުމުގައި ފާހަގަ ކޮށްފައިވެ އެވެ. އަދި އެ މީހާގެ މައްޗަށް 2008 ގައި ޣައިރު ހާޒިރުގައި އޭރުގެ ޖިނާއީ ކޯޓުން ހުކުމް ކުރުމަށް ފަހު އެކަން ކަރެކްޝަންސްއަށް އަންގާފައި އޮތް ކަމަށް ވެސް އެ ހުކުމުގައިވެ އެވެ.\nމީހުން ފުރުން މަނާ ކުރެވޭނީ ކޯޓުތަކުން ކުރާ ހުކުމްތައް ނުވަތަ އަމުރުތަކާ ގުޅިގެން ކަނޑައެޅޭ ވަކި މުއްދަތަކަށް ކަމަށް އިމިގްރޭޝަންގެ ގާނޫނުގައި ބުނާއިރު، އެ މީހާގެ މައްޗަށް އިއްވި އެއް އަހަރުގެ ހުކުމުގެ މުއްދަތަށް ވުރެ އިތުރަށް 10 އަހަރު ވަންދެން އެ މީހާގެ ޕާސްޕޯޓް ހިފަހައްޓާފައިވަނީ އެކަށީގެންވާ މިންވަރަށް ވުރެ ދިގު މުއްދަތަކަށް ކަމަށް ވެސް އެ ހުކުމުގައިވެ އެވެ.\nއިތުރު ލިޔުންތައް ސިވިލް ކޯޓް އިމިގްރޭޝަން ޕާސްޕޯޓް


Raajjeyge fathuruverikamuge ranyoobeelah Belgium in stamp eh - One Online\nރާއްޖޭގެ ޓޫރިޒަމާ ގުޅޭ ސްޓޭމްޕް--- ފޮޓޯ: ޓޫރިޒަމް މިނިސްޓަރު\nރާއްޖޭގެ ފަތުރުވެރިކަމުގެ ރަން ޔޫބީލަށް ބެލްޖިއަމުން ސްޓޭމްޕެއް\nރާއްޖޭގެ ޓޫރިޒަމަށް 50 އަހަރު ފުރުން ފާހަގަކޮށް ބެލްޖިއަމްގައި ސްޓޭމްޕެއް ތައާރަފްކޮށްފި އެވެ.\nއެ ސްޓޭމްޕް ތައާރަފްކޮށްފައިވަނީ "ޒޫމް" މެދުވެރިކޮށް މިއަދު ހަވީރު ބޭއްވި ބައްދަލުވުމެއްގައެވެ.\nއެ ބައްދަލުވުމުގައި ވާހަކަ ދައްކަވަމުން ޓޫރިޒަމް މިނިސްޓަރު ޑރ. އަބްދުﷲ މައުސޫމް ވިދާޅުވީ، ރާއްޖޭގެ ފަތުރުވެރިކަމަށް ހާއްސަކޮށްގެން ބެލްޖިއަމް އެމްބަސީމް އިސްނަގައިގެން ސްޓޭމްޕެއް ތައާރަފްކުރުމަކީ ދެގައުމުގެ ދެމެދުގައި އޮންނަ ގާތް ގުޅުން ރަމްޒުކޮށްދޭ ކަމެއް ކަމަށާއި އެކަމާ އުފާކުރައްވާ ކަމަށެވެ.\nރާއްޖޭގެ ޓޫރިޒަމާ ގުޅޭ ސްޓޭމްޕް ތައާރަފް ކުރުމަށް ބޭއްވި ބައްދަލުވުމުގެ ތެރެއިން--- ފޮޓޯ: ޓޫރިޒަމް މިނިސްޓްރީޫ\nއެ ބައްދަލުވުމުގައި ބެލްޖިއަމާއި ޔޫރަޕިއަން ޔޫނިއަންއަށް ރާއްޖޭން ކަނޑައަޅާފައި ހުންނަވާ ސަފީރު ހަސަން ސޯބިރު ވިދާޅުވީ، އެ ސަރަހައްދުގައި ރާއްޖޭގެ ފަތުރުވެރިކަން އިޝްތިހާރު ކުރުމުގެ މަސައްކަތް ކުރަމުން އަންނަ ކަމަށާއި އެ ސަރަހައްދުތަކުގައި ރާއްޖޭގެ މަގުބޫލުކަން އިތުރުވެފައިވާ ކަމަށެވެ. އަދި އެފަދަ ސްޓޭމްޕެއް ތައާރަފްކުރުމުން ރާއްޖެއާ މެދު އޮންނަ އިތުރުބާރު ބޮޑުވެގެންދާނެ ކަމަށްވެސް ވިދާޅުވިއެވެ.\nމިއަދު ތައާރަފްކުރި ސްޓޭމްޕްގައި ޖަހާފައި ވަނީ ރާއްޖޭގެ ޓޫރިޒަމްގެ ރަން ޔޫބީލްގެ ލޯގޯ އެވެ.\nކޮވިޑުގެ ސަބަބުން މިދިޔަ އަހަރުގެ ފަތުރުވެރިކަމުގެ ސިނާއަތަށް ބޮޑު އަސަރެއް ކުރިއެވެ. ނަމަވެސް އަލުން ބޯޑަރު ހުޅުވާލި ފަހުން ފަތުރުވެރިކަން ރަނގަޅުވަމުން އައިސް މިދިޔަ މޭ މަހު 45 އިންސައްތަ އަށް ފަތުރުވެރިކަން ދަށްވުމަށްފަހު އަނެއްކާވެސް މިވަނީ ރަނގަޅުވާން ފަށާފަ އެވެ.\nގުޅޭ ޓެގު ދިވެހި ރާއްޖެ މިނިސްޓްރީ އޮފް ޓުއަރިޒަމް ބެލްޖިއަމް


Beyinsaafun Vazeefaa Gehlifaivaa 451 Mahsala Eh Balan Fashaifi - Vaguthu\nބޭއިންސާފުން ވަޒީފާ ގެއްލިފައިވާ 451 މައްސަލައެއް ބަލަން ފަށައިފި\nބޭއިންސާފުން ވަޒީފާ ގެއްލިފައިވާ 451 މައްސަލައެއް ބަލަން ފަށާފައިވާ ކަމަށް ރައީސް އޮފީހުން ވިދާޅުވެއްޖެއެވެ.\nރައީސް އޮފީހުން މިހެން ވިދާޅުވީ ރައީސް އިބްރާހިމް މުހައްމަދު ސޯލިހު ސަރުކާރުގެ 100 ދުވަހުގެ ވައުދުތައް ހާސިލްވި މިންވަރާ ގުޅޭ މައުލޫމާތި ދިނުމަށް މިއަދު ރައީސް އޮފީހުން ދެއްވި ޕްރެޒެންޓޭޝަނެއްގައެވެ.\nރައީސް އޮފީހުން ވިދާޅުވީ ބޭއިންސާފުން ވަޒީފާއިން ވަކިކުރި ނުވަތަ ބަދަލުކުރި 451 މައްސަލައެއް ބަލަމުންދާ ކަމަށެވެ.\nކުރީގެ ރައީސް އަބްދުﷲ ޔާމީންގެ ސަރުކާރުން ބޭއިންސާފުން ވަޒީފާއިން ވަކިކޮށްފައިވާ ނުވަތަ ފިޔަވަޅު އަޅާފައިވާ ފަރާތްތަކުން 30 ދުވަސްތެރޭގައި ރައީސް އޮފީހާއި މައުލޫމާތު ހިއްސާ ކުރުމުގެ ފުރުސަތު ހުޅުވާލީ މިދިޔަ މަހުގެ 03 ވަނަ ދުވަހު އެވެ.\nސަރުކާރުން ސިޔާސީ ސަބަބަކަށްޓަކައި، ސަރުކާރުގެ އޮފީސްތަކާއި، ސަރުކާރު ހިއްސާވާ ކުންފުނިތަކާއި، ދައުލަތުގެ ވަޒީފާއިން ވަކިކޮށްފައިވާ، ނުވަތަ ފިޔަވަޅު އަޅައިފައިވާ މުވައްޒަފުންނަށް އިންސާފު ހޯދައިދިނުމަށްޓަކައި، ރައީސް ސޯލިހް ވަނީ ކޮމެޓީއެއް އުފައްދަވާފައެވެ.\nއެފަދަ ފަރާތްތަކަށް އަނބުރާ ވަޒީފާ ހޯދައިދީ، އިންސާފު ހޯދައިދިނުމަކީ ރައީސް ސޯލިހްގެ ސަރުކާރުގެ ފުރަތަމަ 100 ދުވަހުގެ ތެރޭގައި ފުރިހަމަ ކުރަން ވައުދުވެވަޑައިގެންފައިވާ ކަމެކެވެ.\nރައީސް ސޯލިހް ވެރިކަމަށް ވަޑައިގެންނެވީ ބޭއިންސާފުން މުވައްޒަފުން ވަޒީފާ އިން ވަކިނުކުރާނެ ކަމާއި އަދި ވަޒީފާ ބަދަލު ވެސް ނުކުރާނެ ކަމަށް އެތައް ފަހަރަކު ވައުދުވެ ވަޑައިގެންނެވުމަށް ފަހުއެވެ. ނަމަވެސް އެމަނިކުފާނުގެ ސަރުކާރުން ވަނީ މުލީއާގޭގެ ގިނަ އަދަދެއްގެ މުވައްޒަފުން ވަޒީފާ އިން ވަކިކޮށްފައެވެ. އޭގެތެރޭގައި 20 އަހަރަށް ވުރެ ގިނަ ދުވަހު ރިޔާސީ ގަނޑުވަރުގައި މަސައްކަތް ކުރެއްވި މުވައްޒަފުން ވެސް ހިމެނެއެވެ. އަދި ސްޓެލްކޯގެ މުވައްޒަފުންތަކެއް ވަޒީފާ އަދާކުރާ ރަށް ވަނީ ބަދަލު ކޮށްފައެވެ. ވަޒީފާ އަދާކުރާ ރަށް ބަދަލުކުރި ސްޓެލްކޯ މުވައްޒަފުންނަކީ ޕީޕީއެމް މެންބަރުންތަކެކެވެ.\nމުލީއާގެ އިން ގިނަ އަދަދެއްގެ މުވައްޒަފުން ވަޒީފާ އިން ވަކިކޮށް ސްޓެލްކޯ މުވައްޒަފުން ވަޒީފާ އަދާކުރާ ރަށް ބަދަލު ކުރި މައްސަލައިގައި ސަރުކާރުން ވާހަކައެއް ނުދައްކައެވެ.\nޖެނުއަރީ 3, 2019 11:36\nނޮވެމްބަރ 23 ، 2018 ންފެށިގެން މިހާތަނަށް ވަޒީފާތަކުންކަނޑާލި ނުވަތަ ބަދަލުކުރި 321 މީހުންނާމެދު ހދަނީ ކިހިނެއްބާ؟ ލަދުކުޑަކަމޭ ހިތަށްއަރާ\nޖެނުއަރީ 3, 2019 11:40\nމިހާރު ބޭއިންސާފުން ވަޒީފާ ގެއްލުވާ މީހުންގެ މައްސަލަ ބަލާ ދުވަހެއް ނާންނާނެކަން ކަށަވަރު ވަނީތަ؟ ނޫން އެދުވަސްވެސް އަންނާނެ.\nޖެނުއަރީ 3, 2019 11:41\nއަވަހަށް ގޮނޑި ރީނދޫ ކޮށްލައިގެން އަރާ އިންގޮތް ދެކިބަލަ.\nޖެނުއަރީ 3, 2019 11:43\nވައްކަން ކޮއްގެބް ވަޒީފާ ގެއްލުމަކީ ވަކިކުރުމެއްނުން،\nޖެނުއަރީ 3, 2019 11:44\nމީހުންތައް ކަނޑާފަ އަލުން ވަޒީފާ ދިނީމަ ނިމުނީ. ޥައުދު ފުދުނީ.\nޖެނުއަރީ 3, 2019 11:49\nޔާމީނު ވަކިކުރީ ބޭއިންސާފުން މިހާރު ތިވަކިކުރަނީ ކިހާއިންސާފަކުން މީނައަށް ހީވާކަހަލަ މިއީ އުމުރަށް ވެރިކަންކުރަންއައިސް ހުރިމީހެކޭ ތިގޮޑިން ބައިބާދުވަހަކުން ދެކެން ހުންނާތި\nޖެނުއަރީ 3, 2019 12:13\nރ. ސޯލިހް އަކީ ވަރަށް އިންސާފްވެރި އެއްތޯ. މިހާރު ތިކުރައްވާ ވަޒީފާގައި ތިބި މީހުން ރަށްރަށަށް ބަދަލްކުރަން ހުއްޓާލަންޖެހޭ. ސްޓެލްކޯއަށް ލާފަ ހުރި ޖައްބާރު އިސްތުއުފާ ދޭންޖެހޭ. ރައްޔިތުން ނެތި ކޮންވެރިކަމެއްތޯ. ތިމަންނަމެން ކޯލިޝަނަކޭ ކިޔާ ގައްދާރުންގެ ޕަޕެޓުން ފިޔަވާ ދެންތިބިމީހުންނަށް ވަޒީފާގެ ފުރުސަތެއްނެތް. މިއަނިޔާވެރި ސަރުކާރުން މިހާރުވެސްވަނީ އެތައްސަތޭކަ ބައެއްގެ ވަޒީފާ ގެއްލުވާފަ. ރ.ޔާމިން ސަރުކާރުގައި އެފަދަ ޕޮލިސީތަކެއް އޮތްނަމަ އެއީވެސް އަނިޔާ. މީހުންގެ އަޚްލާގް ރަގަޅުނޫންކަމުން ވަޒީފާއިން ވަކި ކޮށްފާނެ. ނަމަވެސް އެކަން ކެޓަގޮރައިޒް ނުކުރެވޭނެ ސިޔާސީ ކަމަކަށް. މިސަރުކާރުގެ ރައީސްގެ ޗީއޮފް ސްޓާފޯ...ސޮއި ކުރަން ނުދަންނަ މީހެއް. ރިވެތި ބަހުން އިބާރާތް ކުރަން ނުދަންނަމީހެއް. އަނިޔާވެރިއެއް.\nޖެނުއަރީ 3, 2019 12:43\nބިލަބޮންގ އިންޓަރ ނޭޝަނަލް ސްކޫލުއިން ވަޒީފާއިން ވަކި ކުރިމީހުންގެ މައްސަލަ ބެލުމަށް ގޮވާލަން\nޖެނުއަރީ 3, 2019 12:47\nދެން މި ދައުރުގަ ބޭއިންސާފުން ވަޒީފާ ގެއްލޭ މުވައްޒަފުން ފަސް އަހަރަށް މަޑުކުރަންވީތޯ؟؟؟\nޖެނުއަރީ 3, 2019 12:51\nދެން ކޮބާ މިސަރުކާރުން ވަޒީފާ ގެއްލުވާލި މީހުން.ވަޒީފާގެ ބިރު ދައްކަމުން އަންނަ މީހުން.\nޖެނުއަރީ 3, 2019 13:31\nވެރިކަން ކުރަން ނޭގެންޏާ އެނގޭބަޔަކާ ހަވާލުކުރަންވީނުން، މި ފަސްއަހަރު ނިމިގެންދާނީ މިގޮތަށްކަން ޔަޤީން، ބޮޑު މުޞީބާތެއްޖެހިފަ މިއޮތީ.\nޖެނުއަރީ 3, 2019 13:33\nރައީސާއި ނައިބު ރައީސް އަދި ވަޒީރުންގެ މާލީ ބަޔާން ހާމަ ކުރަނީއޭ އެހެންތޭ އެެއިން ކެއްކޭނެ ޑޮންޑޮނެއް ނުހުންނާނެއޭ ތަމެން ބުނި އެއްޗެއް ނޫންތޭ މާލީ ބަޔާން ގައި އޮންނާނީ ތަމެން ނަށް ދެން ތަމެންގެ މެނިފެސްޓޯގައި އޮތް ގޮތަށް މާލެ ސަރަހައްދުން ގޯތި އެކަކަށް ވެސް ނުދެވުނީމާ ޕްރޮޕެގެންޑާ ފަތުރައިގެން މީޑިއާގެ ފަލަ ސުރުޚީ އިން ޖާގަ އެއް ހޯދަން އޭ ތަމެން ތިޔާ އުޅެނީ ސޯ ލީވް އިޓް ބިހައިންޑް ތަމެން ތިޔާ ދަނީ ދަށަށޭ ދަށަށޭ ދަށަށޭ ދާށަށް ދާށަށް ދާށަށް...\nޖެނުއަރީ 3, 2019 13:51\nއެހެންތޭ ތަމެން ފުއްދި ވައުދު ތަކަކީ އެއީ ނޮން ޓެންޖިބްލް އަދި ނޮން ފީލްވާ ވައުދު ތަކޭ މަމެން ބުނަން ނެތީމު ދޯ މަމެން ވެސް ތިޔާ ގޮތަށް ވައުދު ފުއްދަފާނަމޭ އިނގޭތޭ ކުދިންނޭ ތަމެން ބަލާބަލަ މަމެން މިއުޅެނީ ހަނދަށް ދާން ބޮއްކުރައެއް ގައި ރޮކެޓް ރިޔަލެއް އަޅަންއޭ ކުދިންނޭ ޑޯންޓް ޔޫ ނޯ ދިސް...\nޖެނުއަރީ 3, 2019 14:45\nލަކޭތީ ނުހައްގުން އެންމެ ގިނަމީހުން ވަޒީފާއިން ވަކިކޮށް ކަނޑާބޭރުކުރި އަދި މިހާރުވެސް ކުރަމުންގެންދާމީހާ.. ކަލޭ ތިކަހަލަވާހަކަ ދައްކަން ލަދުގަންނަންޖެހޭ..\nޖެނުއަރީ 3, 2019 16:36\nކައުން ސިލަރުން ސަސްޕެންޑު ކޮއް ކެންޑި މުސާރަ އދިވެސް ނުލިބޭ\nޖެނުއަރީ 3, 2019 16:37\nކައުންސިލަރުން ސަސްޕެންޑު ކޮއް ކެންޑި މުސާރަ އަދިވެސް ނުލިބޭ\nޖެނުއަރީ 3, 2019 17:08\nއިބޫ އަކީ ވެރިކަމަށް ގާބިލު ބޭފުޅެއް!\nމިރާއްޖެއަކުން ދެން ނުލިބޭނެ ރަގަޅު މީހަކު!\nޖެނުއަރީ 4, 2019 09:22\nޕިސްޕިސް އެކަމުދޯ ލަދުހަޔާތް ކުޑަވެގެންވެސް ބޮޑުވަރު އެހުރިހާމީހުން އަދި އިތުރުމީހުންގެ ވަޒީފާތަށް ވަގަށްނަގާ އެންމެން މަގުމަތިކޮށްފަ މިހާރު އނެއްކާއެމީހުންގެ ރުހުން ހޯދަން އަނެއްކާ އެމީހުންގެފަޒީފާ ދިނުމޭކިޔައިގެން އެމީހުންގަނަތަޅުވަނީ ވަގުން މުޅިންވެސް ކުރާނީ ވައްކަން އެމީހުންނަށް ހަމަނިދިވެސް ނާންނާނެ ވައްކަމެއް ނުކުރެވެނީސް ކަޅުހިލަދައިގެ ފޮއި ވަގަށްނަގައިގެން ނިދިކަލޭގެޔެކޭ އެއްފަދަ އެހެހޭ\nޖެނުއަރީ 4, 2019 14:31\nކޮން ބޭއިންސާފެއްތަ؟ ވެރިކަމު އައުމުގެކުރިން މިހާރު ވަޒީފާތަކުގައި ތިބި މީހުނަނަށް އެއްވެސް ބިރުވެރިކަމެއް ނެތަެ ކިޔާފަ ދުވާލަކު5މީހުން ވަޒީފާއިން ވަކިކުރަމުންދަނީ ނުވިތާކަށް2މަސް ދުވަސް ހަވާއިރު ކުރާނެ ެިތުރުކަމެއް ނެއް ދުވާލަކު އެތަށް ވަޒީފާ ތަށް ދެމުން ދަނީ ގޯހެއްނޫ


Beybe Marailumuge Thuhumathugai Bathala Shanaya Hayyarukoffi - Vaguthu\nބޭބެ މަރައިލުމުގެ ތުހުމަތުގައި ބަތަލާ ޝަނާޔާ ހައްޔަރުކޮށްފި\nބޭބެ ރާކޭޝް ކަޓްވް މަރައިލިކަމުގެ ތުހުމަތުގައި ކަންޑާނާ ބަތަލާ ޝަނާޔާ ކަޓްވްގެ ޝާނާޔާ ހައްޔަރުކޮށްފިއެވެ.\nރިޕޯޓްތަކުގައިވާ ގޮތުން ރާކޭޝް މަަރައިލުމަށްފަހު އޭނާގެ ބޮލާއި ހަށިގަނޑުގެ އެކި ގުނަވަންތައް ވަނީ ވަކި ކޮށްލާފައެވެ. ރާކޭޝް ބޯ ފެނިފައިވަނީ ދެވަރަގްދިލާލް ޖަންގަލިންނެވެ. އަދި ހަށިގަނޑުގެ އެކި ބައިތައް ފެނިފައިވަނީ ގަޑަގް ރޯޑާއި ހުއްބާލީގެ އެކި ސަރަހައްދުތަކުން ކަމަށް ރިޕޯޓްގައިވެއެވެ.\nރާކޭޝްގެ މަރަށް ތުހުމަތު ކުރެވޭ އިތުރު ފަރާތްތައް ދާވަދް ޑިސްޓްރިކްޓް ފުލުހުން ވަނީ ހައްޔަރު ކޮށްފައެވެ. ހައްޔަރު ކުރެވުނު މީހުންގެ ތެރޭގައި ހިމެނެނީ ނިޔާޒު އަހުމަދު ކަޓިގަރ، ތޯސިފް ޗަންނައްޕުރު، އަލްތާފު މުއްލާ އަދި އަމަން ގިރާނީވާލޭއެވެ. މި މީހުން ހައްޔަރު ކޮށްފައި ވަނީ ހުއްބާލީ އަވަށުންނެވެ.\nރާކޭޝްގެ މަރައިލުމުގައި އޭނާގެ ކޮއްކޮ ބަތަލާ ޝަނާޔާ ބައިވެރިވެފައިވާކަން ހާމަވެފައިވަނީ ތަހުގީގުގެ ތެރެއިންނެވެ. ތަހުގީގުން އެނގުނު ގޮތުގައި ޝަނާޔާއާއި ނިޔާޒު އަހުމަދު ކަޓިގަރއާއި އުޅެނީ ލޯބީގެ ގޮތުން ގުޅިގެންނެވެ. އަދި ޝަނާޔާގެ ބޭބެ މި ގުޅުމަށް އެއްބަސް ނުވުމުން ރަކޭޝްގެ މަރައިލުމަށް ރާވާފައިވާކަން ތަހުގީގުން ދޭހަވިއެވެ.\nރާކޭޝް މަރައިލާފައިވަނީ ކަރުގައި ހިފައި ނޭވާ ހާސްކޮށްލައިގެން، އޭޕްރީލް މަހުގެ9ވަނަ ދުވަހުއެވެ. މި ދުވަހު ޝަނާޔާ ވެސް ވަނީ އޭނާގެ ކުރިއަށް އޮތް ފިލުމު ޕްރޮމޯޓް ކުރުމަށް ހުއްބާލީއަށް ގޮސްފައެވެ. ރާކޭޝް ގަރުގަ ހިފާ މަރައިލުމަށްފަހު އޭނާގެ ހަށިގަނޑުުގެ ގުނަވަންތަ ވަކިކޮށްފައިވެއެވެ.\nމި މައްސަލައާއި ގުޅިގެން ޝަނާޔާ ހައްޔަރުކޮށްފައި ވަނީ މިދިޔަ ބުރާސްފަތި ދުވަހުއެވެ.\nއޭޕްރީލް 28, 2021 14:40\nސާބަހޭ ވަގުތު، ގަދަ ހަބަރެއް!


COVID gai miadhu dhevana mareh – Iru\nކޯވިޑުގައި މިއަދު ދެވަނަ މަރެއް\nކޯވިޑް ބަލިޖެހިގެން ދެވަނަ މީހަކު މިއަދު ނިޔާވެއްޖެއެވެ.\nމި ބަލީގައި މިއަދު ފުރަތަމަ ނިޔާވެފައިވަނީ އުމުރުން 75 އަހަރުގެ ދިވެހި އަންހެނެކެވެ. ހެލްތް ޕްރޮޓެކްޝަން އެޖެންސީ (އެޗްޕީއޭ) އިން ވިދާޅުވީ، މި މީހާ ނިޔާވެފައިވަނީ ހާލު ދެރަވެގެން އައިޖީއެމް ހޮސްޕިޓަލްގެ އެމަޖެންސީ ރޫމްގައި ފަރުވާދެމުން ދަނިކޮށް ރޭ ފަތިހު 04:00 ހާއިރުއެވެ.\nމިބަލީގައި ދެން މިއަދު ނިޔާވީ ބ. އޭދަފުށީ މީހެކެވެ. އޭދަފުށިން ނިޔާވެފައިވަނީ އުމުރުން 85 އަހަރުގެ ފިރިހެނެކެވެ. މި މިހާ ދިރިއުޅުމުން ދިޔަ ގެއިން ކޯވިޑް ކޭހެއް ފެނިގެން އެ ގެ އޮތީ މޮނީޓަރިންނަށް ލާފައެވެ. މިމީހާ މިއަދު ހެނދުނު ނިޔާވެގެން ހޮސްޕިޓަލަށް ގެނެސް ޓެސްޓް ހެދިއިރު އޭނާ ވަނީ ކޯވިޑަށް ޕޮޒިޓިވްވެފައެވެ.\nމީ ބ. އަތޮޅުން މިބައްޔަށް ޕޮޒިޓިވްވެގެން ނިޔާވި2ވަނަ މީހާއެވެ. އެންމެ ފުރަތަމަ މީހަކު ނިޔާވީ މިދިޔަ އަހަރުގެ ޖުލައި މަހުގެ 18 ވަނަ ދުވަހުއެވެ. އެއީ ތުޅާދޫގައި ހޯމްކަރަންޓީންގައި ހުރި އުމުރުން 59 އަހަރުގެ ފިރިހެނެކެވެ.\nއޭދަފުށިން މިދިޔަ މަހުގެ 19 ވަނަދުވަހު ކޯވިޑް ކޭސްތަކެއް ފެނުމަށްފަހު މިހާރު އެރަށުން 193 މީހުން ވަނީ ބައްޔަށް ޕޮޒިޓިވްވެފައެވެ.\nމި މަރާއި އެކު މިބަލީގައި ރާއްޖެއިން ނިޔާވި މީހުންގެ އަދަދު މިވަނީ 86އަށް އަރާފައެވެ. މިހާތަނަށް އައިއިރު މި ބަލީގައި ނިޔާވެފައިވަނީ 73 ދިވެހިންނާ، 13 ބިދޭސީންނެވެ.


HPA in Health dhaa iraage volunteerun hoadhany – Iru\nޕްރައިމަރީއާ ކަންބޮޑުވެ ދިޔާނާ ޓްވީޓް ކުރެއްވުމަށްފަހު ޑިލީޓްކޮށްލައިފި\nޖިއްދާ އާއި މަދީނާ އަށް ދާ ޕީއައިއޭގެ ފްލައިޓްތަކުގައި މިއުޒިކް މަނާ\nގަދަ ފިނީގައި ސީރިއާގެ ތުއްތު ކުދިން މަރުވަނީ\nމޯދީއާ ދެކޮޅަށް ބައި މިލިއަން މީހުން ނުކުމެއްޖެ\nއެންމެ ގިނަ ޓޫރިސްޓުން އައީ ރަޝިއާއިން\nހުޅުމާލެއިން ބާރުގަދަ ގޮވުމެއްގެ އަޑު އިވުނީ ވެލްޑިން ކުރުމުގެ ތެރެއިން: ފުލުހުން\nދާންދޫ އީދު ކުޅިވަރު: ކުލަޖެހުމުގެ ތެރެއިން އަންހެނަކަށް އަނިޔާކުރި މީހަކު ހައްޔަރު ކޮށްފި\nއެޗްޕީއޭއިން ހެލްތު ދާއިރާގެ ވޮލަންޓިއަރުން ހޯދަނީ\nސަމާ· 24 މާރިޗު 2020\nހެލްތު ދާއިރާއިން ކިޔަވަމުން އަންނަ ޕްރޮފެޝަނަލުން ވޮލަންޓިއާ ކުރުމަށް ހެލްތު ޕްރޮޓެކްޝަން އޭޖެންސީ (އެޗްޕީއޭ) އިން އެދެފި އެވެ.\nކޮވިޑް-19އާ ގުޅޭ ތަރުޖަމާނު މަބުރޫކު އަޒީޒު މިރޭ ވިދާޅުވީ ކޮވިޑް-19 އާ ދެކޮޅަށް ކުރާ މަސައްކަތުގައި ރާއްޖޭގައިވެސް ކިޔަވަމުންދާ ހެލްތު ކެއާ ޕްރޮފެޝަނަލުން ވޮލަންޓިއާ ކުރުމަށް އެ އޭޖެންސީ އިން އެދިފައިވާ ކަމަށެވެ.\nއެޗްޕީއޭ އިން ވަނީ ވޮލަންޓިއަރުން ހޯދަން ސޯޝަލް މީޑިއާގައިވެސް އިއްޔެ އިއުލާނެއް ވެސް ކޮށްފަ އެވެ.\nވޮލަންޓިއަރުންނަށް ވާން ނަން ނޯޓު ކުރަން ހުޅުވާލާފައި ވަނީ ހެލްތު މިނިސްޓްރީގެ އޮންލައިން ފޯމެއް މެދުވެރިކޮށެވެ. އެ ފޯމު ފުރުމަށްފަހު ނޭޝަނަލް އިމަޖެންސީ އޮޕަރޭޝަން ވޮލެންޓިއަރުން މެނޭޖުކުރުމާ ބެހޭ ބައިގެ ނަމްބަރުން 3333405 ގުޅާނެ އެވެ.\nކޮރޯނާވައިރަހާ ދެކޮޅަށް ކުރާ މަަސައްކަތަށް ވޮލަންޓިއަރުން ހޯދަން އިއުލާނުކޮށްފައިވާއިރު، މި މަސައްކަތަށް ރާއްޖެއިން ބޭރުގައި ތިބި 51 ދިވެހި ޑޮކްޓަރުން ރާއްޖެ އަނބުރާ ގެނައުމުގެ މަސައްކަތްވެސް ދަނީ ކުރަމުންނެވެ.


Male' gai miadhuves accidenteh hingai meehakah aniyaa vejje – adduLIVE\nމިއަދުވެސް މާލޭގައި އެކްސިޑެންޓެއް\n1 May 15, 2019, 12:58 އަހުމަދު ނަސޫހް\nހައިވޭގައި ހިނގި އެކްސިޑެންޓު: ފޮޓޯ - މިހާރު\nމިއަދުވެސް ހުޅުމާލެ ހައިވޭގައި އެކްސިޑެންޓެއް ހިނގައިފިއެވެ.\nމިއެކްސިޑެންޓު ހިނގާފައިވަނީ ހައިވޭގައި ސައިކަލެއް އޯވަޓޭކް ކުރަން އުޅުނު ސައިކަލެއް، އަނެއް ލޭނުގައި އޮތް ކާރުގައި ޖެހިގެންނެވެ. "މިހާރު" ނޫހުން ފުލުހުންނާ ހަވާލާދީ ރިޕޯޓުކޮށްފައިވާ ގޮތުގައި، ކާރުގައި ޖެހި ސައިކަލް ކަހާލައިގެން 100 ވަރަށް ފޫޓަށް ގޮސްފައިވެއެވެ.\nއަދި ސައިކަލް ދުއްވަން ހުރި 20 އަހަރުގެ ޒުވާނާ އަތުގައި ދުއްވުމުގެ ލައިސެންސު ވެސް ނެތް ކަމަށް ފުލުހުން މައުލޫމާތު ދީފައިވެއެވެ. އެކްސިޑެންޓުގައި ބޭރު ފުށުން އޭނާއަށް އެކިވަރުގެ އަނިޔާތައް ލިބިފައިވާއިރު ފަރުވާއަށް މިހާރު ވަނީ އައިޖީއެމް ހޮސްޕިޓަލަށް ގެންގޮސްފައެވެ.\nސައިކަލް ކަހާލައިގެން ގޮސް އެހެން ސައިކަލެއްގައި ޖެހިފައިވާއިރު އެ ސައިކަލުގައި ތިބި ދެމީހުންނަށް ވެސް ވަނީ ކުދި އަނިޔާތަކެއް ލިބިފައެވެ.\nރަމަޟާން މަސް ފެށުނީއްސުރެ މާލޭގައި ހިނގާ އެއްގަމު އުޅަނދުތަކުގެ އެކްސިޑެންޓުތަކުގެ އަދަދު ވަނީ އިތުރުވެފައެވެ. ރަމަޟާން މަހުގެ ފުރަތަމަ ހަފްތާގައިވެސް 60 ވަރަކަށް އެކްސިޑެންޓު ވަނީ ހިނގާފައެވެ. ބްރިޖު މަތީގައި ހިނގާ އެކްސިޑެންޓު މީގެ ތެރެއިން ގިނަކަން ފާހަގަކޮށްލެވެއެވެ.\nމާލޭގެ ޓްރެފިކް ބޮޑުވާ ސަރަހައްދުތަކަށް ފުލުހުން ވެސް ވަނީ ރޯދަ މަހު ނިކުންމާފައެވެ. އެކްސިޑެންޓު މަދުކުރުމަށް ހުރިހާ ރައްޔިތުން ވެސް މަގުމަތީ ގަވާއިދުތަކަށް ބޯލަނބައިގެން ދުއްވުމަށް ފުލުހުން ވަނީ އާންމުންގެ ކިބައިން އިލްތިމާސް ކޮށްފައެވެ.


ފުވައްމުލަކު ބަހުރުވައިގެ ޚާއްސަ ސިފަތައްMikal News\nމުސްކުޅި ތާނަ އަކުރުގެ ނަވާރަވަނަ އަކުރު ނަވިޔަނި، މިއަކުރު މިހާރުވަނީ ދިވެހި އަކުރުތަކުގެ ތެރެއިން އުނިކުރެވިފައި\nފުވައްމުލަކު ބަހުރުވައިގެ ޚާއްސަ ސިފަތައް\n21 ސެޕްޓެމްބަރ 2014, 8:40 |\nފުވައްމުލަކުގެ ބަހުރުވައަކީ ހުރިހާ ގޮތުންވެސް ތަފާތުބަހުރުވައެކެވެ. ބަސްމަގު މުއްސަދި ހަރުދަނާ ގަވާއިދެއް އެކުލެވިގެންވާ ބަހުރުވައެކެވެ. ފުވައްމުލަކުގެ ބަހުރުވައިގެ ޚާއްސައެއްސިފައަކީ ސުކުންކުރެވޭ އަކުރުތަކެވެ. ދިވެހި ބަހުން ލ ގައި ސުކުން ކުރެވޭ ހަމައެކަނި ބަހުރުވައަކީ ފުވައްމުލަކު ބަހުރުވައެވެ.\nދިވެހި ބަހުގެ ގަވާއިދު ބުނާގޮތުން ސުކުންކުރެވޭ އަކުރުތަކަކީ “އާސީނުތަށި” ހިމެނޭ5އަކުރެވެ. މި ގަވާއިދު އެކުލެވިގެން ވަނީ ދިވެހި ބަހުގެ ހުރިހާ ބަހުރުވަތަކެއް ރަގަޅަށް ދިރާސާ ނުކުރެވިކަމަށް ބެލެވެއެވެ. އެހެނީ ފުވައްމުލަކު ބަހުރުވައިގައި ލ ގައި ގަދީމީ ޒަމާނުއްސުރެ ސުކުން ކުރެވެމުން ދިއުމެވެ. އެހެންކަމުން މިއީ މިއަދު ބަދަލު ކުރަންވެފައިވާ ގަވާއިދެކެވެ.\nދިވެހިން ވާހަކަދައްކާ ކޮންމެ ބަހަކީ ދިވެހި ބަހަކަށްވާ ފަދައިން ފުވައްމުލަކު ބަހުރުވައަކީވެސް ދިވެހި ބަހެވެ. އެގޮތުން، ދިވެހި ބަހުގެ ރަދީފުގައި ގައި ފުވައްމުލަކު ބަސްތައް ހިމެނިފައިވާއިރު އެބަސްތަކުގައި ލ ގައި ސުކުން ކޮށްފައި އެބަހުއްޓެވެ. މިސާލަކަށް “ލޮލްބަލި” “ލޮލްވަޑޮ”.\nއެހެންކަމުން ފުވައްމުލަކު ބަހުރުވައިގައި ލ ގައި ސުކުން ކުރެވޭ ގޮތް ބަލާލުން މުހިންމެވެ. ރަސްމީ ބަހުރުވައިގައި ބަސް ނިންމާ އަކުރު ދެމޭފިއްޔަކަށް އައިސްފައި ހުރި ތަންތަނުގައި ފުވައްމުލަކު ބަހުރުވައިން ލ ގައި ސުކުން ކުރެއެވެ. މިސާލަކަށް ލޯ “ލޮލް” މާ “މަލް” އަދި މިފަދަ ބަހެއް އެކުވެގެން އުފެދިފައިވާ ބަސްބަހުގައި ލ ގައި ސުކުން ކުރެއެވެ. މިސާލަކަށް “ލޮލް ބަލި” “ލޮލް ވަޑޮ”. ދިވެހި ބަހުގެ ގަވާއިދު ބުނާ ގޮތުން ސުކުނުގެ ބަދަލު ގައި ފިއްޔެއް ޖަހަން ބަލާއިރު އެފިލި ޖެހޭ ފަދަ ތަންތަނުގައި ސުކުން ކުރެވޭނީ އެ ފިލި ޖެހޭ އަކުރެއްގެ ސުކުނެވެ. މިސާލަކަށް ބަތް، ބަތޭ ހަމަ އެގޮތަށް ލ ސުކުން އަންނަ ތަންތަނުގައި މިހަމަ ބޭނުންކުރެވެއެވެ. މިސާލަކަށް މަލެއް، ލޮލެއް. މިއާއިއެކު، ދިވެހިބަހުން ސުކުންކުރެވޭ އަކުރުތަކަކީ “އަލަނާސި ތޮށި” ހިމެނޭ6އަކުރުކަމުގައި ގަބޫލުކުރެވެއެވެ.\nފުވައްމުލަކު ބަހުރުވައިން ވާހަކަ ދައްކާއިރު “އަލަނާސީ ތޮށީ”ގައި ހިމެނޭ ތ އަދި ށގައި ސުކުނެއްނުކުރެވެއެވެ. މިސާލަކަށް ބަތް، ބައް. ގޮށް، ގޮއް. އެހެންކަމުން ފުވައްމުލަކު ބަހުރުވައިގައި ސުކުންކުރެވޭ އަކުރުތަކަކީ “އަލަނާސި” ހިމެނޭ4އަކުރުގައެވެ.\nފުވައްމުލަކު ބަހުރުވައިން ދެން ފާހަގަކުރެވޭ އަނެއް ސިފައަކީ ” ނަވިޔަނި” ބޭނުންކުރުމެވެ. ދެކުނު ތިން އަތޮޅު ބަހުރުވައިގައިވެސް އާންމުގޮތެއްގައި ބޭނުން ކުރެވޭ ނަވިޔަންޏަކީ 1953ގެ ކުރިން ތާނައަކުރުގެ ނަވާރަވަނަ އަކުރެވެ. މިއަކުރު ތަރުތީބުކުރެވިފައިވަނީ ޑަވިޔަނިއާއި ޒަވިޔަނިއާއި ދެމެދުއެވެ. ނަމަވެސް 1953ވަނަ އަހަރު ދިވެހިރާއްޖޭގެ ފުރަތަމަ ޖުމްހޫރިއްޔާގެ ބާނީ މުހައްމަދު އަމީން ދީދީ މިއަކުރު ތާނައަކުރުގެ ތެރެއިން އުނިކުރިއެވެ. އެހެންކަމުން މިއަދު އަޅުގަނޑުމެންނަށް މިފެންނަ ތާނައަކުރުސެޓްގައި މިއަކުރު ނުހިމެއެވެ. ނަމަވެސް 1950ގެ ކުރީގެ ލިއުންތަކުން މިއަކުރު ކޮންމެވެސް ވަރަކަށް ފެންނަމުންދެއެވެ. މީގެ ތެރެއިން އެއްފޮތަކީ ބޮޑުތަރުތީބެވެ. ނަމަވެސް ފަހަކަށް އައިސް ދިވެހި ރަސްމީ ބަހުރުވައިގައި ނަވިޔަނި ގެ އަޑު އެއްވެސްވަރަކަށް ބޭނުންކުރާތަނެއް ނުފެނެއެވެ. އެހެންނަމަވެސް މިހާރުވެސް ފުވައްމުލަކު ބަހުރުވައިން މިއަކުރުގެ އަޑު އިވިގެންދެއެވެ. މިއީވެސް ފުވައްމުލަކު ބަސް ގަދީމީ ވެފައި ޚާއްސަވާ ކަމެކެވެ.


Kulhumah balaanama emme molhee Manchester City: Lampard | Mihaaru\nރޭގެ މެޗުގެ ތެރެއިން ޗެލްސީގެ ކޯޗު ލަމްޕާޑް.-- ފޮޓޯ: އޭއެފްޕީ\n26 ޖޫން 2020 - 13:105comments\nޗެލްސީގެ ސްޓެމްފޯޑް ބްރިޖްގައި ރޭ އެ ޓީމުން ސިޓީ އަތުން 2-1 އިން މޮޅުވުމާ އެކު، ބާކީ ހަތް މެޗު އޮއްވާ ލިވަޕޫލަށް ވަނީ މި ފަހަރުގެ ލީގުގެ ޗެމްޕިއަންކަން ކަށަވަރުވެފަ އެވެ. ސީޒަނުގެ ފުރަތަމަ ދުވަހުން ފެށިގެން ލިވަޕޫލުން ލީގު ޑޮމިނޭޓްކުރަމުން އައިއިރު، ލީގުގައި މިހާތަނަށް އެ ޓީމު ބަލިވީ އެއް މެޗުންނެވެ.\nރޭގެ މެޗަށް ފަހު ލަމްޕާޑް ބުނީ ފެންވަރަށް ބަލާއިރު ޔާގެން ކްލޮޕްގެ ލިވަޕޫލާއި ޕެޕް ގާޑިއޯލާގެ ސިޓީ އޮތީ ތަން ކޮޅެއް މަތީ ލެވަލެއްގައި ކަމަށާއި އެ ހިސާބަށް ދާން ޗެލްސީން ކުރަން ހުރި މަސައްކަތްތައް އެބަހުރި ކަމަށެވެ.\n"ސިޓީ ކަހަލަ ފެންވަރު ރަނގަޅު ޓީމަކާ ދެކޮޅަށް ނުކުންނައިރު އެބަ ފެނޭ އެ ޓީމަށް ކޯޗުކޮށްދީގެން އެ ފެންވަރުގެ ކުޅުމެއް އެ ކުޅެނީ ކިހާ މަސައްކަތެއް ކޮށްގެންކަން. އަހަރެންގެ ނަޒަރުގައި މި ލީގުގައި ކުޅުމަށް ބަލާނަމަ އެންމެ މޮޅީ ސިޓީ. ޕެޕް (ގާޑިއޯލާ) އާއި ކްލޮޕަކީ އެހެން ލެވަލެއް. އެކަން އެބަ ފެނޭ މިރޭ (ރޭ)ގެ ނަތީޖާއާ އެކު ލިވަޕޫލުން ލީގު ޔަގީންކުރީމާ،" މި ސީޒަނުގައި ޗެލްސީއާ އެކު ރަނގަޅު މަސައްކަތްތަކެއް ކުރަމުން އަންނަ ލަމްޕާޑް ބުންޏެވެ.\n"އަހަރެމެންނަށް އަންނަ އަހަރު އިތުރަށް ކުރިއެރުން ހޯދިދާނެ. އެ ދެ ޓީމު (ލިވަޕޫލާއި ސިޓީ) ވެސް އެ ހިސާބަށް ދިޔައީ ވަރަށް މަސައްކަތުން ކުރިއެރުން ހޯދައިގެން."\nރޭގެ ނަތީޖާ އަކީ ގަދަ ހަތަރެއްގައި ނިންމައި އަންނަ ސީޒަނުގެ ޗެމްޕިއަންސް ލީގުގައި ވާދަކުރުމަށް ޗެލްސީން ކުރަމުން އަންނަ މަސައްކަތުގައި ވެސް ލިބުނު ހިތްހަމަޖެހުމެކެވެ. ގިނަ ޓީމުތަކެއް އޮތީ ހަތަރު ވަަނަ މަގާމު ހޯދަން ޗެލްސީ ފަހަތުގައި ވިއްދައިފަ އެވެ. އޭގެ ތެރޭގައި މެންޗެސްޓާ ޔުނައިޓެޑާއި ވުލްވްސް އަދި ޓޮޓެންހަމް ހޮޓްސްޕާސް ހިމެނެ އެވެ.\n"މިއީ ވަރަށް އުނދަގުލުން ހޯދި ވަރަށް މުހިއްމު މޮޅެއް. އަދިވެސް ކުރަން ހުރި މަސައްކަތް ގިނަ. ގަދަ ހަތަރެއް ވަރަށް މުހިއްމު،" ލަމްޕާޑް ބުންޏެވެ.\nޗެލްސީ ހަތަރެއްގައި އޮތީ 31 މެޗުން 54 ޕޮއިންޓާ އެކު އެވެ. ފަސް ވަނައިގައި އޮތް ޔުނައިޓެޑާއި ހަ ވަނައިގައި އޮތް ވުލްވްސް އަށް 31 މެޗުން ލިބިފައިވަނީ 49 ޕޮއިންޓެވެ.\nއަންނަ ސީޒަނަށް ޓީމު ވަރުގަދަ ކުރުމުގެ މަސައްކަތް ކުރިއަށްދާ ކަމަށާއި ޗެލްސީން މިހާތަނަށް ކުރި މަސައްކަތާ މެދު ހިތްހަމަ ޖެހޭ ކަމަށް ލަމްޕާޑް ވަނީ ބުނެފަ އެވެ. ޗެލްސީން ވަނީ އަޔަކްސްގެ ހަކީމް ޒިޔެކް އާއި އާރްބީ ލިޕްޒިގުން ޓިމޯ ވާނާގެ ސޮއި ހޯދައިފަ އެވެ.\nއިތުރު ލިޔުންތައް މެންޗެސްޓާ ސިޓީ ޗެލްސީ އިންގްލިޝް ޕްރިމިއާ ލީގް ފްރޭންކް ލަމްޕާޑް


June mahu green tax ge gothugai libunee 3.9 million ruffiya\nޖޫންމަހު ގްރީން ޓެކްސްގެ ގޮތުގައި ލިބުނު އާމްދަނީ ހަތަރު މިލިޔަން ރުފިޔާ އަށް ވުރެ ދަށަށް ވެއްޓިފައިވާ ކަމަށް ފިނޭންސް މިނިސްޓްރީން މިއަދު އާއްމުކުރި ރިޕޯޓުން ދައްްކައިފި އެވެ.\nރާއްޖެއަށް ގްރީން ޓެކްސްގެ ގޮތުގައި ލިބެމުން އައި އާމްދަނީ މިދިޔަ ޖެނުއަރީ މަހުން ފެށިގެން އައީ ދަށްވަމުންނެވެ.\nފިނޭންސް މިނިސްޓްރީން އާއްމުކޮށްފައިވާ ތަފާސްހިސާބުތަކުން ދައްކާ ގޮތުގައި މިދިޔަ ޖެނުއަރީމަހު ގްރީން ޓެކްސްގެ ގޮތުގައި 84 މިލިޔަން ރުފިޔާ ދައުލަތަށް ލިބުނެވެ. އެއަށް ފަހު ކޮންމެ މަހަކު ވެސް ދަށް ވަމުން ގޮސް ޖޫން މަހު ލިބުނީ 3.9 މިލިޔަން ރުފިޔާ އެވެ.\nފެބްރުއަރީ މަހު ގްރީން ޓެކްސްގެ ގޮތުގައި ލިބުނީ 77 މިލިޔަން ރުފިޔާ އެވެ. އެއީ އޭރުގައި ރާއްޖެއަށް އެއް ގައުމަކުން އެންމެ ގިނަ ޓޫރިސްޓުން އަންނަ ގައުމު ކަމަށްވާ ޗައިނާގައި ކޮރޯނާވައިރަސް ފެތުރޭތީ ބައެއް ސަރަހައްދުތައް ލޮކްޑައުންކުރުމުން އައި ބަދަލަކަށް ވެދާނެ އެވެ. ފެބްރުއަރީ މަހު މާލެ އަތޮޅުން 26.8 މިލިޔަން ރުފިޔާ ލިބުނު އިރު އޭގެ ތެރެއިން 25.7 މިލިޔަން ރުފިޔާ ލިބުނީ ރިސޯޓްތަކުންނެވެ. މާޗްމަހު ރާއްޖެއަށް ގްރީން ޓެކްސްގެ ގޮތުގައި 74 މިލިޔަން ރުފިޔާ ލިބުނެވެ.\nގްރީން ޓެކްސްގެ ގޮތުގައި ލިބުނު އާމްދަނީ މިހާބޮޑަށް ދަށަށް ދިޔައީ ކޮވިޑް-19 ފެތުރޭތީ ރާއްޖެ އާއި ދުނިޔޭގެ އެހެން ގައުމުތަކުން އެޅި ފިޔަވަޅުތަކުގެ ސަބަބުން ޓޫރިޒަމް އިންޑަސްޓްރީ ހުއްޓުމަކަށް އައުމުންނެވެ. އެބައްޔަކީ ބޮޑު ބަލިމަޑުކަމެއް ކަމަށް ދުނިޔޭގެ ސިއްހަތު ޖަމިއްޔާ ޑަބްލިއުއެޗްއޯއިން އިއުލާނު ކުރީ މާޗްމަހު އެވެ.


Obama Iran deal ah senate ge thaaeedhu. Israel aai republican party rathah\nއޮބާމާގެ އީރާން ޑީލަށް ސެނެޓުގެ ތާއީދު، އިޒްރޭލާއި ރިޕަބްލިކަން ޕާޓީ ރަތަށް\nމިއީ ގައުމުތަކެއްގެ މެދުގައި ހަދާފައިވާ އެއްބަސްވުމެއް ކަމުން، އެމެރިކާގެ ކޮންގޮރެސްގެ ތާއީދު ނުލިބުނު ނަމަވެސް މި އެއްބަސްވުން އުވިގެންނެއް ނުދާނެ އެވެ. އެކަމަކު އޭރުން، އެމެރިކާގެ ކޮންގްރެސް އޮތީ އީރާނާ ދެކޮޅަށް ދަތިކުރުމުގެ ފިޔަވަޅު އަޅަން ތައްޔާރަށް ކަން ފެނިގެންދާނެއެވެ.\nއެހެން ވެއްޖެނަމަ، އީރާނާއި އެއްބަސްވުމުގެ އެހެން ބައިވެރިން އެމެރިކާއަށް އިތުބާރު ނެތް ކަމަށް ބުނެ އެއްބަސްވުން އުވާލަފާނެ ކަމުގެ ބިރު އެމެރިކާއަށް އޮންނާނެއެވެ. ކޮންގްރެސްއިން މި މައްސަލައިގެ ވޯޓުލުން އޮންނާނީ މިމަހު ފަހުކޮޅުއެވެ.\nމިއީ އީރާނުގެ ކޮޅަށް ބުރަވެފައިވާ އެއްބަސްވުމެއް ކަމަށް ބުނެ ރިޕަބްލިކަން ޕާޓީން ވަނީ މި އެއްބަސްވުމާ ދެކޮޅާހަދާ ފައެވެ. އެމެރިކާގައި އަންނަ އަހަރު އޮންނަ އެގައުމުގެ ރިޔާސީ އިންތިހާބުގެ ކެމްޕޭނުގައި ވެސް ރިޕަބްލިކަންސް ގެ ފަރާތުން ކެނޑިނޭޅި މި އެއްބަސްވުމަށް ފާޑކިޔުން ލިބިފައި ވެއެވެ.\nއަނެއްކޮޅުން އިޒްރޭލުގެ ބޮޑުވަޒީރު ވިދާޅުވެފައި ވަނީ މިއީ ހެދޭ ވަރަށް ބޮޑު ގޯހެއް ކަމަށާއި މި އެއްބަސްވުމުގެ ސަބަބުން އީރާނަށް މި ކޮށައިދެވެނީ ނިއުކްލިއަރ ހަތިޔާރު އުފެއްދުމަށް މަގެއް ކަމަށެވެ.\nމި އެއްބަސްވުމަކީ 2006 ވަނައަހަރު އީރާނާ އެކު ފެށި ވާހަކަތަކުން ފައިދާވި އެއްބަސްވުމެކެވެ. އެއްބަސް ވުމަކާހަމައަށް އާދެވުނީ މިދިޔަ ޖުލައި މަހުއެވެ. ނޮވެމްބަރުގައި މި އެއްބަސްވުމަށް އަމަލުކުރަން ފަށާނެއެވެ. މީގެ ސަބަބުން ދަތިކުރުމުގެ ފިޔަވަޅުތައް އުވި، އެތައް ސަތޭކަ ބިލިއަން ޑޮލަރެއް އީރާނަށް ލިބޭނެއެވެ. މި އެއްބަސްވުމުގެ ބައިވެރިންނަކީ އީރާނާއި އެމެރިކާގެ އިތުރުން ޔޫކޭ، ފްރާންސް، ޗައިނާ، ރަޝިޔާ އަދި ޖަރުމަނެވެ.


HPA- MNU ge dhiraasaa: Lockdown ah lui dheyn 67 percent meehun thaaeedhu | Mihaaru\nއެޗްޕީއޭ- އެމްއެންޔޫގެ ދިރާސާ: ލޮކްޑައުން އަށް ލުއި ދޭން 67 ޕަސެންޓު މީހުން ތާއީދު\nކޮވިޑް-19ގެ ސަބަބުން ރާއްޖެ އަށް އިގުތިސޯދީ އަދި އިޖުތިމާއީ ގޮތުން ކޮށްފައިވާ އަސަރުތައް ދެނެގަތުމަށް އެޗްޕީއޭ އާއި އެމްއެންޔޫ އިން ހަދާ ދިރާސާތަކުގެ ތެރެއިން މިއީ ދެވަނަ ދިރާސާ އެވެ. މި ދިރާސާގައި 2،517 މީހުން ބައިވެރި ކޮށްފައިވެ އެވެ.\nއެންމެ ފަހުން އާންމުކުރި މި ދިރާސާގައި ބައިވެރިވި 64 ޕަސެންޓު މީހުން ބޭނުންވީ، މިދިޔަ އޭޕްރީލް 15 ން ތިން މަހެއްހާ ދުވަހަށް މާލެ އާއި ވިލިމާލެ އާއި ހުޅުމާލޭގައި އިއުލާން ކޮށްފައި އޮތް ލޮކްޑައުން އަށް ލުއި ދޭށެވެ. އޭގެ ތެރެއިން ދެ ޕަސެންޓު މީހުން ބޭނުން ވަނީ އެއްވެސް އުސޫލެއް ނެތި އާންމު ހާލަތަށް ރުޖޫއަ ކުރުމަށެވެ. ދިރާސާގައި ބައިވެރިވި މީހުންގެ ތެރެއިން 50 ޕަސެންޓު މީހުން ތާއީދު ކުރީ އެކި ހަރުފަތްތަކަށް އުސޫލުތައް އެކުލަވާލައި ލުއި ދިނުމަށެވެ. ވަކި އުސޫލުތަކަކާ އެކު ލޮކްޑައުން އެއްކޮށް އުވައިލާން 15 ޕަސެންޓު މީހުން ބޭނުންވާއިރު ލޮކްޑައުންގައި ބޭއްވުމަށް ތާއީދު ކުރީ 33 ޕަސެންޓު މީހުންނެވެ.\nލޮކްޑައުން އަށް ލުއިތައް ދޭން ގިނަ ބަޔަކު ތާއިދުކޮށްފައިވާއިރު، 55 ޕަސެންޓު މީހުން ގަބޫލުކުރާ ގޮތުގައި ކޮވިޑް-19 އަށް ޓެސްޓު ކުރާ މިންވަރު އަދިވެސް އިތުރު ކުރަން ޖެހެ އެވެ. އުސޫލުތަކަކާ އެކު ލުއިދޭއިރު އެ އުސޫލަށް އަމަލުކުރޭތޯ ރަނގަޅަން ބަލަން ޖެހޭނެ ކަމަށް 51 ޕަސެންޓު މީހުން ބުނެ އެވެ. އަޅާފައިވާ ފިޔަވަޅުތަކާ މެދުގައި އާއިލާތައް ބާރުވެރިކުރުވަން ޖެހޭ ކަމަށް 45 ޕަސެންޓު މީހުން ގަބޫލުކުރާއިރު، 35 ޕަސެންޓު މީހުން ދެކޭ ގޮތުގައު ލުއިތަކާ އެކު، އާންމުންނަށް ވަގުތުން ވަގުތަށް މައުލޫމާތު ދިނުން އިތުރަށް ހަރުދަނާ ކުރަން ޖެހެ އެވެ.\nމި ދިރާސާގައި ބައިވެރިވެފައިވާ މީހުންގެ ތެރެއިން ކޮންމެ ފަސް މީހަކުން އެކަކު ވަނީ ކޮވިޑް-19 އަށް ޓެސްޓު ކޮށްފަ އެވެ. އޭގެ ތެރެއިން ތިން ޕަސެންޓު މީހުންނަށް ބަލި ޖެހިފައިވާއިރު، 85 ޕަސެންޓު މީހުންގެ ނަތީޖާ ނެގެޓިވް އެވެ. އަދި 12 ޕަސެންޓު މީހުންގެ ނަތީޖާތައް އަދި ނުލިބެ އެވެ.\nމި ދިރާސާގައި ބައިވެރިވި 67 ޕަސެންޓު މީހުން މީހުން މާސްކް އަޅަ އެވެ، ސޯޝަލް ޑިސްޓެންސި އަށް ސަމާލުކަން ދެނީ 57 ޕަސެންޓެވެ. އަދި 69 ޕަސަންޓު މީހުން އަތް ދޮވުމަށް ސަމާލުވެ އެވެ.\nރާއްޖެ އިން މިހާތަނަށް 2،899 މީހުން ޕޮޒިޓިވްވެފައިވާއިރު އެއީ 1،207 ދިވެހިންނާއި 1،692 ބިދޭސީންނެވެ. މީގެ ތެރެއިން 15 މީހުން މަރުވެފައިވާއިރު، 2،339 މީހުން ވަނީ ބަލި ރަނގަޅުވެފަ އެވެ.\nދިވެހި ގައުމީ ޔުނިވަސިޓީ ހެލްތު ޕްރޮޓެކްޝަން އެޖެންސީ ލޮކްޑައުން ސިއްހަތު ބަލިތައް ސިއްހީ ކުއްލި ނުރައްކަލުގެ ހާލަތު\nބައެއްގެ ރައްކާތެރިކަމަށްޓަކައި ނަގާމިކަހަލަ ޑިސިޝަންތަކަކީ ޑިމޮކްރަޓިކް އުސޫލުން ނަގަންޖެހޭ ޑިސިޝަންތަކެއް ނޫންކަން މޮޔައިންނަށްވެސް އިނގޭ. މިކަހަލަކަންކަން ޕްރޮމޯޓްކުރަން މަސައްކަތްކުރީމަ ދޭހަވަނީ ޤައުމު ހުޅުވާލަން ނެގި ޑިސިޝަނަށް ތާއީދު ހޯދަންށޭ އަދިވެސް ތިޔައުޅެނީ. ހަމަސާބަސް. ވަރަށްދެރަ، ސަރުކާރު ބޮޑެތި މީހުން ސޯޝަލް މީޑިއާގަވެސް އެންމެ ކުޑަމިނުން ގޭގައިތިބޭށޭފަދަ އެއްޗެއް ބުނެ ނުލާކަން.ޢެކަމަކު މިބަލި ފަތުރަންކުރާ ހުރިހާކަމަކަށްތާއީދުކުރޭ.\nމިއިން ދޭހަވަނީ ޑިމޯކްރަސީގެ ހުރިހާ ނިންމުމަކީ ރައްޔިތުންނަށް އެންމެ ފައިދާ ހުރިގޮތައް ނުވެދާނޭ\nމިއީ ބައެއްގެ ތާއީދު އޮތްނެތް މިންވަރު ބަލަންޖެހޭކަމެއް ނޫން. ޑޮކްޓަރުންނާއި ސިއްހީ މާހިރުންނާއި ދާއިރާގެ މީހުންގެ ލަފައާ އެއްގޮތަށް ކުރަންޖެހޭކަމެއް. މޮޔައިން ގައުމެއްގެ ހުންގާނުގައި ހިފީމަ ތިހުރިހާކަމެއްކުރާނެ. ބޮޑު ވަޒީރުވެސް ކުޑަ ވަޒީރުވެސް ޖެހޭނީ ބޯލަނބަން. ނުލަނބައިފިނަމަ ރުކޫޢު ކުރުވާ.\nފޭކް ސާރވޭ ތީ ހުސް. ކެންޕެއިން އިރު ބުނި މާލޭގަ 17000 އާއިލާ ބޯހިޔާވެހިކަން ބޭނުންވެއޭ. މިއަދު ބުނަނީ 1200 މީހުންނޭ. އޭގެން އިގޭ ތިހަދާ ސާރވޭގެ ހުރި ފެންވަރު.\nލުއިދިނަސް ބަލައިގެން އުޅޭކަށްނޭގެ. ގޮތެއްފޮތެއްނޯވޭ. ވަކިން ހާއްސަކޮށް ރާއްޖޭގައުޅޭ ބޭރު ގައުމެއްގެ ރައްޔިތުން.\nސީރިއަސް ކޮށް ތިބުނީރަގަަލަސް މިއީ ބަޔަކު އަލުވެތިވެފައި އޮތްވަރު. ދޮގު ތައް ހަދައިގެން ވާހަކައެއް ކިޔައި ދީފައިވާ ގޮތަށް ކިޔަނީ. މީގައި އެކުލެވޭ ކަހީނުކަންވެސް. މިހެން ހެދީމަ މިހާވަރު މަރުވަނެކަމަސްވެސް ބުނޭ. މަންކީ ސްޓައިލްވެސް ހިމެނޭ. ދައްޖލުގެ ވަހަކަވެސް ގަބޫލުކުރޭތަ.\nމަދެކެނީ ކޮވިޑަކީ ވުޖޫދުގައި ނެތް އެއްޗެއް ގޮތަށް! ޥާހަކަ ދައްކާއިރު ކޮވިޑް އެބަސް ބުނަން ޖެހިއްޖެއްޔާ *ބީޕް* އެއް ލައްވާލަނީ!! *ބީޕް*-19\nރާއްޖޭގައި ވިޔާފާރި އާއި އާންމު ދިރިއުޅުމަށް ބަލާއިރު ފުރަބަންދަކުން ކުރާ ފައިދާއަށްވުރެ ގެއްލުން ބޮޑު! މީހުން ހޭލުންތެރިކޮށް ސިއްޙީ ނިޒާމު ވަރުގަދަކޮށް ވަކީލު ކޮށްގެން ތިބުން ނޫންގޮތެއް ގްރޭޓަރ މާލެ ސަރަހައްދުގައި މެތް!\nވިޔަފާރިތަކަށް ގެއްލުން ވެޔޭ ތިބުނަނީ ކޮން ބައެއްގެ ވިޔަފާރިތަކަކަށް ނިސްބަތްކޮށް. ކޮވިޑާހެދި ދުނިޔޭގެ ބޮޑެތި ކިތައް ބޮޑެތި ވިޔަފާރިތައް ބަނގުރޫޓުވީ. އެކަމަކު އެވިޔަފާރިތަކުން ނުއުޅޭ ތި ގޮތަކަށް ބައެއްގެ ރައްކާތެރިކަމުގެ މައްޗައް ތިމަންނަމެންގެ ދަހިވެތިކަން އިސްކޮށްގެން. ބަޔަކު ދުނިޔޭގަ ތިބެގެން ދޯ ތި ވިޔަފާރިވެސް ކުރެވޭނީ. މިކަހަލަ ކަންކަމުން އިބުރަތް ހޯދާ ވަގުތު ފާއިތު ނުވަނީސް.\nގުރުބާނީ ވާންވީ މުސްތަގްބަލްގެ ޖީލުތަކަށް ޖާގަ ދީގެން.\nގުރުބާންވާނީ ލޯބިވާތީ ޔާރާ ހޯދޭތޯ\nއާން، މޮޅުބަހާ، ކަލޭ ވަރަށް މަޖާ.\nރާއްޖޭގައި ކޮވިޑް އުޅޭ ކަމަށް ޤަބޫލް ކުރަނީ ކިތައް ޕަސަންޓް މީހުން ތޯއެވެ؟


ފެށުމަކީ ބަނޑު ފުއްޕުމެވެ. ނިމުނީ ކެންސަރުންނެވެ. ގައިގައި ބޮޑެތި ވޭންތައް އެޅުމަށް ފަހު އެންމެ ދޮޅު އަހަރުގައި ޔޫސުފް ހިޒްޔަމް އަތީފް މަރުވީ އިތުރަށް ކުރެވޭނެ ކަމެއް ނެތި އޭނާގެ މައިންބަފައިން ބަލަހައްޓައިގެން ތިއްބަ އެވެ.\nޑޮކްޓަރު ކެންސަރުގެ ނަންގަތް އިރަށް ހަސަން ފާއިޒަށް ބުނެވުނީ އޭނާގެ ހުރި ހަމައެކަނި ދަރިފުޅު އައްކި އަށް ކެންސަރެއް ނުޖެހޭނެއޭ އެވެ. ދަރިފުޅު ބަލި ނުވިޔަސް ގަވާއިދުން ޑޮކްޓަރަށް ދައްކަމުން ގެންދިޔަ ފަރުވާތެރި ދެމަފިރިއަކަށް އެފަދަ ޚަބަރެއް ލިބިދާނެ ކަމަށް ފާއިޒަށް ވިސްނިފައި ނެތީ އެވެ. ކުޑަކުއްޖަކަށް ކެންސަރު ޖެހިދާނެކަން ވެސް...\nއުރަމަތީ ކެންސަރަށް ގަވައިދުން ސްކްރީން ކުރޭ!\nމިއީ ރާއްޖޭގައި އާންމުކޮށް ދައްކަން ޖެހޭ ވާހަކައެކެވެ. ލަދުވެތި ވާހަކައަކަށް ހަދައި ނުދައްކާ ތިބެވޭ ވަރަށް ވުރެ ނުރައްކާ ބޮޑެވެ. ރާއްޖޭގައި އުރަމަތީ ކެންސަރު ދަނީ އިތުރުވަމުންނެވެ. މިއީ އުރަމަތީ ކެންސަރަށް ބައިނަލްއަގުވާމީ ފެންވަރެއްގައި ހޭލުންތެރި ކުރާ މަހެވެ. އެ މަސައްކަތް އެކި ގައުމުތަކުގައި ކުރަމުން އަންނައިރު ރާއްޖޭގައި...\nފޯއް، ކިއްލި، ސުޕާރީން ވެސް ކެންސަރު!\nފޯކާއި ބިލެތާއި ހުންޏާއި ދުންފަތުގެ ދުފުންތަކާއި ކިއްލި އާއި "މޮޅު" ބިލެތްގަނޑާއި ޒުވާނުން ދެވިހިފައިފައިވާ ސުޕާރީ ކެއުން ދިވެހިންގެ ބޮޑު ސަގާފަތަކަށް ވާކަމީ ވަރަށް ބޮޑު ނުރައްކަލެކެވެ.\nތަކަންދޫ: ކެންސަރު އިތުރު ކުޑަ އާބާދީއެއް!\nސަމާ އަލީ، 25، އާއި އޭނާގެ އެއްބަނޑު އެއްބަފާ ހަތަރު ކުދިން ސްކޫލު ބަންދުގައި އުފަން ރަށް، ހއ. ތަކަންދޫގައި އުފާކުރަމުން އަންނައިރު އޮތް އެންމެ ބޮޑު ފަޅުކަމަކީ ބައްޕަ ދުނިޔޭގައި ނެތުމެވެ. އެކުދިންގެ ބައްޕަ މީގެ ތިން އަހަރު ކުރިން މަރުވީ ކެންސަރު ބަލީގަ އެވެ. އެ ހިތާމަ އޮތީ ހަމައެކަނި އެ އާއިލާއަކަށް ނޫނެވެ. ކެންސަރު ބަލީގައި ބައްޕަ...\nSeptember 23, 2016 11\nކެންސަރަށް ފަހު އައްބާސްގެ އާ ހިތްވަރު: ދިގު ދުވުން\nމީގެ ތިން އަހަރު ކުރިން އޭނާ އޮންނެވީ ކެންސަރު ބައްޔާ ހަނގުރާމަކުރައްވަން އެނދުމަތީގަ އެވެ. އެކަމަކު ބޮޑު ދެ އޮޕަރޭޝަނަށް ފަހު، އެކަމުން ސަލާމަތްވުމުން ދިރިއުޅުމުގެ މިސްރާބު މުޅިން ބަދަލުކޮށްލެއްވި އެވެ. މިހާރު އޭނާ އަކީ ކެންސަރު ފަދަ ބޮޑެތި ބަލިތަކުގެ މީހުންނަށް ހުރި ނަމޫނާ ހިތްވަރެކެވެ. އެހިތްވަރުގެ އެންމެ ރީތި މިސާލަކީ،...\nކެންސަރަށް ދުވާލަކު ދެ ލައްކައެއްހާ ރުފިޔާ!\nރާއްޖޭގައި އެންމެ ނުރައްކާތެރި އަދި އެންމެ އާއްމު އެއް ބައްޔަކީ ކެންސަރޭ ބުނެފި ނަމަ އެއީ އާ ވާހަކައަކަށް ނުވެދާނެ އެވެ. އެކި ފަަހަރު މަތިން، އެކި ރަސްމިއްޔާތުތަކުގައި ކަމާ ބެހޭ އިދާރާތަކުން އަންނަނީ އެ ބަލީގެ ކަންބޮޑުވުން ފާޅުކުރަމުންނެވެ. އެކަމަކު މި ބައްޔަށް ކުރަން ޖެހޭ ހޭދައާ މެދު ގިނަ މީހުންނަށް ވިސްނާލެވިފައެއް ނުވެ އެވެ....


MTDC Hissaage Baazarunves Gelijje\nއެމްޓީޑީސީ ހިއްސާގެ ބާޒާރުންވެސް ގެއްލިއްޖެ\n-5months ago0- ސައިޒަން\nސަރުކާރާއި ރައްޔިތުން ހިއްސާވާ ޓޫރިޒަމް ކުންފުނި، މޯލްޑިވްސް ޓޫރިޒަމް ޑިވެލޮޕްމަންޓް ކޯޕަރޭޝަން، އެމްޓީޑީސީ، ހިއްސާގެ ބާޒާރުން ގެއްލިއްޖެއެވެ.\nމޯލްޑިވްސް ސްޓޮކް އެކްސްޗޭންޖްގެ ޑެއިލީ ޓްރޭޑިންގ ބޯޑަށް ބަލާއިރު، ބޯޑުގައި އެމްޓީޑީސީގެ ނަން ނެތްތާ ދެމަހަށްވުރެ ގިނަ ދުވަސްވެއްޖެއެވެ. ހިއްސާގެ ބާޒާރުގެ ޓްރޭޑިންގ ބޯޑުން އެމްޓީޑީސީ ގެއްލިފައިމިވަނީ އިންވެސްޓަރުންގެ އިތުބާރު ކުންފުންޏާއިމެދު އެއްގޮތަކަށްވެސް ނެތުމުންކަމަށް ކެޕިޓަލް މާކެޓްގެ ދާއިރާގައި ހަރަކާތްތެރިވާ ފަރާތްތަކުން ބުނެއެވެ.\n" އެމްޓީޑީސީ އާއިމެދު އިންވެސްޓްރުންގެ އިތުބާރު ގެއްލިއްޖެ. އެކަމުގެ ހެއްކެއް އެއީ ހިއްސާގެ ބާޒާރުގައި އެމްޓީޑީސީގެ ހިއްސާ މިއަދު ގަންނާނެ އަދި ވިއްކާނެ މީހަކުނެތް. އެމްޓީޑީސީގެ ހިއްސާ ދިހަ ރުފިޔާއަށްވެސް ގަންނާނެމީހަކު މިހާރުނެތް. ޓްރޭޑިންގ ބޯޑުގައި އެމްޓީޑީސީގެ ފެންނަން ނެތީ އެހެންވެ" އެމްޓީޑީސީގެ ހިއްސާދާރެއްގެ އިތުރުން އެކުންފުނީގެ ބޯޑުގައި މީގެކުރިން ސަރުކާރުގެ ފަރާތުން ތަމްސީލުކުރެއްވި ޑިރެކްޓަރަކު ނަން ނުޖެހުމަށް ޝަރުތުކޮށް ބުންޏެވެ.\nމޯލްޑިވްސް ސްޓޮކް އެކްސްޗޭންޖްގެ ތަފާސްހިސާބުތަކަށް ބަލާއިރު، ހިއްސާގެ ބާޒާރުގައި އެންމެފަހުން އެމްޓީޑީސީގެ ހިއްސާގެ މުއާމަލާތްކޮށްފައިވަނީ، މިއަހަރުގެ ޖުލައިމަހުގެ ދިހަވަނަ ދުވަހުއެވެ.\nހިއްސާގެ ބާޒާރުގައި މި ފަހަކަށް އައިސް އެމްޓީޑީސީގެ ހިއްސާގެ އަގުތައްވަނީ ރެކޯޑު އަދަދަކަށް ދަށަށްގޮސްފައެވެ. އެމްޓީޑީސީގެ ހިއްސާ މީގެކުރިން 500 ރުފިޔާއާއި ކައިރިކުރާ އަދަދަކަށް ވިއްކާފައިވާއިރު، ހިއްސާގެ ބާޒާރުގައި މިހާރު އެކުންފުނީގެ ހިއްސާގެ އަގުތައްވަނީ 10 ރުފިޔާއަށް ވެއްޓިފައެވެ.\nއެމްޓީޑީސީއަކީ ފަތުރުވެރިކަމުގެ މަންފާ ދިވެހިރައްޔިތުންނަށް ސީދާގޮތެއްގައި ހޯދައިދިނުމަށް ސަރުކާރުން 2006 ވަނަ އަހަރު އުފެއްދެވި ކުންފުންޏެކެވެ. އެމްޓީޑީސީ އުފައްދައި ސަރުކާރުން ވަނީ ތަބަކަކަށް ލާފައިދޭ އުސޫލުން ރިސޯޓް ތަރައްޤީކުރަން ގިނަ އަދަދެއްގެ ރަށްތައް އެކުންފުންޏަށް ދީފައެވެ. މީގެތެރެއިން ރިސޯޓް ތަރައްޤީކުރުމަށް 8 ރަށެއް ދިނެވެ. އަދި ސިޓީހޮޓަލެއް ތަރައްޤީކުރުމަށް ހއ އުލިގަމުން ބޮޑު ބިމެއް ވަނީ ދީފައެވެ. ނަމަވެސް މީގެ ތެރެއިން ތަރައްޤީކުރެވިފައިވަނީ ދެތިން ރަށެކެވެ.\nއެމްޓީޑީސީއަށް ޓޫރިޒަމް ވިޔަފާރިކުރަން ސަރުކާރުން ދިން ރަށްތަކުގެ ތެރެއިން އެކުންފުންޏަށް ގިނަ ރަށްތަކަކުން ވަނީ ބޮޑެތި ގެއްލުންތަކެއް ވެފައެވެ. މީގެ ތެރެއިން އެންމެބޮޑަށް ފާހަގަކޮށްލެވެނީ އުލިގަމް ސިޓީ ހޮޓަލެވެ. އުލިގަމް ސިޓީހޮޓަލުގެ އަމަލީ މަސައްކަތް ފަށައިގެން 30 އިންސައްތަ ނިމިފައިވަނިކޮށް މީގެ3އަހަރެއްހާ ދުވަހުގެ ކުރިން ވަނީ އެތަނުގެ މަސައްކަތް މުޅިން ހުއްޓިފައެވެ.\nއެމްޓީޑީސީ އުފެއްދިތާ 13 އަހަރު ފުރިފައިވާއިރު، ކުންފުނި އުފެއްދި ހަޤީޤީ މަޤްސަދު އެއްވެސް ވަރަކަށް ހާސިލްވަމުން ނުދާކަމަށް އެކުންފުނީގެ އާއްމު ހިއްސާދާރުން ކޮންމެ އަހަރެއްގެވެސް އަހަރީ އާއްމުޖަލްސާގައި ފާހަގަކުރެއެވެ. އެމްޓީޑީސީގެ އާއްމު ހިއްސާދާރުން ފާހަގަކުރާގޮތުގައި އެކުންފުންޏަށްވުރެ ފަހުން ޓޫރިޒަމް ވިޔަފާރިއަށް ނިކުތް ކުންފުނިތަކުން މިހާރުވެސް ދަނީ ޓޫރިޒަމް ވިޔަފާރީގައި ކާމިޔާބުކަމާއިއެކު ރިސޯޓްތައް ތަރައްޤީކޮށް ހިންގަމުންނެވެ.\nސިމްސިމް ސެލިއުލާއިން ބުނަނީ ފެނުގައި ޖެހިގެން މަރާމާތު ނުކުރެވޭ ފޯނެއް ނޯންނާނެކަމަށް!01 week ago\nކުންފުނިތަކުގެ ހަރަދު ކުޑަކުރަން ނުވަ ކަމެއް ކުރަން ފިނޭންސް މިނިސްޓްރީން އަންގައިފި 1 1 week ago\nވީއައިއޭ އަށް ދަތުރުކުރާ ފެރީތައް ލަފާ ފުރުން ޓެކްސީ ކިއު ސަރަހައްދަށް ބަދަލުކޮށްފި01 month ago\nގައުމީ ޝިޕިންގ ލައިން އުފެއްދުމުގެ މަސައްކަތް މިއަހަރު ފަށަނީ01 month ago\nއީއައިއޭއާއި ޚިލާާފްވުމުގެ ސަބަބުން އޮޅުވެލި ރިސޯޓް ޖޫރިމަނާކޮށްފި01 month ago\nއެސްޓީއޯ އިން ފިޔާ ކިލޯއެއް 40 ރުފިޔާއަށް02 months ago\nއުރީދޫގެ ޑިރެކްޓަރުންގެ ބޯޑަށް ކުރިމަތިލުމުގެ މުއްދަތު އިތުރުކޮށްފި01 month ago\nދިރާގުން "އީ-ސިމް" ގެ ޚިދުމަތް ތަޢާރަފްކޮށްފި01 month ago\nމަންޓާއިން ދެ ދިވެހިންނަށް ސްކައިޑައިވް ކުރުމުގެ ފުރުސަތުދެނީ01 month ago\nދިރާގު ޓީވީއަށް ޔޫއްްޕެ ޕްރޮޑަކްޝަންގެ އާ އުފެއްދުންތަކެއް!01 month ago


ދިމާވި އާދަޔާ ޚިލާފް ޒުވާނާ(ސާޅީސް ފަސްވަނަ ބައި) – Esfiya\nނައިޝާގެ ކަމަކީ އަބަދު ހިތާމަކޮށް ރުއިމެވެ.ކާން ފިޔަވައި އޭނާ ކޮޓަރިން ބޭރަކަށް ނުނިކުމެއެވެ.މުޅި މީހާ ނެގިމަޑުވެ އަމިއްލަ ނަފްސު މަތިންނާ ދުނިޔެ މަތިން ފޫހިވާން ފެށިއެވެ.އެކަނިވެރިކަމަށް ލޯބިކުރެވެން އިންތިހާއަށް ފެށިއެވެ.އެމޫނުމަތިން އުފާވެރިކަމެއް ނުފެނޭ ބުންޏަސް ދޮގަކަށް ނުވާނެއެވެ.މަންމަމެން ކައިރީގައި ހުރުމުން ލިބޭ އުފާ ފިޔަވައި އެއްވެސް އުފަލެއް މިހާރު ނައިޝާގެ ހަޔާތުގައި ނެތެވެ.\nނައިޝާ އެގޮތުގައި އޮންނާތީ އޭނާގެ މައިންބަފައިން އޭނާ ޑަކުޓަރަށް ދައްކާ ނައިޝާއަށް ކައުންސެލިން ދޭން ފެށިއެވެ.ކައުންސެލިން ސެޝަންތައް ކުރިއަށް ދިޔަ ވަރަކަށާއި އޭނާގެ މައިންބަފައިންގެ ފަރާތުން ލިބޭ ހިތްވަރާއި ލޯބި ލިބެމުންދާތީ ނައިޝާ ދިޔައީ ކޮންމެވެސް ވަރަަކަށް ހަމައަކަށް އެޅުމުންނެވެ.\nލަންކާއަށް ނައިޝާ ދިޔަތާ ބަރާބަރު އެއްމަސް ފުރުނީއެވެ.ނައިޝާ އޭނާގެ މަންމައާއެކު ޕުރެގްނެންސީ ޓެސްޓް ހެދުމަށް ލޭނަގަން ހޮސްޕިޓަލަށް ވަނެވެ.ލޭނަގާ ނިމިގެން ނައިޝާ އިންތިޒާރު ކުރަމުން ދިޔައީ ނަތީޖާ ލިބޭނެ ވަގުތަކަށެވެ.\n“ދަރިފުޅާ ހިނގާ ބައްޕައާ އެކު ކާރު ދުއްވަން ދަސްކުރަން މިއަދުވެސް ދާން” ނައިޝާގެ ބައްޕަ އޭނާ ގޭތެރޭގައި އަބަދު އިންނާތީ ބޭރަށް ގެންދިއުމުގެ ނިޔަތުގައި ބުނެލިއެވެ.ނައިޝާ އޭނާގެ ބައްޕައާ އެކު ކާރު ދުއްވަން ދަސްކުރަން ގެއިން ނިކުންނަން އުޅެނިކޮށް ނައިޝާގެ މަންމަ ގެއަށް ވަނެވެ.\n“ދަރިފުޅޫ މިއޮތީ ނަތީޖާ… ދަރިފުޅު ކަނޑާފަ ބެލީމަ ރަނގަޅުވާނެތީ މަންމާ ހަމަ ނެގިގޮތަށް މިއައީ ހިފައިގެން” ނައިޝާ އަތަށް ޕުރެގްނެންސީ ޓެސްޓްގެ ނަތީޖާ ލާފައިވާ ސިޓީއުރަ ދިއްކޮށްލަމުން ގެއަށް ވަތް ނައިޝާގެ މަންމަ ބުންޏެވެ.\nނައިޝާ އެހިފައިގެން އޭނާގެ ކޮޓަރިއަށް ވަދެ ނަތީޖާ ނެގެޓިވް ވުމަށް އެދި ހިތާހިތުން ދުޢާ ކޮށްލިއެވެ.ތެޅިތެޅި އޮތް ހިތާ އެކު ނައިޝާ އެ ސިޓީއުރަ ކަނޑާލުމަށްފަހު، ނަތީޖާ ގަނޑު ހުޅުވާ ބަލައިލި އެވެ.\n“އަލްހަމްދުލިﷲ” ނައިޝާ ފުންނޭވާއެއް ދޫކޮށްލަމުން ބުނެލިއެވެ.ނެގެޓިވް ނަތީޖާ ފެނުމުން ނައިޝާއަށް ހީވީ ވަރަށް ބޮޑު ބުރަދަނެއް އޭނާގެ ބޮލުން ފިލައިގެން ދިޔަހެންނެވެ.\n“ކޮބާ ކިހިނެއް ވަނީ ނަތީޖާ؟” ކޮޓަރިއަށް ވަތް ނައިޝާގެ މަންމަ އަހާލިއެވެ. ނައިޝާގެ މަންމަގެ އަތަށް ހިނިތުންވެ ހުރެ ނައިޝާ ނަތީޖާ ގަނޑު ދިއްކޮށްލުމުން އޭނާގެ މަންމަ ނައިޝާގެ މޫނަށް ބަލާލުމަށްފަހު ގަނޑަށް ބަލައިލި އެވެ.\n“މަންމަ ބުނީމެއްނު ﷲ އިރާދަފުޅުން ދެރަގޮތެއް ނުވާނޭ” ނައިޝާ ގައިގައި ބައްދާލަމުން އޭނާގެ މަންމަ ބުނެލިއެވެ. ” ދެން އަވަހަށް ވަރިވާން ފޯމުލާ.. އޮންލައިންކޮށް ލެވޭނެއެއްނު” ނައިޝާގެ މަންމަ އެހެންްބުނުމުން ނައިޝާ އެކަން ކުރަން އުޅުނެވެ.\nދެހަފްތާ ފަހުން ނައިޝާ ވަރިވާން ކޮންފަރެންސް ކޯލް އަކަށް އެރިއެވެ. “އަހަރެން ނައިޝާއަށް އެވަރަށް ގުޅީ ވަރިކުރަން… އެކަމަކު ނައިޝާ ފޯނު ނިވާލީ… އަހަރެންވެސް ބޭނުމީ ވަރި” ސައިފް ނައިޝާއަށް ބުނެލިއެވެ.\nކޯޓުން ކުރިއަށް ގެންދިޔަ ކޮންފަރެންސް ކޯލް މެދުވެރިކޮށް ސައިފް ނައިޝާ ވަރިކުރި އެވެ.އަށްމަސް ހޭދަވި ކައިވެނި ނިންމާލަން ޖެހުމުން ވަގުތުކޮޅަކަށް ނައިޝާގެ ހިތަށް އަސަރުކުރިއެވެ.ނަމަވެސް އެހާ ނުލަފާ މީހެއްގެ ކިބައިން ސަލާމަތް ވެވުނީތީ ނައިޝާ ހިތްހަމަޖެހުނެވެ.\nދުވަސްތައް ފާއިތުވަމުން ދިޔަވަރަކަށް ނައިޝާ ވެސް ހަމައަކަށް އެޅެމުން ދިޔައެވެ.ޑަކުޓަރަށް ދައްކާ ޑަކުޓަރުގެ އިރުޝާދުގެ ދަށުން ނައިޝާ ކެއުން މަދުކޮށް ހަށިގަނޑަށް ބަލަން ފެށިއެވެ.އޭނާގެ އަމިއްލަ ނަފްސަށް ލޯބިޖެހި ހަށިގަނޑަށް އަޅާލަން ފެށުމުން ނައިޝާގެ ހަންގަނޑު އަލިވެ އިސްތަށިގަނޑުވެސް ވަރުގަދަވެ ދިގުވާން ފެށިއެވެ.\nކޮންމެ ފަތިހަކު މަންމައާއެކު ދުވަން ގޮސް ހަވީރު ބައްޕައާއެކު ކާރުދުއްވަން ދަސްްކުރަން ނައިޝާ ދާންފެށިއެވެ.ކަންތައްތަކުގައި އަވަދިނެތި ނައިޝާ އުޅެން ފެށުމުން އޭނާގެ މާޒީގެ ހަނދާންތައް މަޑުމަޑުން ފަނޑުވާން ފެށިއެވެ.އެހަނދާންތައް އެއްކޮށް ފުހެވިގެން ނުދާނެކަން ނައިޝާއަށް އެނގިހުރެ އޭނާގެ ހިތި މާޒީގެ ހަނދާންތަކާއެކު އުޅެން ދަސްވާންފެށިއެވެ.\n“ހެޕީ ބާރތުޑޭ” އާދައިގެމަތިން ކާރުދުއްވަން ގޮސްލާފައި ބައްޕައާއެކު ރޭގަނޑު 8 ޖެހުމުން ގެއަށް ވަތް ނައިޝާއަށް އޭނާގެ މަންމައާ ބައްޕައާ ނުހައިކުގެ އިތުރުން ގޭގެ މަސައްކަތް ކުރަން އުޅޭ ތާނީ ވެސް ބުނެލިއެވެ.\nއެވަގުތު ނައިޝާ ހިނިތުންވެ ހުރެ އެންމެނަށް ޝުކުރު އަދާކުރިއެވެ.ނައިޝާއަށް 19އަހަރު ފުރުނު އުފަންދުވަސް އޭނާގެ މައިންބަފައިން ފާހަގަ ކުރި އެވެ.\nޕާޓީ ނިންމާލުމަށްފަހު ނިދަން ނައިޝާ އޭނާގެ ކޮޓަރިއަށް ވަންނަން ދިޔައެެވެ. “ދަރިފުޅު ތިކޮޓަރީގަ ނިދޭނެތަ؟” ނައިޝާގެ މަންމަ ބުނެލިއެވެ. “އާނ…ނައިޝާ އަށް އެހަނދާންތަކާއެކު އުޅެން ދަސްވާން ފަށައިފި…އަބަދު ނައި އަކަށް ވެސް މަންމަ ކައިރީގަ ނުނިދޭނެނު” ކޮޓަރިއަށް ވަންނަމުން ނައިޝާ ބުންޏެވެ.\nނައިޝާ އޭނާގެ މައިންބަފައިންނާއެކު ލަންކާގައި އުޅޭތާ4މަސް ހޭދަވެގެން ދިޔައެވެ. “ނައި ބޭނުންވަނީ ހުޅުމާލެއިން އެޕާޓްމެންޓެއް… މިތާގައާ މާލެގަ ސައިފް އުޅެފަ ހުރީމަ އަދިވެސް ކޮންމެވެސް ވަރަަކަށް ނުތަނަވަސްވޭ ނައި… ހުޅުމާލެއިން އެޕާޓްމެންޓެއް ލިބިއްޖެނަމަ ނައި ވަޒީފާއަކަށް ގޮސް ގެން އެތަނަށް ކުލި ދައްކައިގެން އުޅެވޭނެ” ސިޓިންރޫމަަށް ނިކުތް ނައިޝާ އޭނާގެ މައިންބަފައިން ކައިރީގައި ސޯފާގައި އިށީނުމަށްފަހު ބުނެލިއެވެ.\n“އެހެންތަ ބައްޕަގެ ރައްޓެއްސެއް އުޅޭނެ ހުޅުމާލޭގަ…ދަރިފުޅު ކޮންކަހަލަ ތަނެއް ބޭނުންވަނީ؟”ނައިޝާގެ ބައްޕަ އަހާލިއެވެ. “ނައިޝާއަށް ހެޔޮ އެޕާޓްމެންޓެއް ވެއްޖިއްޔާ…މޫދުކައިރި އިންނަ ތަނެއް ބޮޑަށް ބޭނުންވަނީ…. އެކަމަކު ހެޔޮ ކޮންމެ ތަނަކުން ވެސް ” ނައިޝާ އޭނާގެ ބައްޕައަށް ބުނެލިއެވެ.\nއެވަގުތު ނައިޝާގެ ބައްޕަ ސޯފާއިން ތެދުވެ ފޯނު ނެގުމަށްފަހު މީހަކަށް ގުޅާލަން ބެލްކަންޏާ ދިމާއަށް ދިޔައެވެ. “ދެން ދަރިފުޅު މާލެގަ ހުރި އެޕާޓްމަންޓަށް ކިހިނެއް ހަދަންވީ؟” ނައިޝާގެ މަންމަ އަހާލިއެވެ. “މަންމަމެން ބޭނުން ގޮތެއް” ނައިޝާ އޭނާގެ މަންމައަށް ބުންޏެވެ.\n“އެހެންވީމަ ނައިގެ އެޕާޓްމަންޓު މަންމަ ކުއްޔަށް ދޭނީ…އޭރުން ދަރިފުޅަށް އެރުފިޔާ ލިބޭނެނު” ނައިޝާގެ މަންމަ ބުނެލިއެވެ.ނައިޝާގެ މަންމަ އެހެންްބުނުމުން ނައިޝާ ރުފިޔާ ބޭނުން ނުވާކަމަށް ބުނެލިއެވެ.”ނޫން…ދަރިފުޅުގެ އެކައުންޓަށް ފޮނުވާނަން ކުލި… ދެކޮޅު ހެދުމެއް މަންމަ ބޭނުމެއްނޫން” ނައިޝާގެ މަންމަ ބުނެލިއެވެ.\n“ބައްޕަ ރައްޓެހި ދެތިން މީހެއް ކައިރި ބުނެފިން އެމީހުން ފޮނުވާނެ ތަންތަނުގެ ފޮޓޯތަކެއް… އެފޮޓޯތައް ފޮނުވީމަ ދަރިފުޅަށް ކަމުދާ ތަނެއް އިންތޯ ބެލޭނެނު” ސޯފާގައި އިށީނަމުން އޭނާގެ ބައްޕަ ބުނެލިއެވެ.\nthis is getting interesting 🙂\nއެހެނިހެން ލޯބި July 4, 2021\nލޯ މެރޭ ހިނދު ހީވޭ ގާތުގާ ވާހެން (37)\nހިތާމަ އެހެނިހެން ލޯބި May 23, 2017